cyanic-selkie/wikianc huggingface dataset:
ߕߘߎߞߎ߲ߣߊߓߊ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߦߋ߲߬ ߦߋ߫ ߛߣߍ߬ߞߍ ߦߙߐ ߟߋ߬ ߘߌ߫߸ߊ߬ߟߎ߫ ߦߋ߫ ߛߎߡߊ߲߫ ߛߎ߯ ߛߌߦߊߡߊ߲ ߛߍ߬ߣߍ ߟߊ߫߸ߦߏ߫،ߓߊ߬ߣߊ߲ߞߎ،ߢߐ߭،ߞߋ߲߬ߘߋ،ߕߌ߬ߦߊ،ߞߎ،ߛߍ߬ߣߍ ߞߐߝߍ߬߸ߊ߬ߟߎ߫ ߦߋ߫ ߘߊ߬ߡߊ߲ ߓߊ߯ߙߊ ߟߎ߬ ߞߍ߫ ߟߊ߫ ߛߐ߲߬߸ߞߊ߬ ߛߍ߬ߣߍ ߝߊ߲ߞߊߘߏ߲߬ ߏ߬ ߟߎ߫ ߟߊ߫
ߞߊ߬ߙߊ߲ ߣߌ߫ ߖߏߦߊߟߌ
ߞߊ߬ߙߊ߲߬ ߛߎ߮ ߝߌ߬ߟߊ ߞߍ߫ ߟߊ߫ ߦߋ߲߬ ߛߐ߲߬߸ߒߞߏ ߞߊ߬ߙߊ߲ ߣߌ߫ ߊߙߊߓߎ߫ ߞߊߙߊ߲ ߓߍ߯ ߦߋ߫ ߞߍ߫ ߟߊ߫ ߦߋ߲߬ ߦߌߟߡߊ:ߕߘߎߞߎ߲ߣߊߓߊ߫ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߣߏ߯ߙߊߛߏߓߊ߫ ߦߌߟߡߊ:ߛߌ߯ߙߌ߲߫ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߬ ߦߌߟߡߊ:ߊߝߙߌߞߌ߬
ߘߡߊ߬ߦߊ߬ߟߞߊ
ߘߡߊ߬ߟߐ߲߬ߠߞߊ : ߡߍ߲ ߟߊ߲߬ߓߋ߬ߣߍ߲ ߘߡߊ߬ߦߊ ߟߊ߫ ߥߟߊ߫ ߘߡߊ߬ߟߐ߲ ߠߊ߫.
ߘߡߊ߬ߦߊ
ߟߐ߲ߞߏ ߡߍ߲ ߦߋ߫ ߦߙߌߞߊߘߋ߲ ߣߌ߫ ߝߏ߬ߣߊ߲߬ߦߊ߬ߟߌ ߞߊ߬ߙߊ߲߬ ߠߊ߫ ߦߏ߫ ߞߛߊ߬ߓߌ ߣߌ߫ ߘߎ߰ߛߎ߬ߡߊ߲߬ߘߐ߬ߦߊ߸ ߊ߬ ߣߌ߫ ߛߏ߯ߙߏߟߌ ߣߌ߫ ߛߓߊ ߟߎ߫ ߞߊ߬ߙߊ߲.
ߘߐ߬ߞߌ߲߬ ߛߊߟߌ
ߘߐ߬ߞߌ߲߬ ߕߌ߲ߞߌ߲ ߧߋ߫ ߖߘߍ߬ߞߟߏ߬ߦߊ߬ߓߊ߮ ߟߎ߬ ߟߊ߫ ߢߊ߰ߢߊ߮ ߝߌ߬ߟߊ ߘߏ߫ ߘߐ߫ ߞߋߟߋ߲߫ ߠߋ߬ ߘߌ߫ (ߞߵߊ߬ ߟߊ߫ ߡߌ߲߬ߞߊ߬ߟߏ߬ ߛߊߟߌ ߞߊ߲߬)، ߊ߬ ߦߋ߫ ߓߍ߲߬ ߠߊ߫ ߘߐ߬ߞߌ߲߫ ߕߟߋ߫ ߁߀ ߠߋ߫ ߡߊ߬ ߸ ߊߙߝߊ߫ ߟߏ߲ ߟߐ߭ ߓߊ߲߫ ߞߐߝߍ߬، ߖߘߍ߬ߞߟߏ߬ߦߊ߬ߓߊ߮ ߡߓߊ߬ߕߏ߬ߟߊ ߟߎ߬ ߦߋ߫ ߡߊ߬ߓߊߕߏ ߓߊ߬ߕߏ ߝߊ߲߬ߞߋߟߋ߲߫ ߞߍ߫ ߟߊ߫ ߦߋ߲߬ ߡߍ߲ ߘߐ߫ ، ߊ߬ ߦߋ߫ ߓߊ߲߫ ߠߊ߫ ߘߐ߬ߞߌ߲߫ ߕߟߋ߬ ߁߃ ߟߋ߫ ߡߊ߬. ߢߊ߰ߢߊ߮ ߣߌ߲߬ ߧߋ߫ ߖߊ߬ߕߋ߬ ߟߊ߫ ߟߋ߬ ߌߞߐ߫ ߌߓߎ߬ߙߊ߬ߤߌߡߊ߫ ߟߊ߫ ߘߐ߬ߝߐ ߛߌߞߐ߲ߡߌߘߊ߫ ߟߋ߬ ߘߌ߫ ߸ ߕߎ߬ߡߊ ߡߍ߲ ߊ߬ ߕߍ߬ߘߴߊ߬ ߝߍ߫ ߞߵߊ߬ ߘߋ߲ߞߍ ߌߛߎ߬ߡߊ߬ߌߟߊ߫ ߞߍ߫ ߛߘߊߞߊ ߘߌ߫ ߸ ߊߟߊ߫ ߟߊ߫ ߟߐ߲߬ߒ߬ߞߏ߬ߟߊ ߟߊߡߌ߬ߘߊ ߞߏߛߐ߲߬ ߑ ߖߘߍ߬ߞߟߏ߬ߦߊ߬ߓߊ߮ ߛߌߦߊߡߊ߲߫ ߦߴߊ߬ ߡߊߘߎ߲߬ ߠߴߊߟߊ߫ ߟߊ߫ ߏ߬ ߟߏ߲ ߠߊ߫ ߣߊߟߌ߬ߡߎ߲߫ ߛߘߊߞߊߓߐ ߘߌ߫ ߓߌߦߊ߲߫ ߣߌ߬ ߘߏ߫ ߘߐ߫ ߞߋߟߋ߲߫ ߠߊ߫ (ߛߊ߰ߖߌ، ߥߟߊ߫ ߣߌ߬ߛߌ، ߤߊߡߊ߲ߕߍ߫ ߢߐ߯ߡߍ) ߊ߬ ߛߏ߬ߓߏ ߦߋ߫ ߘߐߕߙߊ߫ ߟߊ߫ ߛߌ߰ߢߐ߲߮ ߠߎ߬ ߣߌ߫ ߘߐ߰ߕߐ ߟߎ߬ ߣߌ߫ ߞߐߙߍ ߟߋ߬ ߕߍ߫، ߒߓߊ߬ ߦߙߐ߫ ߏ߬ ߘߐ߫ ߘߐ߬ߞߌ߲߬ ߛߊߟߌ ߕߐ߮ ߣߊ߬ߣߌ߲߫ ߦߋ߲߬ ߠߋ߬.
ߘߐ߬ߞߌ߲߬ ߛߊߟߌ ߕߐ߮ ߞߊ߫ ߛߌߦߓߊ ߟߋ߬: ߞߣߊߕߍ߯ߟߌ߫ ߟߏ߲، ߛߊߟߌߓߊ، ߛߘߊߞߊߓߐ߫ ߛߊߟߌ. ߊ߬ ߦߋ߫ ߝߐ߫ ߟߴߊ߬ ߟߏ߲ ߠߎ߫ ߡߊ߬ ߞߏ߫ ߕߌߞߌ߲ ߝߐ߫ ߟߏ߲ ߣߴߊߟߊ߫ ߞߏߝߐ߫ ߟߏ߲، ߛߍߥߊ ߟߏ߲، ߛߐߟߌ ߟߏ߲، ߤߌߣߊ ߟߏ߲ ߘߐ߰ߕߐ ߟߎ߬ ߟߊ߫ ߑ ߊ߬ ߣߴߊ߬ ߦߋ߫ ߛߓߊ߬ߕߌ߬ ߞߎߘߊ ߟߋ߬ ߖߘߌߖߘߌ߫ ߟߊ߫ ߖߘߍ߬ߞߟߏ߬ߦߊ߬ ߛߏ ߞߎ߲ߓߊ ߣߴߊ߬ ߡߌ߬ߛߍ߲߬ߡߊ߲ ߓߍ߯ ߟߊ߫ ߑ ߌߞߏ߫ ߘߋ߲ߠߍ߫ ߠߎ߬ ߦߋ߫ ߝߊߘߌߦߊߓߐ߫ ߞߎߘߊ ߟߎ߫ ߘߏ߲߬ ߠߊ߫ ߢߊ ߡߍ߲، ߕߡߌߦߊߝߋ߲ ߣߌ߫ ߦߙߌߘߋ߲ ߠߎ߬ ߘߌ߫ ߛߌߦߊߦߊ߫ ߖߘߍ߬ߞߟߏ߬ߦߊ߬ߓߊ߮ ߟߎ߬ ߟߊ߫ ߓߏ߲ ߠߎ߬ ߞߣߐ߫.
ߊ߬ ߕߎ߬ߡߊ
ߊ߬ ߦߋ߫ ߓߍ߲߬ ߠߊ߫ ߘߐ߬ߞߌ߲߬ ߞߊߟߏ ߕߟߋ߬ ߁߀ ߠߋ߫ ߡߊ߬، ߊ߬ ߢߊ߯ߢߊ߮ ߦߋ߫ ߞߍ߫ ߟߊ߫ ߘߎߢߊ߫ ߛߟߋߞߋ߫ ߣߊ߯ߣߌ߲߫ ߓߍ߯ ߟߋ߬ ߘߐ߫ ߸ ߖߘߍ߬ߞߟߏ߬ߦߊ߬ ߖߡߊߣߊ ߟߎ߬ ߘߐ߫، ߊ߬ ߦߋ߫ ߕߊ߯ ߟߊ߫ ߝߏ߫ ߘߐ߬ߞߌ߲߬ ߞߊߟߏ߫ ߕߟߋ߬ ߁߃، ߡߊ߬ߓߊߕߏ ߓߊ߬ߕߏ ߦߋ߫ ߓߊ߲߫ ߠߴߊ߬ ߢߍ߫ ߕߟߋ߬ ߞߋߟߋ߲߫ ߔߋ߫ ߟߋ߬ ߟߊ߫ ߸ ߊ߬ ߣߴߊ߬ߟߋ ߟߋ߬ ߡߊ߬ߓߊߕߏ ߟߏ߲ ߠߎ߬ ߟߊ߫ ߓߊ߲߫ ߘߌ߫، ߡߊ߬ߓߊߕߏ ߓߊ߬ߕߏ ߦߋ߫ ߛߋ߫ ߟߴߊ߬ ߞߎ߲߬ߕߍߡߊ߫ ߘߐ߬ߞߌ߲ ߕߋ߬ߟߋ߫ ߉ ߟߋ߫ ߟߊ߫ ߸ ߓߊߏ߬ ߸ ߏ߬ ߟߏ߲ ߠߋ߬ ߡߓߊ߬ߕߏ߬ߟߊ ߟߎ߬ ߦߋ߫ ߦߟߍ߬ ߟߊ߫ ߊ߳ߊߝߊ߯ߕߎ߫ ߞߎ߬ߙߎ ߞߎ߲߬ߕߍߡߊ߫ ߏ߬ ߟߏ߲ ߠߋ߬.
ߒ߬ߓߊ߬ ߖߘߍ߬ߞߟߏ߬ߦߊ߬ ߖߡߊߣߊ ߟߎ߬ ߘߐ߫ ߘߏ߲߬ ߸ ߡߐ߱ ߝߌ߬ߙߌߞߐ߲߬ߞߐ߲ ߠߋ߬ ߦߴߊ߬ ߥߘߎ߬ߡߊ ߞߍ߫ ߟߊ߫ ߞߊ߬ ߓߍ߲߬ ߕߎ߬ߡߊ߬ߘߊ ߣߌ߲߬ ߡߊ߬، ߛߊߟߌ߫ ߟߏ߲ ߠߎ߬ ߘߐ߫ ߸ ߡߓߊ߬ߕߏ߬ߟߊ ߟߎ߬ ߦߴߊ߬ߟߎ ߟߐ߬ ߟߊ߫ ߡߌߣߊ߫ ߓߙߊߞߣߍ ߘߐ߫ ߞߵߊ߬ߟߎ߬ ߟߊ߫ ߟߌ߬ߦߊ߲ ߠߎ߬ ߞߊ߲ߠߊߕߍ߯ ߊߟߊ߫ ߖߊ߯ߕߋ߫ ߞߏߛߐ߲߬. ߊ߬ ߣߌ߫ ߖߘߍ߬ߞߟߏ߬ߦߊ߬ߓߊ߮ ߓߍ߯ ߘߎߢߊ߫ ߝߊ߲߬ ߓߍ߯ ߘߐ߫ ߞߊ߬ ߓߍ߲߬ ߛߋߞߏ߫ ߓߙߍ߬ߦߊ ߡߊ߬. ߊ߬ ߝߐߣߴߊ߬ ߡߊ߬ ߏ߬ ߟߋ ߘߐ߫ ߞߏ߫ ߞߊ߲ߣߊߕߍ߯ߟߌ߫ ߛߊߟߌ، ߞߏ߬ߣߌ߲߬ ߸ ߟߌ߬ߦߊ߲ ߞߟߊ߬ߥߟߎ߫ ߡߍ߲ ߧߋ߫ ߞߊ߲ߣߊߕߍ߯ ߟߊ߫ ߘߐ߬ߞߌ߲߬ ߛߊߟߌ ߝߍ߬، ߏ߬ ߦߴߊ߲ ߤߊ߲ߞߟߌ ߖߌ߱ ߟߋ߬ ߘߌ߫ ߌߓߎ߬ߙߊ߬ߤߌߡߊ߫ ߞߐ߫، ߏ߬ ߡߍ߲ ߛߎ߬ߘߎ߲߬ߧߊ߬ ߘߊ߫ ߞߴߊ߬ ߦߴߊ߬ ߘߋ߲ߞߍ߫ ߌߛߎ߬ߡߊ߬ߌߟߊ߫ ߞߊ߲ߣߊߕߍ߰ ߊߟߊ߫ ߞߘߐߕߊ߬ߣߍ߲ ߞߊ߲ߡߌߘߊ ߞߏߛߐ߲߬.
ߘߐ߬ߞߌ߲߬ ߛߊߟߌ߫ ߢߊ߰ߢߊ߮ ߦߋ߫ ߘߊߡߌ߬ߣߊ߬ ߟߴߊ߬ ߟߏ߲߫ ߝߟߐ߫ ߖߍߡߎߙߍ߲߫ ߛߊߟߌ (ߝߊߦߙߌ) ߟߋ߫ ߝߍ߬ ߸ ߞߊ߬ ߕߊ߯ ߝߴߊ߬ ߕߟߋ߬ ߣߊ߯ߣߌ߲ߠߊ ߟߊ߫. ߊ߬ ߕߌ߲ߞߌ߲ ߦߋ߫ ߞߍ߫ ߟߊ߫ ߕߌ߲ߞߌ߲߫ ߘߌߦߊ ߟߋ߬ ߕߌ߲ߓߘߌߘߊ ߞߐߞߊ߲߬ ߑ ߌߞߏ߫ ߊ߬ ߘߌ߫ ߓߍ߲߬ ߢߊ ߡߍ߲ ߊ߬ ߞߣߐ߫. ߕߌ߲ߞߌ߲ ߞߐߝߍ߬ ߖߘߍ߬ߞߟߏ߬ߦߊ߬ߓߊ߮ ߟߎ߬ ߘߌ߫ ߖߍ߲ߛߍ߲߫ ߞߊ߬ ߕߊ߯ ߊ߬ߟߎ߬ ߟߊ߫ ߟߌ߬ߦߊ߲ ߠߎ߬ ߞߊ߲ߣߊߕߍ߯ ߸ ߞߊ߬ ߓߍ߲߬ ߟߝߊߙߌ߫ ߣߌ߲߬ ߓߟߏߦߊ߫ ߡߊ߬ ߞߊ߬ ߓߐ߫ ߊߟߊ߫ ߞߘߐߕߊ߬ߣߍ߲߫ ߞߎߡߊߞߊ߲ ߘߐ߫: ﴿ߊ߲ ߓߘߴߌ ߛߐ߫ ߤߙߊ߫ ߛߌߦߊߡߊ߲߫ ߠߊ߫ (߁) ߒ߬ߓߊ߬ ߌ ߛߊߟߴߌ ߡߊ߰ߟߌ ߦߋ߫ ߸ ߊ ߣߴߌ ߦߋ߫ ߜߙߐ߬ߟߌ ߞߍ߫ (ߌ ߟߊ߫ ߟߌ߬ߦߊ߲ ߠߊ߫) (߂)﴾ ߤߙߊ߫ ߛߌߦߊߡߊ߲ ߝߐߘߊ، ߟߝߊߙߌ߫ ߁-߂.
ߊ߬ ߢߊ߰ߢߊ߮ ߟߎ߬
ߖߘߍ߬ߞߟߏ߬ߦߊ߬ߓߊ߮ ߟߎ߬ ߓߘߊ߫ ߘߋ߬ߙߌ߬ ߢߐ߲߮ ߝߏ ߟߋ߬ ߟߊ߫ ߘߐ߬ߞߌ߲߬ ߛߊߟߌ ߣߐ߬ ߞߊߟߌߡߊ߲߫ ߘߐ߫ ߒ߬ߞߘߐ߫ ߸ ߞߴߌ ߓߟߏ߫ ߟߊ߫ ߢߐ߲߮ ߕߍ߮ ߘߐ߬ ߞߏ߫ " ߊߟߊ߫ ߡߵߊ߬ ߡߌ߬ߘߊ߬ ߟߊ߫ ߒ߬ ߠߴߊߟߎ߫ ߓߍ߯ ߡߊ߬ " ߊ߬ ߣߌ߫ " ߊߟߎ߫ ߛߊ߲߬ߓߍߛߊ߲߬ߓߍ߬ " ߊ߬ ߣߌ߫ ߞߊ߬ ߕߊ߯ ߡߊ߬ߛߎ߬ߘߎ߲߬ߧߊ߬ ߡߐ߮ ߟߎ߬ ߝߏ߫ ߊ߬ߟߎ߬ ߓߘߊ ߟߊ߫. ߖߎ߬ߓߊ߬ߦߌ߬ߙߎ߫ ߓߣߎ߬ ߣߎߝߊߦߙߌ߫ ߞߊ߲߫ ߞߏ߫:
" ߞߋߟߓߊ ߘߍ߲߬ߢߐ߲߮ ߠߎ߬ ߞߍߣߍ߲߫ ߕߘߍ߬ ߣߴߊ߬ߟߎ߫ ߞߊ߬ ߢߐ߮ ߓߍ߲߬ ߢߊ߰ߢߊ߬ ߟߏ߲ ߸ ߘߏ߫ ߘߴߊ߬ ߝߐ߫ ߘߏ߫ ߡߊ߬: ߊߟߊ߫ ߡߴߊ߬ ߡߌ߬ߘߊ߬ ߒ߬ ߠߴߊ߬ߟߎ ߓߍ߯ ߡߊ߬ ".
ߊ߬ ߝߐ߫ ߢߊ
ߞߊ߬ ߓߍ߲߬ ߊ߬ ߝߐ߫ ߢߊ ߡߊ߬ ߡߍ߲ ߡߊߟߐ߲ߣߍ߲ ߏ߬ ߟߋ (ߊߟߊ߯ ߓߏ߲߬ ߊߟߊ߯ ߓߏ߲߬ ߊߟߊ߯ ߓߏ߲߬، ߕߌ߱ ߕߌ߰ ߕߍ߫ ߦߋ߲߬ ߝߏ߫ ߊߟߊ߫. ߊ߫ ߣߴߊߟߊ߯ ߓߏ߲߬. ߊߟߊ߯ ߓߏ߲߬. ߊ߬ ߣߌ߫ ߕߊ߲߬ߘߏ߯ ߊߟߊ߫ ߢߍ߫). ߘߏ߫ ߟߎ߬ ߦߋ߫ ߣߌ߲߬ ߖߙߌߖߙߌ߫ ߟߴߊ߬ ߞߊ߲߬ "ߊߟߊ߯ ߓߏ߲߬ ߓߊ߯ ߞߍ߫ ߊ߬ ߣߌ߫ ߕߊ߬ߘߏ߲ ߦߴߊ߬ ߢߍ߫ ߛߌߦߊߡߊ߲߫ ߞߍ߫ ߊ߬ ߣߌ߫ ߛߊ߲ߠߌ߲ߧߊ ߦߴߊ߬ ߢߍ߫ ߛߐ߰ߡߊ ߣߌ߫ ߥߎ߬ߟߊ߬ߟߊ، ߕߌ߲ߞߌ߲ ߣߌ߫ ߞߛߌ ߦߋ߫ ߊ߲ ߛߟߊߕߌ߯ߓߊ ߡߊ߬ߡߊߘߌ߫ ߣߴߊ߬ ߘߍ߬ߢߐ߲߮ ߠߎ߫ ߡߊ߬ ߞߛߌ߫ ߛߌߦߊߡߊ߲߫ ߠߊ߫ ".
ߊߟߊ߯ ߓߏ߲ ߝߐ ߕߎ߬ߡߊ
ߛߎߣߊ ߢߊߦߋߟߌߓߊ߮ ߟߎ߬ ߝߐߟߊ߫ ߢߐ߲߯ߞߐ ߞߊ߬ ߓߍ߲߬ ߊߟߊ߯ ߓߏ߲ ߝߐ ߘߊߡߌ߬ߣߊ ߕߎ߬ߡߊ ߡߊ߬ ߣߌ߲߬ ߢߊ:
ߊߟߑߤ߭ߣߊߝߌߦߊߕߎ߫ ߣߌ߫ ߊߟߑߤ߭ߊߣߊ߯ߓߌߟߊߕߎ߫ ߟߎ߬: ߊ߬ ߦߋ߫ ߘߊߡߌ߬ߣߊ߬ ߟߊ߫ ߊߙߝߊ߫ ߟߏ߲ ߘߐ߲߬ߞߌ ߕߋ߬ߟߋ߫ ߉ ߖߍߡߎߙߍ߲ (ߝߊߖߙߌ) ߟߋ߬ ߝߍ߬ ߜߐߞߏ߫، ߞߊ߬ ߓߊ߲߫ ߟߊ߲߬ߛߙߊ߬ ߕߌ߲ߞߌ߲ ߞߐߝߍ߬ ߘߐ߲߬ߞߌ ߕߟߋ߬ ߁߃، ߏ߬ ߘߐ߫ ߸ ߊߟߊ߯ ߓߏ߲ ߝߐ ߦߋ߫ ߕߟߋ߬ ߟߏ߯ߟߎ߫ ߟߋ߬ ߘߌ߫.
ߊߟߑߡߊ߯ߟߞߌߦߊߕߎ߫: ߊ߬ ߦߋ߫ ߘߊߡߌ߬ߣߊ߬ ߟߊ߫ ߘߐ߲߬ߞߌ߬ ߕߌ߲ߞߌ߲ ߛߊߟߌߝߣߊ߫ ߛߊߟߌ ߞߐߝߍ߬ ߟߋ߬، ߞߊ߬ ߓߊ߲߫ ߘߐ߲߬ߞߌ ߕߟߋ߬ ߣߊ߯ߣߌ߲ߠߊ߫ ߟߏ߲߫ ߖߍߡߎߙߍ߲ ߝߍ߬.
ߊ߬ߛ߭ߊ߯ߝߊ߳ߌߦߊߕߎ߫: ߊ߬ ߦߋ߫ ߘߊߡߌ߬ߣߊ߬ ߟߊ߫ ߊߙߝߊ߫ ߟߏ߲ ߘߐ߲߬ߞߌ ߕߋ߬ߟߋ߫ ߉ ߖߍߡߎߙߍ߲ ߝߍ߬، ߞߊ߬ ߓߊ߲߫ ߘߐ߲߬ߞߌ ߕߟߋ߬ ߁߃ ߕߋ߬ߟߋ ߓߋ߲߬ ߕߎߡߊ.
ߊ߬ ߞߏ߬ߟߌ
ߘߐ߲߬ߞߌ߬ ߛߊߟߌ߫ ߟߏ߲ ߞߏ߬ߟߌ ߦߋ߫ ߛߎߣߊ߫ ߘߐߜߟߍ߬ߦߊ߬ߣߍ߲߫ ߠߋ߬ ߘߌ߫ ߖߘߍ߬ߞߟߏ߬ߦߊ߬ߓߊ߮ ߓߍ߫ ߡߊ߬ ، ߡߐ߰ߓߊ ߡߊ߬ ، ߘߋ߲ߣߍ߲ ߡߊ߬ ، ߗߍ߭ ߡߊ߬ ، ߡߏ߬ߛߏ ߡߊ߬ ߢߊ ߞߋߟߋ߲߫ ߔߋ߫ ߡߊ߬ ، ߊ߬ ߘߌ߫ ߓߍ߲߬ ߦߴߌ ߞߏ߬ ߞߊ߬ ߞߐ߲߰ ߖߍߡߎߙߍ߲ ߢߍ߫ ߸ ߏ߬ ߞߏ߬ߣߌ߲ ߕߍ߫ ߓߍ߲߬ ߛߌ߬ߣߌ߲߬ߟߏ߲ ߞߏ߬ߟߌ ߘߐ߫ ، ߊ߬ ߣߊ߬ ߘߊ߫ ߌߓߣߎ߬ ߞߏ߬ߘߊ߯ߡߊ߫ ߟߊ߫ ߞߊ߬ߝߊ ߡߍ߲ ߕߐ߯ ߞߏ߫ ߊߟߑߡߎߜ߭ߑߣߌ߲߫ ߏ߬ ߞߣߐ߫ : ߞߴߊ߬ ߘߌ߫ ߓߍ߲߬ ߦߴߌ ߛߊߣߌ߲ߧߊ߫ ߞߏ߬ߟߌ ߟߊ߫ ߛߊߟߌ߫ ߟߏ߲ ، ߌߓߣߎ߬ ߎߡߊߙ ߕߘߍ߬ ߦߴߊ߬ ߞߏ߬ ߟߊ߫ ߡߌ߲߬ߞߊ߬ߟߏ߬ ߛߊߟߌ߫ ߟߏ߲ ، ߌߓߣߎ߬ ߊ߳ߊߓߊ߯ߛߌ߫ ߞߵߊ߬ ߟߊߞߊ߬ߟߌ߬ ، " ߞߏ߫ ߊߟߊ߫ ߟߊ߫ ߞߋߟߓߊ ߕߘߍ߬ ߦߴߊ߬ ߞߏ߬ ߟߊ߫ ߡߌ߲߬ߞߊ߬ߟߏ߬ ߕߌ߲ߞߌ߲ ߣߌ߫ ߘߐ߲߬ߞߌ߬ ߕߌ߲ߞߌ߲ ߝߍ߬ ".
ߊ߬ ߟߊߞߊ߬ߟߌ߬ ߟߊ߫ ߒߞߐ߫ ߞߏ߫ ߊߟߊ߫ ߟߊ߫ ߞߋߟߓߊ ߞߊ߲߫ ߞߏ߫:" ߊߟߊ߫ ߞߊ߬ ߓߌ߬ ߟߏ߲ ߞߍ߫ ߖߘߍ߬ߞߟߏ߬ߦߊ߬ߓߊ߮ ߟߎ߬ ߢߍ߫ ߢߊ߰ߢߊ߮ ߟߏ߲ ߠߋ߬ ߘߌ߫، ߒ߬ߓߊ߬ ߸ ߊߟߎ߫ ߦߴߊߟߎ߫ ߞߏ߬، ߣߌ߫ ߞߛߊߘߌߦߊߟߊ߲ ߞߍ߫ ߟߊ߫ ߡߍ߲ ߓߟߏ߫ ߸ ߣߴߏ߬ ߞߵߊ߬ ߡߊ߲߰ ߏ߬ ߟߊ߫ ߸ ߏ߬ ߕߍ߫ ߛߎ߯ߡߊ߲ ߘߌ߫، ߒ ߧߴߊߟߎ߫ ߟߊߛߎ߲߫ ߠߊ߫ ߜߛߍ ߡߊ߬ "
ߌߓߣߎ߬ ߡߊ߯ߖߤߊ߫ ߞߵߊ߬ ߟߊߞߊ߬ߟߌ߬ ߊ߬ ߟߊ߫ ߛߙߊ߬ߣߎ߲ ߞߣߐ߫ ߞߏ߫ " ߊ߬ ߘߌ߫ ߓߍ߲߬ ߞߵߌ ߛߊߣߌ߲ߧߊ߫، ߞߵߌ ߟߊ߫ ߝߊߘߌߦߊߓߐ ߓߍ߯ ߘߐ߫ ߢߌ߬ߡߊ ߘߏ߲߬، ߞߵߌ ߞߛߊߘߌߦߊ߫، ߞߵߌ ߘߊ ߟߊߞߏ߬ ".
ߘߐ߲߬ߞߌ ߕߌ߲ߞߌ߲
ߊ߬ ߦߋ߫ ߛߎߣߊ ߟߋ߬ ߘߌ߫ ߖߘߍ߬ߞߟߏ߬ߦߊ߬ߓߊ߮ ߓߍ߯ ߦߋ߫ ߕߘߍ߬ ߘߐ߬ߞߌ߲߬ ߛߊߟߌ ߕߌ߲ߞߌ߲ ߘߐ߫، ߎߡߎ߫ ߊ߳ߊߕ߭ߌߦߊߕߎ߫ ߞߵߊ߬ ߟߊߞߊ߬ߟߌ߬ ߞߏ߫: ߊߟߊ߫ ߟߊ߫ ߞߋߟߓߊ ߞߊ߬ ߒ߬ ߟߐ߬ - ߕߌ߲ߞߌ߲ ߣߌ߫ ߞߛߌ ߦߴߊ߬ ߢߍ߫ - ߞߏ߫ ߊ߲ ߧߋ߫ ߓߐ߫ ߡߌ߲߬ߞߊ߬ߟߏ߬ ߛߊߟߌ߫ ߟߏ߲ ߣߌ߫ ߘߐ߲߬ߞߌ߬ ߛߊߟߌ߫ ߟߏ߲ ߘߐ߫، ߖߐ߲߭ ߠߎ߬ ߏ߭، ߟߊ߲߬ߘߊ߬ߕߐ ߟߎ߬ ߏ߭، ߘߋ߲ߣߍ߲ ߠߎ߬ ߏ߭، ߒ߬ߓߊ߬ ߸ ߟߊ߲߬ߘߊ߬ߕߐ ߟߎ߬ ߛߊ߫ ߸ ߏ߬ ߟߎ ߦߴߊ߬ߟߎ߫ ߕߍ߰ ߟߊ߫ ߟߋ߬ ߕߌ߲ߞߌ߲ ߠߊ߫ ߸ ߊ߬ߟߎ߬ ߦߋ߫ ߛߙߋߦߊ߫ ߟߴߊ߬ ߤߙߊ ߣߌ߫ ߖߘߍ߬ߞߟߏ߬ߦߊ߬ߓߊ߮ ߟߎ߬ ߟߊ߫ ߘߎߓߊ ߟߋ߬ ߘߐߙߐ߲߫ ߡߊ߬.
ߒ߬ߓߊ߬ ߸ ߖߊ߯ߓߙߌ߫ ߓߣߎ߬ ߊߓߘߎ߬ߟߊߦߌ߫ ߦߋ߫ ߘߐ߲߬ߞߌ߬ ߛߊߟߌ ߡߊ߲߬ߞߕߎ߬ ߟߊ߫ ߊ߲ ߢߍ߫ ߞߋߟߓߊ ߝߍ߬ ߸ ߊ߬ ߦߴߊ߬ ߝߐ߫ ߟߊ߫ ߞߏ߫ :( (ߒ ߛߙߋߦߊ߫ ߘߊ߫ ߛߊߟߌ ߡߊ߬ ߊߟߊ߫ ߟߊ߫ ߞߋߟߓߊ ߝߍ߬ - ߕߌ߲ߞߌ߲ ߣߌ߫ ߞߛߌ ߦߴߊ߬ ߢߍ߫ - ߊ߬ ߞߊ߬ ߛߊߟߌ ߘߊߡߌ߬ߣߵߊ߬ ߡߊ߫ ߕߌ߲ߞߌ߲ ߡߊߥߋ߯ߟߋ߫ ߊ߬ ߡߴߊ߬ ߞߘߐߕߊ߬. ߏ߬ ߞߐ߫ ߸ ߊ߬ ߞߵߊ߬ ߟߐ߬ ߞߵߊ߬ ߛߡߍ߬ ߓߌ߬ߟߊ߯ߟ ߟߊ߫. ߊ߬ ߞߊ߬ ߟߐ߬ߟߌ ߞߍ߫ ߝߊ߲߬ߕߊ߲߬ߞߊ߬ߟߌ ߟߊ߫ ߊߟߊ߫ ߡߊ߬، ߞߊ߬ ߘߐ߬ߛߎ߬ߟߌ ߞߍ߫ ߊ߬ ߞߊ߲ߡߌߘߊ ߟߊ߫، ߊ߬ ߞߊ߬ ߡߐ߱ ߟߎ߬ ߞߊ߲ߥߊ߲ߘߌ߫، ߞߵߊ߬ߟߎ߬ ߤߊ߲ߞߟߌ ߟߊߖߌ߰، ߏ߬ ߞߐ߫ ߸ ߊ߬ ߕߊ߯ ߘߊ߫ ߡߏ߬ߛߏ ߡߊ߬ ߞߵߏ߬ ߟߎ ߞߊ߲ߥߊ߲ߘߌ߫ ߞߵߊ߬ߟߎ߬ ߤߊ߲ߞߟߌ ߟߊߖߌ߰. ߞߵߊ߬ ߝߐ߫ ߞߏ߫: " ߊߟߎ߫ ߛߘߊߞߊ ߓߐ߫ ߓߊߏ߬ ߸ ߊߟߎ߬ ߛߌߦߊߡߊ߲߫ ߧߋ߫ ߡߍ߲ߜߏߦߊ ߕߡߊߞߘߎ߲ ߠߋ߬ ߘߌ߫ " ߏ߬ ߞߍ ߸ ߡߏ߬ߛߏ ߘߏ߫ ߞߵߊ߬ ߥߟߌ߬ ߡߏ߬ߛߏ ߟߎ߬ ߕߍߡߊ߬ ߞߏ߫ ߡߎ߲߬ ߞߏߛߐ߲߬ ߌߟߋ ߊߟߊ߫ ߟߊ߫ ߞߋߟߓߊ ߹ ߊ߬ ߞߊ߲߫ ߞߏ߫ " ߞߊ߬ߡߊߛߐ߬ߘߐ߲߬ ߸ ߊߟߎ߫ ߟߊ߫ ߡߘߊߞߊߛߟߌ ߞߊ߬ ߛߌߦߊ߫ ߸ ߊ߬ ߣߴߊߟߎ߫ ߦߋ߫ ߓߊ߲߬ߓߊ߰ߦߊ߬ ߟߊ߫ ߜߟߍ߬ߦߊ ߕߎ߬ߡߊ ߟߊ߫ " ߊ߬ ߞߊ߲߫ ߞߏ߫: ߊ߬ߟߎ߫ ߞߵߊ߬ߟߎ߬ ߟߊ߫ ߢߐ߯ߙߊ߲߫ ߠߎ߬ ߞߍ߫ ߛߘߊߞߊ ߘߌ߫ ߸ ߞߵߊ߬ߟߎ߬ ߟߊ߫ ߕߟߏߘߐߝߋ߲ ߠߎ߬ ߣߴߊ߬ߟߎ߬ ߟߊ߫ ߞߏ߬ߦߌ߬ߣߊ߲ ߠߎ߬ ߟߊߝߟߌ߬ ߓߌ߬ߟߊ߯ߟ ߟߊ߫ ߝߊ߰ߣߌ߲ ߘߐ߫)).
ߊ߬ ߦߋ߫ ߛߎߣߊ ߟߋ߬ ߘߌ߫ ߸ ߌ ߓߊ߫ ߥߊ߫ ߛߌߟߊ ߡߍ߲ ߞߊ߲߬ ߛߊߟߌߞߣߍ ߘߐ߫ ߸ ߌ ߞߴߌ ߞߐߛߊ߬ߦߌ߫ ߏ߬ ߞߊ߲߬ ߡߎ߬ߕߎ߲߬، ߓߊ߬ߙߌ߲߬ ߦߴߌ ߞߐߛߊ߬ߦߌ߬ ߛߌߟߊ߫ ߜߘߍ߫ ߞߊ߲߬ ߌ ߡߊ߫ ߕߊ߯ ߡߍ߲ ߞߊ߲߬؛ ߞߎߛߴߌ ߛߋ߲߬ߣߐ ߘߌ߫ ߛߌߦߊߦߊ߫، ߞߵߊ߬ ߡߌ߬ߘߊ߬ ߖߊ߯ߓߙߌ߫ ߡߵߊ߬ ߞߊ߲߫ ߞߏ߫: " ߟߊ߬ߝߐ߬ߓߊ߮ - ߕߌ߲ߞߌ߲ ߣߌ߫ ߞߛߌ ߦߴߊ߬ ߢߍ߫ - ߕߘߍ߬ ߛߌߟߊ߫ ߘߐߝߊߟߋ߲߫ ߠߊ߫ ߟߋ߬ ߛߊߟߌ߫ ߟߏ߲ " ߡߎߞߊ߰ߙߌ ߞߵߏ߬ ߟߊߞߊ߬ߟߌ߬.
ߟߐ߭ ߝߌ߬ߟߊ ߟߵߊ߬ ߘߌ߫، ߊߟߊ߯ ߓߏ߲ ߥߐߙߐ߲ߥߌ߬ߟߊ ߟߋ߬ ߝߐ߫ ߟߊ߫ ߟߐ߬ ߝߟߐ ߘߐ߫ ߸ ߏ߬ ߣߌ߫ ߊߟߊ߯ ߓߏ߲ ߝߟߐ ߕߍ߫ ߞߋߟߋ߲ߘߌ߫ ߸ ߓߟߏ ߦߋ߫ ߞߘߐߕߊ߬ ߟߊ߫ ߟߵߊ߬ ߘߐ߫، ߟߐ߬ ߝߌߟߊߣߊ߲ ߘߐ߫ ߸ ߊߟߊ߯ ߓߏ߲ ߟߏ߯ߟߎ߫ ߟߋ߫ ߏ߬ ߘߐ߫ ߸ ߏ߬ ߣߌ߫ ߟߐ߬ߟߌ ߊߟߊ߯ ߓߏ߲ ߕߍ߫ ߞߋߟߋ߲ߘߌ߫، ߊ߬ ߘߌ߫ ߓߍ߲߬ ߖߊ߬ߡߊ ߘߐ߫ ߸ ߊ߬ ߘߌ߫ ߓߍ߲߬ ߞߋߟߋ߲ ߠߊ߫، ߊ߬ ߕߎ߬ߡߊ ߟߋ߬ ߕߋ߬ߟߋ ߓߐ ߣߴߊ߬ ߖߍ߲߬ߞߍ ߕߍ߫ ߘߌ߫. ߊ߬ ߞߊ߲߬ߙߊ ߦߋ߫ ߞߍ߫ ߟߊ߫ ߞߊ߲ߠߊߓߐ ߟߋ߬ ߘߐ߫، ߊ߬ ߛߎߣߊ ߟߋ߬ ߘߌ߫ ߘߟߊߞߊߟߊ߲ ߞߊ߲߬ߙߊ ߞߐߝߍ߬ ߸ ߞߊ߬ ߞ߫ ߝߐߘߊ ߣߌ߫ ߞߊߙߏ ߝߐߘߊ ߞߊ߲߬ߙߊ߬، ߥߟߊ߫ ߞߘߐߕߊ߬ߣߍ߲߬ߓߊ ߝߐߘߊ ߣߌ߫ ߞߎ߲߬ߠߊ߬ߓߘߌ߬ߟߊ߲ ߝߐߘߊ ߞߊ߲߬ߙߊ߬. ߢߍߓߊ߮ ߦߋ߫ ߓߋߟߋ߲ߠߊ ߝߌ߬ߟߊ ߟߋ߬ ߞߍ߫ ߟߊ߫ ߟߐ߭ ߝߌ߬ߟߊ ߞߐߝߍ߬، ߊ߬ ߘߌ߫ ߊߟߊ߫ ߞߊ߫ ߓߏ߲߬ ߝߐ߫ ߛߌߢߊ߫ ߥߐߙߐ߲ߥߌ߬ߟߊ ߓߋߟߋ߲ߠߊ߫ ߝߟߐ ߘߟߊߞߊ ߘߐ߫، ߊ߬ ߘߌ߫ ߊߟߊ߫ ߞߊ߫ ߓߏ߲߬ ߝߐ߫ ߛߌߢߊ߫ ߥߐߙߐ߲ߥߌ߬ߟߊ ߓߋߟߋ߲ߠߊ߫ ߝߌߟߊߣߊ߲ ߘߟߊߞߊ ߘߐ߫. ߒ߬ߓߊ߬ ߸ ߘߐ߬ߞߌ߲߬ ߛߊߟߌ ߞߕߌ ߛߊ ߸ ߊ߬ ߘߌߦߊߜߏߦߊ ߥߛߊ߬ߘߏ߲߬ߒ߬ߘߐ ߟߋ߬ ߘߌ߫، ߊ߬ ߣߴߊ߬ ߝߐ߫ ߟߊ߫ ߞߏ߫ ߛߎߣߊ߫ ߘߐߜߟߍ߬ߦߊ߬ߣߍ߲ ߠߋ߬.
ߦߌߟߡߊ:ߒߞߏ ߦߌߟߡߊ:ߣߊߡߎ߲ ߦߌߟߡߊ:ߖߘߍ߬ߞߟߏ߬ߦߊ
ߞߊ߬ߞߟߎ߫
ߞߊ߬ߞߟߎ߫ ߦߋ߫ ߕߏ߯ߘߊ ߘߏ߫ ߟߋ߬ ߘߌ߫߸ ߟߜ߭ߐ߫ ߞߊ߬ߝߏ߬ߙߋ߲ ߘߎ߰ߓߊ߸ ߡߍ߲ ߦߋ߫ ߞߊ߬ߦߋ߫ ߞߏ߰ߙߌ ߣߌ߫ ߞߊ߬ߦߋ߫ ߕߌ߲߬ߞߎߘߎ߲ ߘߐ߫ ߡߊ߬ߟߌ ߥߙߏ߬ߘߎ߮ ߘߐ߫. ߞߊ߬ߞߟߎ߬ ߞߘߐ ߦߋ߫ ߟߎ߫ (ߘߎ\ߛߏ) ߛߊߣߌ߲ߡߊ߲ ߠߋ߬ ߘߌ߫ ߡߙߊ߬ߞߊ߬ߞߊ߲ ߘߐ߫. ߡߐ߬ߙߍ (ߡߐ߰ߛߌ) ߟߎ߬ ߣߌ߫ ߛߏ߬ߣߌ߲߬ߞߋ ߟߎ߬ ߣߌ߫ ߝߌߟߊ ߟߎ߫ ߟߋ߬ ߦߋ߫ ߞߊ߬ߞߟߎ߫ ߛߏ ߞߣߐ߫.
ߣߌ߲߬ ߝߣߊ߫ ߘߐߜߍ߫
ߦߌߟߡߊ:ߘߌ߲߬ߞߌߙߊ ߡߍ߲ ߦߋ߫ ߞߊ߬ߦߋ߫ ߕߌ߲߬ߞߎߘߎ߲ ߘߐ߫ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲
ߘߊ߲߬ߞߊ߬ߙߊ߲߬ ߕߎߡߊ߫
ߘߊ߲߬ߞߊ߬ߙߊ߲߬ ߕߎ߬ߡߊ߬ ߞߋߕߊ߬ ߟߋ߬ ߦߋ߫ ߣߊߙߋ߲ߡߊ߲߰ ߘߋ߲ߞߍ߫ ߝߟߐ ߘߌ߫߸ ߡߍ߲ ߡߏߦߌ߫ ߘߴߊ߬ ߡߛߏ߬ ߝߟߐ߫ ߛߊ߬ߛߎߡߊ߬ ߓߙߋߕߋ ߓߟߏ߫߸ ߊ߬ߟߋ ߟߋ߬ ߛߌ߰ ߘߴߊ߬ ߝߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫ ߏ߬ ߟߊ߫ ߛߊ߬ߦߊ ߞߐ ߘߐ߫. ߞߊ߬ ߓߍ߲߬ ߊ߬ ߟߊ߫ ߖߐ߲ߝߐ߲ ߡߊ߬߸ ߊ߬ߟߋ ߡߊ߫ ߛߋ߫ ߊ߬ ߞߎ߲߭ ߞߛߌߞߛߌ߫ ߟߊ߫ ߛߎߡߊߥߙߏ߫ ߞߊ߲ߕߍ߫ ߟߊ߫ ߣߐ߭ ߞߘߐ߫ ߡߍ߲ߞߍ߬߸ ߏ߬ ߟߋ ߞߵߊ߬ ߣߌ߫ ߡߌ߬ߙߌ߲߬ߘߌ ߝߐ߫ ߢߐ߲߯ ߞߐ߫߸ ߊ߬ ߣߌ߫ ߞߵߊ߬ ߟߐ߬ ߡߌ߬ߙߌ߲߬ߘߌ ߓߌ߬ߟߊ߬ ߟߊ߫ ߞߊ߬ ߦߌ߬ߙߌ߲߬ߘߌ߫ ߕߎ ߞߘߐ߫߸ ߊ߬ߟߋ ߟߋ߬ ߓߐ߲ߛߐ߲ ߦߋ߫ ߞߛߌ߬ߘߎ߰ ߣߴߊ߬ ߟߊߡߌߣߌ߲ ߡߊ߲߬ߛߊ߬ߙߋ߲ ߠߎ߬ ߘߌ߫.
ߝߐߓߏߟߏ߲ߟߐ߲ߘߐߦߊ
ߘߐ߬ߝߐ ߦߴߊ߬ ߝߐ߫ ߟߴߊ߲ ߧߋ߫ ߞߏ߫ ߘߊ߲߬ߞߊ߬ߙߊ߲߬ ߕߎߡߊ߫ ߛߐ߬ߘߐ߲߬ ߕߎߡߊ ߓߍ߲߬ ߘߊ߫ ߘߊ߲߬ߞߊߙߊ߲ (ߞߏ߲ߞߏ߫ ߛߏ߬ߓߏ ߛߎ߯ߦߊ ߘߏ߫) ߠߎ߬ ߞߊ߬ߛߌ߬ ߕߎߡߊ ߟߋ߬ ߡߊ߬߸ ߣߌ߫ ߡߐ߰ ߘߌ߫ ߟߴߊ߲ ߠߊ߫ ߡߐ߰ߓߊ ߟߎ߬ ߟߊ߫ ߞߎߡߊ ߟߎ߬ ߟߊ߫߸ ߞߏ߫ ߊ߬ߟߎ߫ ߕߘߍ߬ ߦߋ߫ ߞߏ߫ ߣߊ߬ߕߐ ߟߎ߬ ߟߐ߲߫ ߠߴߏ߬ ߟߎ߫ ߞߊ߬ߛߌ߬ߞߊ߲ ߠߎ߬ ߡߊ߬ ߞߍ߬ߣߍ߲߸ ߞߴߏ߬ ߟߎ߬ ߟߊ߫ ߞߊ߬ߛߌ ߏ߬ ߞߊ߬ ߡߊ߲߬ߕߙߐ߫ ߣߊ߬ߕߐ ߘߏ߫ ߟߋ߬ ߞߏߝߐ߫ ߡߍ߲ ߞߍߕߐ߫ ߦߋ߫ ߡߊ߲߬ߘߋ߲߬ ߛߐ߬ߘߐ߲߬ ߠߊ߫. ߊ߬ߟߋ ߛߐ߬ߘߐ߲ ߓߍ߲߭ ߡߍ߲ ߞߍ߫ ߘߊ߫ ߞߊ߬ߛߌ ߏ߬ ߡߊ߬߸ ߏ߬ ߟߋ ߞߵߊ߬ߟߋ߬ ߕߐ߯ߟߊ߫ ߕߐ߮ ߏ߬ ߟߊ߫.
ߡߊ߲߬ߛߊ߬ߦߊ
ߊ߬ ߝߊ߬ ߣߊߙߋߡߊ߲߰ ߛߊ߬ߕߐ߬ߟߊ ߞߵߊ߬ ߛߊ߬ߙߊ߫ ߟߋ߬ ߞߏ߫ ߞߵߊ߬ ߘߐ߯ߞߍ߫ ߛߏ߲߬ߖߘߊ߬ ߟߊߛߴߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫߸ ߓߊߏ߬ ߊ߬ ߟߊ߫ ߖߌ߰ߦߊ ߕߎ߲߬ ߕߴߊ߬ߟߋ߬ ߘߐ߫. ߞߏ߬ߣߌ߲߬ ߞߊ߬ߓߍ߲߬ ߛߊ߬ߛߎߡߊ߬ ߢߍߛߌߟߊ߲ߢߍ ߣߴߊ߬ ߡߌ߬ߙߌ߲ ߡߊ߬߸ ߏ߬ ߟߋ ߞߊ߬ ߞߏߟߊߕߍ ߟߎ߬ ߞߘߊߡߊ߫ ߞߵߏ߬ ߟߎ߫ ߟߐ߬ ߊ߬ߟߋ߬ ߟߊߛߌ߰ ߞߊ߲ ߞߍ߫ ߟߊ߫߸ ߞߏ߫ ߓߊߏ߬ ߡߐ߰ ߕߴߛߋ߫ ߣߊ߬ߡߘߊ ߟߊߛߌ߰ ߟߊ߫ ߡߊ߲߬ߛߊ߬ߦߊ ߟߊ߫ ߞߊ߬ ߛߋ߲߬ߡߊ ߕߏ߫ ߜߍ ߘߐ߫.
ߛߏ߲߬ߖߘߊ߬ ߕߊ߯ߡߊ ߡߍ߲ ߞߍ߫ ߘߴߊ߬ߟߋ ߛߌ߱ ߞߐ ߘߐ߫ ߛߊ߫߸ ߊ߬ ߣߌ߫ ߛߊ߬ߛߎߡߊ߬ ߞߊ߬ ߝߙߍ߬ ߖߎ߮ ߛߎ߮ ߓߍ߯ ߘߏ߫ ߘߐߓߍ߲߬ ߛߏ߲߬ߖߘߊ߬ ߞߊ߲ߡߊ߬߸ ߝߴߏ߬ ߣߊ߫ ߛߌߟߊ߲߫ ߘߴߊ߬ ߘߌ߫ ߞߊ߬ ߞߏ߲ߞߢߊ߫ ߓߌ߬ߟߊ߫ ߞߊ߬ ߝߎ߲ߘߌ߫ ߞߊ߬ ߥߴߊ߬ ߞߎ߲߭ ߞߊ߬ߙߌ߬ߝߊ߫ ߖߋ߬ߟߌߓߊ߬ ߞߊ߲ ߠߊ߫ ߞߊ߬ߡߌ߬ߛߐ ߟߎ߬ ߓߘߊ ߖߘߋߓߊ߫. ߊ߬ ߞߊ߬ ߛߊߣߌ߲ ߘߏ߲߬ ߓߟߏ߫ ߘߐ߫ ߞߊ߬ ߥߴߊ߬ ߘߌ߫ ߡߊ߲߬ߛߊ߫ ߡߊ߬ ߞߵߏ߬ ߦߴߊ߬ ߘߐ߯ߞߍ߫ ߝߊ߰ ߥߟߊ߫ ߞߵߊ߬ ߜߍ߲߫. ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߝߋߝߋ ߞߐ ߘߐ߫߸ ߊ߬ߟߋ ߞߵߊ߬ ߘߐ߯ߡߛߏ߫ ߣߊ߱ߣߊ߬ ߕߙߌߓߊ߲߫ ߟߊߕߊ߯ ߛߎߡߊߥߙߏ߫ ߡߊ߬ ߞߵߏ߬ ߞߍ߫ ߘߍ߬ߡߌ߲߬ ߡߛߏ ߘߌ߫. ߡߊ߲߬ߘߋ߲߬ߞߊ ߟߎ߬ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߊ߬ ߥߊ߫ ߏ߬ ߡߊߢߌ߬ߣߌ߲߬ߞߊ߫ ߊ߬ ߟߊ߫߸ ߞߊ߬ ߓߊ߲߫ ߞߵߊ߬ ߝߴߊ߬ ߢߍ߫ ߞߏ߫ ߝߴߊ߬ ߦߋ߫ ߘߍ߬ߡߌ߲ ߓߴߊ߬ ߡߊ߬ ߟߋ߬ ߕߘߋ߫; ߊ߬ߟߋ߬ ߝߣߊ߫ ߡߊ߫ ߛߐ߲߬ ߏ߬ ߡߊ߬ ߛߎߡߊߥߙߏ߫ ߢߍߛߌߟߊ߲ߢߍ ߡߊ߬ ߡߍ߲ߞߍ߬߸ ߡߊ߲߬ߘߋ߲߬ߞߊ ߟߎ߬ ߞߵߊ߬ߟߎ߫ ߓߌ߬ߟߵߊ߬ߟߎ߫ ߔߘߋߞߋ߬ߟߋ ߘߐ߫.
ߊ߬ߟߋ߬ ߝߣߊ߫ ߞߊ߬ ߘߓߌ߬ߘߐ߬ ߞߋߟߊ ߟߐ߬ ߛߎߡߊߥߙߏ߫ ߡߊ߬ ߞߏ߫ ߞߊ߬ ߣߊ߬ ߡߌ߬ߙߌ߲߬ߘߌ ߡߞߊߘߌ߫ ߣߍ߲߯ߞߍ߫ ߥߟߊ߫ ߞߊ߬ ߣߵߊ߬ߟߋ߬ ߟߊߞߊ߲ߘߊ߫߸ ߡߌ߬ߙߌ߲߬ߘߌ ߓߐ߫ ߘߴߏ߬ ߞߊ߬ߟߊߡߊ߬ ߞߊ߬ ߞߋߟߊ ߟߐ߬ ߘߊ߲ߘߎ߮ ߟߎ߬ ߟߊ߫ ߗߍ߬ ߡߊ߬ߞߟߌ ߟߊ߫; ߏ߬ ߞߍ ߊ߬ߟߋ߫ ߛߏ߬ߓߌ߬ ߘߊ߫ ߞߏ߫ ߖߊ߬ߡߊ ߟߊߘߍ߬ߣߍ߲߫ ߦߴߊ߬ߟߋ ߟߋ߬ ߡߊ߬߸ ߞߵߊ߬ ߢߌ߲߭ ߠߎ߬ ߞߴߊ߬ ߞߐ߫ ߞߊ߬ ߛߏ߬ߛߏ߫ ߡߊߜߍ߲߫ ߞߊ߬ ߥߊ߫ ߕߙߍ߬ߣߍ߫ ߦߋ߲߬ ߛߌߟߊ ߕߍ߰ߣߍ߲ ߠߊ߫ ߡߌ߬ߙߌ߲߬ߘߌ ߓߟߏ߫߸ ߞߵߊ߬ߟߎ߫ ߡߙߎ߫ ߦߙߐ ߏ߬ ߘߐ߫ ߦߋ߲߬ ߞߊ߬ ߥߙߏ߬ߘߎ߮ ߕߟߋ߬ߓߋ ߛߌߟߊ ߕߊ߬ ߤߊ߲߯ ߞߊ߬ ߕߎߣߎ߲߫ ߖߋߎ߲߫߹ ߖߊ߱ ߊ߬ߟߎ߬ ߓߘߊ߫ ߥߊ߫ ߖߋ߬ߟߌߓߊ߬ ߓߊߖߟߎ ߝߍ߬ ߝߎߚߎ߫ ߝߴߊ߬ߟߎ߫ ߛߋߣߍ߲߫ ߦߋ߫ ߊ߬ߟߎ߬ ߤߣߍ߫ ߦߙߐ߫ ߘߐ߫ ߕߎ߬ߡߊ ߡߍ߲ ߘߐ߫߸ ߊ߬ߟߎ߫ ߞߵߊ߬ߟߎ߫ ߛߌ߱ ߦߋ߲߬ ߞߏ߫: «ߊ߲ ߧߋ߫ ߊ߲ ߛߌ߱ ߦߊ߲߬ ߛߌߣߍ߬߸ ߓߴߊ߲ ߘߌ߫ ߞߛߌ߫ ߦߊ߲߬ ߛߌߣߍ߲߬», ߊ߬ߟߎ߫ ߞߵߊ߬ߟߎ߫ ߟߊ߫ ߛߴߏ߬ ߕߐ߯ߟߊ߫ ߟߋ߬ ߞߏ߫ ߞߛߌߘߎ߮߸ ߞߏߣߌ߲߬ ߞߊ߬ ߓߍ߲߬ ߛߌ߰ ߦߙߐ ߣߌ߫ ߕߐ߮ ߡߊߛߊ߬ߦߌ߬ ߞߏ߬ ߛߌߦߊߡߊ߲ ߡߊ߬߸ ߏ߬ ߟߋ ߞߊ߬ ߡߐ߱ ߟߎ߬ ߟߐ߬ ߦߋ߲߬ ߞߟߌ߫ ߟߊ߫ ߞߏ߫ ߞߛߌ߬ߘߎ߯.
ߓߏ߬ߙߌ ߞߐ ߣߴߊ߬ ߟߌ߬ߤߟߊ߬ߦߊ ߦߋ߲߬
ߊ߬ߟߋ߬ ߓߐ ߞߐ ߘߐ߫ ߦߋ߲߬߸ ߛߎߡߊߥߙߏ߫ ߞߍ߫ ߘߴߊ߬ ߓߏ߬ߙߌ߬ ߞߎ߲ ߞߊ߬ߟߊߡߊ߬ ߡߍ߲ߞߍ߬߸ ߏ߬ ߞߊ߬ ߞߟߍ߬ߓߏߟߏ߲ ߠߎ߬ ߟߊߥߟߌ߬ ߞߊ߬ ߥߊ߫ ߡߊ߲߬ߘߋ߲߫ ߡߊߜߐ߬ߙߐ߲߬ߞߕߐ߫ ߞߵߊ߬ ߟߊ߫ ߛߏ߬ߝߊ ߘߏ߫ ߟߊߛߵߊ߬ ߣߐ߭ ߘߐ߫ ߞߏ߫ ߞߊ߰ߙߊ߫ ߞߡߊ߬ߙߊ߫. ߊ߬ߟߋ߬ ߝߣߊ߫ ߞߵߊ߬ ߡߊߞߍ߫ ߦߋ߲߬ ߠߎ߬ ߘߐ߫ ߞߊ߬ ߡߊ߲߬ߛߊ߬ߟߊ ߘߏ߫ ߜߙߋ߬ߡߊߕߍ߰ ߦߋ߲߬ ߞߵߊ߬ߟߋ ߖߍ߬ߘߍ ߞߍ߫ ߡߊ߲߬ߛߊ ߘߌ߫.
ߡߊ߲߬ߘߋ߲߬ߞߊ ߟߎ߬ ߝߣߊ߫ ߞߵߊ߬ ߘߐ߯ߞߍ߫ ߢߌߣߌ߲߫ ߝߎߚߎ߫ ߞߊ߬ ߥߴߊ߬ ߦߋ߫ ߖߋ߬ߟߌߓߊ߬ ߘߎ߰ߟߊ߫ ߡߍ߭ߡߊ߬߸ ߞߊ߬ ߣߵߊ߬ ߘߌ߫ ߞߊ߬ ߛߎߡߊߥߙߏ߫ ߞߊ߲ߕߍ߫ ߘߊ߬ߘߌ߬ ߞߙߌߣߊ߬ ߞߟߊߓߍ߲ ߝߍ߬߸ ߞߵߊ߬ ߞߍ߫ ߡߊ߲߬ߘߋ߲߫ ߝߊ߰ߡߊ ߘߌ߫. ߊ߬ ߦߋ߫ ߝߐ߫ ߟߊ߫ ߞߴߏ߬ ߕߘߍ߬ ߦߋ߫ ߕߎߞߘߐߟߊ ߞߟߍ߬ ߞߏ ߘߐ߫ ߞߵߊ߬ ߟߊ߫ ߝߊ߰ߡߊ߬ߟߊ ߟߊߥߙߊ߬߸ ߞߴߊ߬ ߝߐ߫ ߘߴߊ߬ ߢߍ߫ ߞߏ߫ ߊ߬ߟߋ ߘߊ߲߬ߞߙߊ߬ ߕߎ߬ߡߊ߬ ߟߋ߬ ߦߋ߫ ߦߋ߲߬ ߠߎ߫ ߡߙߊ߬ ߟߊ߫߸ ߏ߬ ߟߋ ߞߊ߬ ߞߍ߬ߟߍ ߏ߬ ߘߐߛߊ߬.
ߦߟߌߡߊߛߙߋ ߟߎ߬
ߦߌߟߡߊ:ߓߘߍ߬ߓߘߍ߬ߟߌ߬ߟߊ ߦߌߟߡߊ:ߡߊ߲߬ߘߋ߲߫ ߘߐ߬ߝߐ ߦߌߟߡߊ:ߡߊ߲߬ߘߋ߲߬ ߡߊ߲ߛߊ
ߡߊߢߎߛ ߝ߭ߐ߲߫ ߓߑߙߐ߲߫
ߡߊߢߎߛ ߝ߭ߐ߲߫ ߓߑߙߐ߲߫ ߦߴߊߟߏߡߊ߲ߘߎ߯ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫߸ ߡߍ߲ ߛߐ߬ߘߐ߲߬ ߘߊ߫ ߁߈߇߈ ߞߏ߲ߞߏߜߍ ߕߟߋ߬ ߇ ߡߊ߬ ߜ߭ߎߕ ߣߏߞߍ߲߫ (ߊߟߏߡߊ߲ߘߎ߯ ߝߊ߰ߡߊ߬ߟߊ)߸ ߊ߬ ߣߴߊ߬ ߛߊ߬ ߘߊ߫ ߁߉߇߂ ߘߓߊ߬ߓߌߟߊ ߡߊ߬ ߏߓߍߙߏߘߐߝ (ߊ.ߞ.ߞ\RDA).
ߊ߬ߟߋ ߟߋ߬ ߕߘߍ߬ ߦߋ߫ ߞߋ߬ߥߎ߬ߣߍ߲߬ߞߋ߬ߥߎ߫ ߥߍߡߑߤߍߙ ߝ߭ߐ߲ ߓߑߙߐ߲߫ ߝߊ߬ ߘߌ߫߸ ߏ߬ ߡߍ߲ ߕߘߍ߬ ߘߊ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߓߌ߬ߢߍ߬ߞߎ߬ߟߎ߲߬ ߝ߭ߋ߭ ߂\V2 ߟߊߘߊ߲ ߘߐ߫߸ ߊ߬ ߣߌ߫ ߛߊߕߐߙߣ ߝ߭ߋ߭ߝ߭ߋ߭ ߡߍ߲ ߞߍ߫ ߘߊ߫ ߛߊߓߎ߫ ߘߌ߫ ߞߊߙߏ߫ ߞߊ߲߫ ߗߋߦߊߟߌ ߊߔߟߏ ߛߋ߫ ߘߊ߫ ߞߍ߫ ߟߊ߫. ߘߋ߲ߞߍ ߕߐ߬ ߞߋߟߋ߲߫ ߡߊߢߎߛ ߝ߭ߐ߲߫ ߓߑߙߐ߲߫߸ ߏ߬ ߕߘߍ߬ ߦߋ߫ ߞߋ߬ߥߎ߬ߣߍ߲߬ߞߋߥߎ߫ ߖߎ߲ߛߦߊߟߊ ߟߋ߬ ߘߌ߫.
ߘߟߊߡߌߘߊߟߌ ߓߐߖߎ
ߦߌߟߡߊ:ߊߟߏߡߊ߲ߘߎ߯ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߥߍߤߡߊߙ ߝߊ߰ߡߊ߬ߟߊ ߦߌߟߡߊ:ߊߟߏߡߊ߲ߘߎ߯
ߌߛߌߦߊߜ߭ߊ ߛߌ߬ߟߊ
ߌߛߌߦߊߜ߭ߊ ߛߌ߬ߟߊ ߥߟߏ߫ ߘߊ߫ ߓߌߣߊߥߎߟߋ߲ ߕߟߋ߬ ߁ / ߁߉߉߄ ߞߐߣߊߞߙߌ߫ ﴿ ߖߌ߬ߣߍ߬﴾ ،ߊ߬ ߦߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫. ߊ߬ ߦߴߊ߬ ߕߎ߬ߜߍ߬ߕߎ߬ߜߍ߬ ߟߊ߫ ߣߎߡߊ߲ߝߍ ߞߍ߬ߙߍ߲߬ߞߍ߬ߙߍ߲߬ߝߍ߬ߟߊ ߟߋ߬ ߘߐ߫ ߸ ߊ߬ ߦߋ߫ ߕߏߟߏ߲ߠߊ ߕߎߟߎߛ ߍߝ. ߛߋ ߕߍߡߟߊ ߟߋ߬ ߘߐ߫.
ߊ߬ ߝߏ߲߬ߝߏ߲߬ߠߊ ߊ߬ ߟߊ߫ ߛߘߍ ߘߐ߫
߂߀߁߁ ߠߊ߫ ߸ ߊ߬ ߕߏߟߏ߲ߘߊ ߤߙߐߦߊ ߊ. ߛߋ. ߝߍ߬ ߸ ߏ߬ ߦߋ߫ ߛߘߍ ߘߏ߫ ߟߋ߬ ߘߌ߫ ߞߐߣߊߞߙߌ߫ ߖߌ߬ߣߍ߬.
ߛߘߍ ߏ߬ ߣߊ߬ ߘߊ߫ ߞߍ߫ ߞߟߏߞߕߏ ߘߌ߫ ߛߊ߲߬ ߕߐ߬ߟߊ߬ߓߊ߲ ߏ߬ ߟߊ߫.
ߞߊ߬ߦߌ߯ ߂߀߂߂ ߟߊ߫ ߸ ߌߛߌߦߊߜ߭ߊ ߛߌ߬ߟߊ߬ ߦߋ߫ ߕߏߟߏ߲ߠߊ ߍߝ߭. ߛߋ. ߕߎߟߎߛ ߛߘߍ ߘߐ߫ ߝߊ߬ߙߊ߲߬ߛߌ߫. ߊ߬ ߦߋ߫ ߕߏ߬ߟߊ߲߬ߕߊ߲ߠߊ ߊ߬ ߣߎߡߊ߲ ߛߋ߲ ߠߋ߬ ߟߊ߫ ،
ߊ߬ ߞߵߊ߬ ߟߊ߫ ߕߎ߬ߜߍ߬ߕߎ߬ߜߍ߬ߦߊ ߘߊߡߌ߬ߣߊ ߕߎߟߎߛ ߞߊߡߊ߲ ߕߍߡߟߊ ߘߐ߫ ߣߎߡߊ߲ ߝߍ߬ ، ߊ߬ߟߎ߬ ߛߎߘߊ߲߫ ߘߊ߫ ߄-߂ ߟߋ߬ ߟߊ߫ ߏ߬ ߟߏ߲ ߸ ߏ߬ ߞߍ߫ ߘߴߊ߬ߟߎ߬ ߣߌ߫ ߟߌߟ ߟߊ߫ ߢߐ߲߯ߓߍ߲ ߠߋ߬ ߘߐ߫ ߘߓߊ߬ߕߊ ߕߟߋ߬ ߄/ ߂߀߁߃ ߟߊ߫.
ߊ߬ ߞߵߊ߬ ߟߊ߫ ߓߊ߯ߙߊߟߞߊ ߕߎ߬ ߝߟߐߝߟߐ ߘߏ߲߬ ߘߓߊ߬ߕߊ ߕߟߋ߬ ߁߈ / ߂߀߁߃ ߟߊ߫ ، ߏ ߟߋ߬ ߞߍ߫ ߘߊ߫ ߕߎ߬ ߘߌ߫ ߸ ߡߍ߲ ߞߵߊ߬ߟߎ߬ ߟߊ߫ ߛߎߘߊ߲ ߊ߬ߟߎ߬ ߣߌ߫ ߍߝ. ߛߋ. ߛߏߛߏ ߂-߁.
߂߀߁߅ ߣߌ߫ ߂߀߁߆ ߛߊ߲ߖߌ ߞߎ߲߬ߕߊ߮ ߞߘߐ߫߸ ߊ߬ ߛߌ߲ߞߊ ߘߊ߫ ߜ߭ߟߊߖ߭ߋߟߍߞ ߊߖ߭ߊߞߑߛߏ ߡߊ߫ ߟߌߜ߭ߌ ߁߭ ߘߐ߫.
ߛߊ߲߭ ߂߀߁߆ - ߂߀߁߇ ߟߊ߫ ߸ ߊ߬ ߞߴߊ߬ ߞߐߛߊ߬ߦߌ߲߬ ߍߝ߭. ߛߋ. ߕߎߟߎߛ ߞߊ߬ ߝߙߍߕߍ ߁߂ ߘߏ߲߬.
߂߀߂߀ - ߂߀߂߁ ߞߎ߲߬ߕߊ߮ ߞߘߐ߫ ߸ ߊ߬ ߛߌ߲ߞߊ ߘߊ߫ ߍߙ. ߛߋ. ߟߍ߲ߛ. ߡߊ߫ ߌ ߣߴߊ߬ ߝߐ߫ ߛߊ߲߬ߕߊ ߟߋ߬ ߟߌߜ߭ߌ ߁߭ ߘߐ߫.
ߊ߬ ߝߏ߲߬ߝߏ߲߬ߠߊ ߖߌ߬ߣߍ߬ ߓߊߕߐߡߐ߲ߠߌ߲ ߘߐ߫
ߊ߬ ߕߏߟߏ߲߫ ߘߊ߫ ߖߌ߬ߣߍ߬ ߣߌ߫ ߓߣߋߛߎߋߟߊ ߟߊ߫ ߓߌ߬ߟߊ߬ߢߐ߲߰ߠߊ ߘߏ߫ ߛߋ߲߬ߝߍ߬ ߞߊ߬ߙߌ߬ߝߐ ߕߟߋ߬ ߇/߂߀߁߁ ߟߊ߫ ، ߏ߬ ߞߐ߫ ߸ ߊ߬ ߞߴߊ߬ ߟߊ߫ ߕߏ߬ߟߊ߲߬ߕߊ߲ ߖߊ߯ߓߊߞߊ߲ߞߋߡߊ ߘߊߡߌ߬ߣߊ߬ ߥߊ߬ߛߌߥߊ߬ߙߊ ߕߟߋ߬ ߁߃ / ߂߀߁߃ ߟߊ߫ ߸ ߘߏ߫ ߞߍ߫ ߘߴߊ߬ߟߎ߬ ߣߌ߫ ߡߏߖ߭ߊ߲ߓߌߞ ߕߍ߫ ، ߊ߬ ߣߌ߫ ߖ߭ߌ߲ߓߊߓߏߦߌ.
߂߀߂߂ ߓߌߣߊߥߎߟߋ߲ ߠߊ߫ ߸ ߊ߬ ߡߊߞߟߌ߫ ߘߊ߫ ߖߌ߬ߣߍ߬ ߓߊߕߐߡߐ߲ߠߌ߲ߠߊ ߞߊ߬ߓߊ ߖߊߥߙߊ ߓߟߏ߫ ߸ߖߐ߲߬ߛߴߊ߬ ߘߌ߫ ߛߋ߫ ߞߊ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߂߀߂߁ ߕߘߍ߬ߒ߬ߘߐ߬ߦߊ ߸ߏ߬ ߛߌ߲߬ߝߏ߲߬ߧߊ߬ ߘߊ߫ ߞߊߡߋߙߎ߲ߣ.
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߖߌ߬ߣߍ߫ ߕߏ߬ߟߊ߲߬ߕߊ߲߬ߠߊ ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ ߦߌߟߡߊ:ߤߙߐߦߊ ߊ.ߛߋ
ߟߊߓߋ߫ ߕߌ߲߬ߞߎߘߎ߲
ߟߊߓߋ߬ ߕߌ߲߬ߞߎߘߎ߲ ߦߋ߫ ߖߌ߬ߣߍ߫ ߞߎ߲߲߲߬߬ߠߊ߬ߛߌ߰ߟߌ ߘߐ߬ߢߋ߬ߙߋ߲߬ߞߎ߲߬ߠߌ߲ ߘߏ߫ ߟߋ߬ ߘߌ߫. ߟߊߓߋ߫ ߛߏߞߣߐߟߊ ߟߋ߬ ߦߴߊ߬ ߘߎ߰ߓߊ ߘߌ߫.
ߘߎ߰ߡߊ߬ߛߓߍ
ߓߐߕߏ߲ ߦߋ߫ ߟߊߓߋ߬ ߕߌ߲߬ߞߎߘߎ߲ ߣߌ߫ ߡߊ߬ߟߌ߬ߓߊ ߣߌ߫ ߛߣߍ߬ߜ߭ߊ߯ߟߌ߫ ߟߋ߬ ߕߍ߫.
ߡߙߊ߬ߘߊ߬ߘߎ߯ߟߊ ߟߎ߬
ߟߊߓߋ߫ ߕߌ߲߬ߞߎߘߎ߲ ߛߏ߯ߙߏߣߍ߲߫ ߦߋ߫ ߡߙߊ߬ߓߊ߰ߘߊ߫ ߅ ߟߋ߬ ߘߌ߫ ߓߊ߲߫:
ߞߎ߬ߓߌ߬ߦߊ߫ ߡߙߊ߬ߓߊ߰ߘߊ
ߟߊߓߋ߫ ߡߙߊ߬ߓߊ߰ߘߊ
ߟߋߟߎߡߊ߫ ߡߙߊ߬ߓߊ߰ߘߊ
ߡߊ߯ߟߌ߫ ߡߙߊ߬ߓߊ߰ߘߊ
ߕߎߜ߭ߋ߬ ߡߙߊ߬ߓߊ߰ߘߊ
ߞߊ߲߬ߛߓߍ߬ߟߌ
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߡߏߦߌߓߊ߯ߦߊ
ߡߏߦߌߓߊ߯ߦߊ ߦߋ߫ ߘߍ߬ߞߏ ߕߍߓߊ߯ߦߊ ߟߋ߬ ߘߌ߫ (ߊ߬ ߜߋ߲ߜߋ߲ ߘߐ߫ ߖߋ߬ߟߌ ߛߌߟߊ ߝߍ߬) ߡߍ߲ ߓߎ߲ߓߎ߲ߣߍ߲߫ ߓߐ߲ߛߐ߲ߢߐ߲߯ߦߊ ߣߌ߫ ߢߌ߲߬ߧߊ (ߊߟߌߦߊ߲ߛ) ߣߌ߫ ߕߊ߬ߘߋ߲߬ߦߊ (ߊߘߐߔߵߺߛߌߦߐ߲) ߡߊ߬،
ߡߍ߲ ߟߐ߬ߣߍ߲߫ ߢߌ߲߬ߧߊ ߡߏߦߌߓߊ߯ߦߊ (ߔߊߙߊ߲ߕߋ ߘߊߟߌߦߊ߲ߛ) ߡߊ߬߸ ߓߍ߲߬ߢߐ߲߰ߡߊ ߞߎߡߊ ߦߋ߫ ߝߐ߫ ߟߴߏ߬ ߝߍ߬، ߣߌ߫ ߕߊ߬ߘߋ߲߬ߦߊ ߡߏߦߌߓߊ߯ߦߊ (ߔߊߙߊ߲ߕߋ ߘߊߘߐߔߵߛߌߐ߲) ߟߋ߬ ߘߏ߲߬ ߦߋ߫߸ ߓߐ߲ߛߐ߲ߢߐ߲߯ߦߊ ߘߌ߫ ߝߐ߫ ߏ߬ ߝߍ߬.
ߞߊ߬ ߡߏߦߌߓߊ߯ߦߊ ߖߊ߬ߕߋ߬ ߦߏ߫ ߓߌ߬ߟߊ߬ߢߐ߲߰ߡߊ߬ ߞߋߟߋ߲߫
ߊ߲ ߘߌ߫ ߛߴߊ߬ ߝߐ߫ ߟߊ߫ ߞߏ߫ ߘߍ߭ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߘߐ߫߸ ߡߏߦߌߓߊ߯ߦߊ ߕߍߓߊ߯ߦߊ ߟߎ߬ ߦߋ߫ ߘߎߢߊ߫ ߡߐ߱ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߣߌ߫ ߢߐ߲߮ ߕߍ߫، ߓߊ߬ߙߌ߬ ߕߎ߬ߢߊ ߦߋ߫ ߡߍ߲ ߘߌ߫߸ ߡߏߦߌߓߊ߮ ߟߎ߬ ߟߊ߫ ߓߊ߯ߙߊ ߓߐߣߍ߲߫ ߢߐ߲߮ ߡߊ߬: ߖߡߊ߬ߣߊ߬ ߝߊ߲ߓߏ߲ߦߊߣߍ߲ ߠߎ߬ ߘߐ߫߸ ߡߏߦߌߓߊ߮ ߟߎ߬ ߟߊ߫ ߕߍߓߊ߯ߦߊ ߞߍ߬ߙߍߝߍ߬߸ ߘߋ߲ߣߍ߲ ߠߎ߬ ߦߋ߫ ߟߊߡߐ߬ ߟߊ߫ ߢߊ߫ ߞߎߘߊ߫ ߝߣߊ߫ ߡߊ߬ ߕߊ߲߬ : ߊ߬ ߘߌ߫ ߥߊ߫ ߘߋ߲ߣߍ߲߫ ߠߊߡߙߊ߫ ߦߙߐ߫ (ߞߑߙߍߛ߭)؛ ߏ߬ ߞߐ߫ ߞߊ߬ߙߊ߲߬ߕߊ؛ ߏ߬ ߞߐ߫ ߝߊ߬ߘߌ߬ߡߊ߬ߞߟߏ߬ ߦߙߐ ߊ߬ ߣߌ߫ ߒ߬ߓߊ߬߸ ߣߌ߲߬ ߦߋ߫ ߓߟߏߦߊ߫ ߟߊ߫ ߘߌ߲߬ߞߌ߬ߙߊ߬ ߛߎ߮ ߡߍ߲ ߠߎ߬ ߘߐ߫߸ ߡߏߦߌߓߊ߯ߦߊ ߝߊ߲߬ߞߊ ߡߊ߲߫ ߓߏ߲߬ ߦߋ߲߬ ߝߋߝߋ߫߸ ߝߏ߫ ߘߍ߭ ߓߊߓߏ߲ߠߞߊ (ߛߏߛߌߋߕߋ ߞߑߟߊߣߌߞ) ߟߎ߬ ߘߐ߫ ߡߏߦߌߓߊ߯ߦߊ ߕߍߓߊ߯ߦߊ ߝߊ߲߬ߞߊ ߞߊ߫ ߓߏ߲߬ ߦߙߐ ߡߍ߲ ߘߐ߫.
ߡߏߦߌߓߊ߯ߦߊ ߞߣߐߡߊ߬߸ ߊ߬ ߣߌ߫ ߕߍߓߊ߯ߦߊ ߟߊߛߓߊ߬ߕߌ ߞߣߐߡߊ߬߸ ߡߏߦߌߓߊ߮ ߟߎ߬ ߦߋ߫ ߘߋ߲ߣߍ߲ ߠߎ߫ ߟߐ߬ ߟߊ߫ ߕߊ߯ ߟߊ߫ ߛߋ߫ ߟߴߏ߬ ߊ߬ߟߎ߬ ߞߐߡߐ߮ ߟߎ߫ ߡߊ߬، ߖߐ߲߰ߛߴߊ߬ߟߎ߬ ߘߋ߲ ߠߎ߬ ߞߊߣߊ߬ ߞߍ߫ ߟߏ߲ߘߊ߲ ߘߌ߫ ߊ߬ߟߎ߬ ߟߊ߫ ߡߐ߱ ߟߎ߫ ߣߊ߰ߟߊ߫، ߦߏ߫ : ߓߏߙߌ߲ߠߞߊ ߟߎ߬ ߣߌ߫ ߕߍߣߍ߲ߠߞߊ ߟߎ߬ ߣߌ߫ ߢߐ߲߯ߘߋ߲ ߠߎ߬ ߣߴߏ߬ ߢߐ߲߰ߘߐ ߟߎ߬، ߒ߬ߓߊ߬ ߏ߬ ߓߟߏߡߊ߬߸ ߓߊߓߏ߲ ߣߌ߫ ߛߌߦߊ (ߞߊߛߵߺߕ) ߟߎ߬ ߦߋ߫ ߖߊ߬ߕߋ߬ ߟߊ߫ ߓߐ߲ߛߐ߲ߢߐ߲߯ߦߊ ߓߏߟߏ߲ ߠߋ߬ ߘߌ߫.
ߟߋߝ߭ߌ߫ ߛߑߕߙߐߛ ߡߙߌ߫ ߘߐ߫߸ ߞߏ߫ ߣߴߊ߬ ߝߐ߫ ߘߊ߫ ߞߏ߫ ߡߐ߰ߦߊ ߓߌ߬ߟߊ߬ߢߐ߲߰ߡߊ ߦߋ߫ ߦߋ߲߬߸ ߞߏ߫ ߞߏ߫ ߛߊ߬ߓߊ ߟߋ߬ ߞߊ߫ ߞߊ߲߫ ߞߊ߬ ߘߝߊ߫ :
• ߞߎ߬ߙߎ߲߬ߘߎ ߘߏ߫ ߦߋ߫ ߞߍ߫ ߦߋ߲߬ ߡߐ߱ ߟߎ߬ ߘߌ߫ ߘߊ߲߬ ߡߍ߲ ߠߊ߫؛
• ߞߍߢߐ߲߯ߠߊ ߦߋ߫ ߞߍ߫ ߦߋ߲߬ ߞߵߏ߬ ߞߍ߫ ߡߐ߱ ߖߘߍ߬ߞߎ߲ ߣߌ߫ ߡߐ߰ ߜߘߍ ߟߎ߬ ߘߏ߲߭ ߘߌ߫ ߢߐ߲߮ ߘߐ߫؛
• ߊ߬ ߣߌ߫ ߤߌߣߊ߫ ߢߐ߲߰ߠߊ.
ߏ߬ ߟߎ߫ ߛߊ߬ߓߊ ߟߊߘߍ߬ߣߍ߲ ߠߋ߬ ߦߴߊ߬ ߞߍ߫ ߟߊ߫߸ ߖߎ߬ߟߊ߬ߖߎ߰ߦߊ (ߌ߲ߛߍߛߕ) ߓߟߏߞߊ߬ ߘߊ߫ ߡߐ߰ߦߊ ߘߐ߫ ߘߍ߭ ߞߣߐ߫߸ ߡߐ߰ ߟߎ߬ ߣߌ߫ ߢߐ߲߯ ߕߍ߫߸ ߡߍ߲ ߠߎ߬ ߦߋ߫ ߞߐߙߍ߫ ߞߋߟߋ߲߫ ߠߎ߫ ߡߐ߰ ߘߌ߫، ߦߏ߫ ߡߏߦߌߓߊ߯ߞߋߟߋ߲ߢߐ߲߯ߡߊ ߟߎ߬ ߟߊ߫ ߞߊ߬ߝߏ، ߒ߬ߓߊ߬߸ ߏ߬ ߦߋ߫ ߝߐ߫ ߟߊ߫ ߏ߬ ߟߋ߬ ߡߊ߬ ߞߏ߫ ((ߞߊ߬ߝߏ ߓߍ߲߬ߒߘߐ)).
ߡߏߦߌߓߊ߯ߦߊ ߓߌ߬ߟߊ߬ߢߐ߲߰ߡߊ
ߡߏߦߌߓߊ߯ߦߊ ߘߐ߫ ߝߘߏ߬ߓߊ߬ߦߊ߬ ߓߟߏߡߊ߬߸ ߓߌ߬ߟߊ߬ߢߐ߲߰ߡߊ ߛߎ߯ߦߊ ߛߊ߬ߓߊ ߘߌ߫ ߛߋ߫ ߘߊ߲߬ߝߘߊ߬ߓߐ߫ ߟߊ߫ :
ߤߊߟߌ߬ ߣߴߊ߲ ߧߋ߫ ߡߏߦߌߓߊ߯ߦߊ ߟߎ߫ ߖߊ߬ߕߋ߬ ߞߊ߲߬ ߛߎ߲ߞߎ߲ߡߊ ߟߋ߬ ߘߌ߫߸ ߓߊ߬ߙߌ߬߸ ߊ߬ ߕߍ߫ ߕߟߋ߬ߓߋ߬ߞߊ ߟߎ߬ ߟߊ߫ ߣߊߡߎ߲ ߘߐ߫ ߏ߬ ߘߌ߫ : ߏ߬ ߟߋ ߞߏߛߐ߲߬߸ ߝߊ߬ߘߋ߲߬ߡߊ߬ߦߊ ߦߋ߫ ߖߊ߬ߕߋ߬ ߟߊ߫ ߛߎ߲ߞߎ߲ߡߊ ߟߊ߫، ߓߊ߬ߙߌ߬ ߣߊߡߎ߲ ߏ߬ ߘߐ߫߸ ߡߏߦߌߓߊ߯ߦߊ ߓߌ߬ߟߊ߬ߢߐ߲߰ߡߊ ߘߌ߫ ߛߋ߫ ߟߊߘߊ߲߫ ߠߊ߫ ߛߊ߬ߙߌ߬ߦߊ ߕߊ߯ߛߋ߲ ߓߟߏ߫߸ ߦߏ߫ ߕߊ߬ߘߋ߲߬ߦߊ ߘߐ߫ ߥߟߊ߫ ߓߊ߲ߘߋ߲ߧߊ߫ ߕߐ߰ߛߙߋ߬ߡߊ (ߝߙߊߕߍߙߑߣߌߕߋ ߛߍ߲ߓߏߟߌߞ)، ߖߋ߬ߟߌ߬ߞߋ߬ߟߋ߲߬ߦߊ (ߝߊ߬ߘߋ߲߬ߧߊ) ߞߋߟߋ߲߫ ߕߴߛߋ߫ ߖߊ߬ߕߋ߬ ߟߊ߫ ߡߏߦߌߓߊ߯ߦߊ ߓߌ߬ߟߊ߬ߢߐ߲߰ߡߊ ߘߌ߫، ߓߊ߸ ߣߴߏ߬ ߞߍ߫ ߘߊ߫߸ ߓߍ߯ ߘߌ߫ ߞߍ߫ ߓߊߘߋ߲ߡߊ ߘߌ߫، ߊ߬ ߜߋ߲ߜߋ߲ ߘߐ߫ ߘߍ߭ ߞߣߐ߫߸ ߡߍ߲ ߡߊ߲߫ ߓߏ߲߬، ߊ߬ ߘߏ߲߬ ߘߍ߬ߞߏ ߛߌ߲߬ߝߏ߲߬ߧߊ߬ߟߌ ߕߴߛߋ߫ ߞߍ߫ ߟߊ߫ ߏ߬ ߘߐ߫ ߝߛߍߞߘߎ߫، ߏ߬ ߞߣߐߡߊ߬߸ ߡߏߦߌߓߊ߯ߦߊ ߓߌ߬ߟߊ߬ߢߐ߲߰ߡߊ ߟߎ߬ ߦߋ߫ ߕߊ߬ ߟߴߊ߬ ߛߌߦߊߡߊ߲߫ ߘߐ߫  ߓߐ߲ߛߐ߲ߘߐߦߊ (ߖ߭ߣߋߦߊߟߏߖ߭ߌ) ߟߋ߫ ߡߊ߬، ߕߐ߭ ߟߎ߬ ߕߍ߫ ߕߊ߬ ߟߊ߫، ߏ߬ ߓߘߴߊ߬ ߦߌ߬ߘߊ߫ ߏ߬ ߘߐ߫߸ ߞߏ߫ ߖߋ߬ߟߌ߬ߞߋ߬ߟߋ߲߬ߦߊ ߦߋ߫ ߘߊ߲߬ߠߊߕߍ߰ ߟߴߊ߬ ߜߋ߲ߜߋ߲ ߘߐ߫  ߟߐ߲ߠߌ߲ߦߊ߫ ߓߟߏ ߟߋ߬ ߡߊ߬، ߓߐ߲ߛߐ߲ߢߐ߲߯ߦߊ ߦߋ߫ ߓߌ߬ߟߊ߬ߢߐ߲߰ߡߊ ߟߎ߫ ߘߊ߲߬ߠߊߕߍ߰ ߟߊ߫.
ߡߙߌߦߊ ߣߌ߲߬ ߞߘߐ߫ ߟߋ߬ ߞߏ߫ ߡߌ߬ߛߊ߬ߟߌ߬ ߘߐ߫߸ ߡߏ߬ߛߏ ߘߋ߲߫ ߗߍ߬ ߝߌߟߊ ߟߎ߬ ߝߣߊ߫ ߘߋ߲ ߠߎ߬ ߞߊߣߊ߬ ߖߊ߬ߕߋ߬ ߡߐ߰ ߞߋ߬ߟߋ߲߬ ߘߋ߲߫ ߠߎ߫ ߘߌ߫، ߞߴߏ߬ ߓߍ߯ ߣߴߊ߬ ߕߊ߫ ߖߎ߬ߟߎ ߟߋ߬߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߊ߬ߟߎ߬ ߝߊ߬ ߟߎ߫ ߦߋ߫ ߖߋ߬ߟߌ߬ߞߋߟߋ߲ ߠߋ߬ ߘߌ߫، ߞߴߏ߬ ߓߍ߯ ߦߋ߫ ߖߊ߬ߕߋ߬ ߊ߬ ߕߊ߫ ߓߐ߲ߛߐ߲ߘߐ߫ ߘߌ߫.
ߒ߬ߓߊ߬߸ ߡߊ߲߬ߘߋ߲߬ߞߊ ߟߎ߬ ߟߊ߫ ߟߐ߲ߠߌߦߊ ߘߐ߫߸ ߡߐ߰ߦߊ߫ ߓߌ߬ߟߊ߬ ߢߐ߲߰ߡߊ߬ ߞߏ߫ ߛߊ߬ߓߊ ߟߋ߬ : ߓߐ߲ߛߐ߲ߢߐ߲߯ߦߊ߸ ߝߘߎߢߐ߲߯ߦߊ ߊ߬ ߣߌ߫ ߛߌ߰ߢߐ߲߰ߦߊ، ߏ߬ ߞߘߐ ߟߋ߬ ߞߏ߫ ߣߌ߫ ߡߐ߰ߦߊ ߞߊ߫ ߞߊ߲߫ ߞߊ߬ ߓߌ߬ߟߊ߬ ߢߐ߲߮ ߡߊ߬߸ ߞߏ߫ ߛߊ߬ߓߊ ߟߋ߬ ߞߊ߫ ߞߊ߲߫ ߞߊ߬ ߘߝߊ߫ : ߏ߬ ߝߟߐ ߟߋ߬ ߓߐ߲ߛߐ߲ߢߐ߲߯ߦߊ ߘߌ߫، ߏ߬ ߦߋ߫ ߡߐ߰ ߞߙߎ ߘߏ߫ ߟߋ߬ ߞߍ߫ ߘߌ߫ ߓߋ߲ߓߊ߫ ߞߋߟߋ߲ ߓߐ߲ߛߐ߲ ߠߎ߬ ߘߌ߫ ߦߏ߫ ߕߙߊߥߟߋ߫ ߟߎ߫ ߓߋ߲ߓߊ߫ ߦߋ߫ ߕߎߙߊߡߊ߲߫ ߘߌ߫ ߢߊ ߡߍ߲؛ ߊ߬ ߝߌߟߊߣߊ߲ ߦߋ߫ ߝߘߎߢߐ߲߯ߦߊ ߡߍ߲ ߘߌ߫߸ ߏ߬ ߟߐ߬ߣߍ߲߫ ߗߍ߬ ߞߋߟߋ߲߫ ߡߛߏ߬ ߞߋߟߋ߲߫ ߘߌ߫ ߟߋ߬ ߘߌ߫ ߢߐ߲߮ ߡߊ߬ ߘߍ߭ ߟߊ߫ ߟߐ߲ߠߌߦߊ ߣߴߊ߬ ߟߊ߫ ߘߌ߬ߢߍ߬ ߟߊ߫ ߝߘߏ߬ߓߊ߬ߦߊ߬ ߓߟߏߡߊ߬߸ ߝߘߎߡߊ ߟߎ߬ ߞߐߙߍ߫ ߝߌ߬ߟߊ ߟߊ߫ ߘߌ߬ߢߍ ߞߘߐߡߊ߬؛
ߒ߬ߓߊ߬߸ ߒߠߋ ߕߊ߫ ߖߊ߬ߕߋ߬ ߘߐ߫ ߦߌߟߊ ߣߌ߲߬ ߞߊ߲߬߸ ߓߐ߲ߛߐ߲ߢߐ߲߯ߦߊ ߦߋ߫ ߝߐ߫ ߟߊ߫ ߝߘߎߢߐ߲߯ߦߊ ߡߍ߲ ߘߐ߫߸ ߏ߬ ߟߋ ߡߐ߰ ߝߌ߬ߟߊ ߝߘߎ ߘߌ߫ ߢߐ߲߮ ߡߊ߬߸ ߡߍ߲ ߠߎ߬ ߕߍ߫ ߓߐ߲ߛߐ߲߫ ߞߋߟߋ߲ ߘߌ߫ ߥߟߊ߫ ߓߋ߲ߓߊ߫ ߞߋߟߋ߲߫، ߞߊ߬ ߡߐ߰ ߘߌ߫ ߢߐ߲߮ ߡߊ߬ ߡߍ߲ ߠߎ߬ ߦߋ߫ ߓߋ߲ߓߊ߫ ߞߋߟߋ߲߫ ߠߎ߫ ߘߌ߫ ߛߊ߫߸ ߊ߬ ߝߐ߫ ߞߊ߲߫ ߏ߬ ߟߋ ߡߊ߬ ߞߏ߫ ߓߊߘߋ߲ߧߊ߫ ߝߘߎ، ߒ߬ߓߊ߬߸ ߏ߬ ߟߎ߬ ߝߘߎ߫ ߢߐ߲߰ߡߊ ߕߍ߫ ߖߊ߬ߕߋ߬ ߟߊ߫ ߓߐ߲ߛߐ߲ߢߐ߲߯ߦߊ ߟߊߘߏ߲߭ ߘߴߊ߬ߟߎ߬ ߕߍ߫ ߝߘߎߢߐ߲߯ߦߊ ߛߌߟߊ ߝߍ߬، ߓߊ߸ ߊ߬ߟߎ߬ ߦߋ߫ ߓߐ߲ߛߐ߲ߢߐ߲߮ ߠߋ߬ ߘߌ߫ ߞߘߐ߬ߡߊ߲߫ ߞߊ߬ ߞߐ߲߬ ߊ߬ߟߎ߬ ߟߊ߫ ߝߘߎ ߢߍ߫.
ߊ߬ ߛߓߊߣߊ߲ ߣߴߊ߬ ߟߊߓߊ߲߸ ߣߊߟߌ߬ߡߎ߲߬ ߛߌ߬ߢߐ߲߰ߦߊ ߞߍ ߘߌ߫ ߡߐ߰ߦߊ ߓߌ߬ߟߊ߬ߢߐ߲߰ߡߊ߬ ߞߏ ߘߏ߫ ߘߌ߫߸ ߏ߬ ߦߋ߫ ߡߐ߱ ߘߏ߫ ߟߋ߬ ߖߊ߬ߕߋ ߘߌ߫ ߞߐߙߍ ߛߌ߲߬ߝߏ߲ ߘߌ߫ ߥߟߊ߫ ߘߍ߭ ߛߌ߲߬ߝߏ߲ ߘߌ߫، ߞߊ߬ߡߊߛߐ߬ߘߐ߲߬ ߊ߬ ߟߊ߫ ߛߌ߱ ߝߍ߬ ߦߌߟߊ ߏ߬ ߘߐ߫، ߌ ߘߌ߫ ߘߏ߫ ߦߋ߫ ߖߊ߬ߕߋ߬ ߟߊ߫ ߘߍ߭ ߓߐ߲ߛߐ߲ ߘߏ߫ ߘߌ߫ ߡߊ߬ߘߋ߲߫߸ ߞߵߊ߬ ߛߐ߬ߘߐ߲߬ ߊ߬ ߞߵߏ߬ ߡߊߛߐ߬ߘߐ߲߬ ߛߌ߬ߢߐ߲߰ߦߊ ߟߋ߫ ߝߍ߬.
ߡߐ߱ ߟߎ߬ ߟߊ߫ ߓߌ߬ߟߊ߬ߢߐ߲߰ߡߊ ߟߎ߬ ߡߏߦߌߓߊ߯ߦߊ ߘߐ߫
ߡߐ߱ ߟߎ߬ ߟߊ߫ ߓߌ߬ߟߊ߬ߢߐ߲߰ߡߊ ߟߎ߬ ߡߏߦߌߓߊ߯ߦߊ ߘߐ߫߸ ߏ߬ ߓߎ߲ߓߎ߲ߣߍ߲߫ ߢߌ߲߬ ߠߎ߫ ߟߋ߬ ߡߊ߬ :
• ߢߐ߲߯ ߓߏ߲ߧߊ؛
• ߘߋ߬ߙߌ߬ߢߐ߲߰ߠߊ؛
• ߞߎ߬ߙߎ߲߬ߘߎ ߟߎ߬ ߡߊߓߏ߲߬ߧߊ؛
. ߘߊ߲߲߬ߢߐ߲߰ߠߊ ߥߟߊ߫ ߡߊ߬ߕߊ߲߬ߞߊ߬ߟߌ : ߏ߬ ߦߋ߫ ߓߏ߲߬ߧߊ ߘߏ߫ ߟߋ߬ ߘߌ߫ ߡߐ߱ ߟߎ߬ ߣߌ߫ ߢߐ߲߮ ߕߍ߫߸ ߊ߬ ߜߋ߲ߜߋ߲ ߘߐ߫ ߘߋ߲ ߠߴߊ߬ ߡߏߦߌߓߊ߮ ߕߍ߫؛ ߘߋ߲ߡߌߛߍ߲ ߣߌ߫ ߡߐ߰ߓߊ߬ߞߘߐ ߕߍ߫؛ ߗߍ߭ ߣߌ߫ ߡߏ߬ߛߏ ߕߍ߫، ߡߌ߬ߛߊ߬ߟߌ߬ ߘߐ߫ ߡߊ߲߬ߘߋ߲߫߸ ߘߋ߲ߣߍ߲߫ ߡߊ߲߫ ߞߊ߲߫ ߞߊ߬ ߢߊ ߜߊ߲ߜߊ߲ߣߍ߲ ߕߏ߫ ߊ߬ ߛߊ߲ߝߍ߫ ߡߐ߮ ߞߎߡߊ߫ ߕߐߟߊ߫ ߘߐ߫ ߥߟߊ߫ ߞߵߊ߬ ߘߊߘߐߕߍ߰ ߞߎߡߊ ߘߐ߫. ߦߌߟߡߊ:ߓߐ߲ߛߐ߲ߢߐ߲߯ߦߊ ߦߌߟߡߊ:ߕߊ߬ߘߋ߲߬ߦߊ ߦߌߟߡߊ:ߘߍ߬ߟߐ߲߬ߘߐ߬ߦߊ ߦߌߟߡߊ:ߘߎ߰ߘߋ߲ ߤߊߞߍ
ߞߊߛߋ߫ ߡߊߘߌ߫ ߖߓߊ߬ߕߋ߫
ߞߊ߬ߛߋ߫ ߡߊߘߌ߫ ߖߓߊ߬ߕߍ߫ ߦߋ߫ ߡߊ߬ߟߌ ߘߐ߲߬ߞߟߌ߬ߟߊ߬ߟߊ ߟߋ߬ ߘߌ߫߸ ߝߐߟߌߟߊ߸ ߊ߬ ߣߌ߫ ߡߊ߬ߟߌ ߣߌ߫ ߡߊ߲߬ߘߋ߲߫ ߖߋߟߌ߸ ߡߍ߲ ߡߏߦߌ߫ ߘߊ߫ ߁߉߄߉ ߟߊ߫ ߞߊ߯ߓߊ߫ ߣߴߊ߬ ߛߊ߬ ߘߊ߫ ߘߓߊ߬ߕߊ ߂߄ ߡߊ߬ ߂߀߁߈ ߠߴߊ߬ ߛߊ߲߬ ߆߉ ߡߊ߬ ߓߡߊ߬ߞߐ߫߸ ߞߵߊ߬ ߛߊߓߎ ߞߍ߫ ߛߐ߲߬ߥߙߏ߬ߝߋ߬ ߘߌߡߌ߲ (accident vasculaire cérébral) ߘߌ߫. ߊ߬ ߞߊ߲ ߠߊ߫ ߘߌߦߊߟߌ ߦߏ߫ ߘߊ߲߬ߞߙߊ߬ߣߍ߲ ߞߊ߲ ߦߋ߫ ߢߊ ߡߍ߲ ߡߊ߬߸ ߏ߬ ߟߋ ߣߵߊ߬ ߞߊ߲ ߞߍ߫ ߟߊ߫ «ߡߊ߬ߟߌ ߛߊߣߌ߲߫» ߞߊ߲ ߘߏ߫ ߘߌ߫. ߊ߬ ߦߋ߫ ߟߊ߫ ߟߊ߫ ߛߊߟߌߝߎ߬ ߞߋߕߊ߬ ߡߊ߬ ߞߴߊ߬ ߦߋ߫ ߡߊ߲߬ߘߋ߲߫ ߢߊ߬ߙߊ߫ ߓߟߋߓߟߋ ߟߎ߬ ߘߏ߫ ߟߋ߬ ߘߴߊ߬ ߕߋ߬ߟߋ ߘߐ߫.
ߘߐ߲߬ߞߟߌ߬ߟߊ ߞߎ߲߬ߕߊ߮
ߞߊߛߋ߫ ߡߊߘߌ߫ ߖߓߊ߬ߕߍ߫ ߣߌ߫ ߘߐ߲߬ߞߟߌ߬ߟߊ߬ߟߊ ߛߎ߯ߦߊ߫ ߛߌߦߊߡߊ߲߫ ߠߎ߫ ߟߋ߬ ߞߵߊ߬ ߞߍ߫ (ߡߊ߬ߟߌ ߟߊߛ ߡߙߊߝ߭ߌߟߊ߬߸ ߏߙߏߞߍߛߕ ߍ߲ߛߑߕߙߎߡߊ߲ߕߊߟ ߘߋ߬ ߡߊ߬ߟߌ...) ߦߊ߬ߣߴߊ߬ ߞߍߕߐ߫ ߊ߬ ߟߊ߫ ߛߟߏ ߛߌ߲ߞߐ߲ߡߌߘߊ߫ ߝߟߐ ߟߊ߫ ߟߊ߫ ߁߉߈߉ ߟߊ߫ ߞߏ߫ ߝߏߘߋ߬. ߊ߬ ߕߘߍ߬ ߘߊ߫ ߘߐ߬ߛߊ߲߬ߠߌ߲ ߖߊ߬ߕߋ߬ߘߐ߬ߛߌ߰ ߛߘߍߡߊ߲߫ ߠߎ߫ ߟߋ߬ ߘߐ߫߸ ߦߏ߫ ߞߊ߬ ߛߐ߬ߘߐ߲߬ ߝߌߟߊߡߍ߲ߞߏ ߘߐ߫ ߥߟߊ߫ ߓߟߎߌ (blues/flamenco) ߟߎ߬ ߘߐ߫.
߂߀߁߀ ߠߊ߫߸ ߊ߬ ߕߘߍ߬ ߘߊ߫ ߊߝߙߏߞߎ߲ߓߌߛߕ ߟߎ߫ ߟߊ߫ ߛߌ߲ߞߐ߲ߡߌߘߊ ߘߐ߫ ߡߍ߲ ߠߊߞߎ߲߬ߘߎ߬ ߘߊ߫ ߡߊ߬ߘߙߌߘ߸ ߊߛߌߔߊ߲߫, ߡߍ߲ ߞߍ߫ ߘߊ߫ ߞߎߓߞߊ߫ ߖߌߕߊߙߌߝߐߟߊ߫ ߋߟߌߊߘߍߛ ߏߛ߭ߏߥߊ߫ ߣߌ߫ ߡߊ߬ߟߌ ߘߐ߲߬ߞߟߌ߬ߟߊ߬ߟߊ߫ ߕߎ߬ߡߊ߬ߣߌ߲߫ ߖߓߊ߬ߕߍ߫ ߟߎ߫ ߓߟߏ߫߸ ߊ߬ ߣߌ߫ ߓߊ߬ߓߊ߫ ߛߌ߬ߛߞߐ߫ ߟߎ߫.
ߊ߬ ߞߘߐߕߊ߬ ߘߊ߫ ߞߊ߬ ߛߏ߬ߝߊ߬ߞߎ߲߬ ߖߟߊ ߘߴߊ߬ ߡߊ߬ ߡߊ߬ߟߌ ߝߊ߬ߛߏ߬ߟߊ߬ߞߊ ߖߊ߬ߡߊߙߌ ߘߌ߫ ߞߏߟߌ߲ߞߏߟߌ߲ ߠߊ߫ ߂߀߁߇ ߟߊ߫.
ߦߟߌߡߊߛߙߋ ߟߎ߬
ߦߌߟߡߊ:ߞߊ߬ ߛߊ߬ ߛߊ߲߬ ߆߉ ߡߊ߬ ߦߌߟߡߊ:ߞߊ߬ ߡߏߦߌ߫ ߓߡߊ߬ߞߐ߫ ߦߌߟߡߊ:ߡߊ߬ߟߌ ߖߋ߬ߟߌ ߦߌߟߡߊ:ߡߊ߬ߟߌ ߘߐ߲߬ߞߟߌ߬ߟߊ߬ߟߊ ߦߌߟߡߊ:ߡߊ߬ߟߌ ߝߐߟߌߟߊ ߦߌߟߡߊ:ߡߊ߲߬ߘߋ߲߫ ߖߋߟߌ
ߖߊ߯ߓߊ߫ ߞߟߍ ߝߟߐߡߊ
ߖߊ߯ߓߊ߫ ߞߟߍ߫ ߝߟߐߡߊ߸ ߕߐ߯ ߛߌߦߊߡߊ߲߫ ߠߎ߫ ߦߋ߫ ߞߍ߬ߟߍ ߟߊ߫ ߸ ߦߏ߫ ߞߟߍ߬ ߓߊ߸ ߞߟߍ߬ ߓߟߋߓߟߋ߸ ߝߘߏ߬ߓߊ߬ ߞߟߍ ߝߟߐߡߊ߸ ߊߟߏߡߊ߲߫ ߞߟߍ ߝߟߐߡߊ߸ ߊ߬ ߣߌ߫ ߋߙߐߔߎ߬ ߝߊ߲߬ߞߊ߬ߡߊ ߟߎ߬ ߟߊ߫ ߝߘߏ߬ߓߊ߬ ߞߟߍ ߝߟߐߡߊ. ߏ߬ ߟߎ߬ ߓߍ߯ ߦߴߊ߬ߟߎ߬ ߞߎ߲߬ߛߌ߲߫ ߠߊ߫. ߖߊ߯ߓߊ߫ ߞߟߍ߫ ߝߟߐ߸ ߥߟߊ߫ ߘߎߢߊ߫ ߞߟߍ߬ ߝߟߐߡߊ߸ ߣߴߏ߬ ߕߍ߫ ߞߌߢߍ߲߫ ߝߘߏ߬ߓߊ߬ ߞߟߍ ߝߟߐߡߊ߸ ߊ߬ ߦߋ߫ ߝߐ߫ ߟߴߊ߬ ߡߊ߬ ߝߣߊ߫ ߞߏ߫ ߞߟߍ߬ ߓߊ. ߞߍ߬ߟߍ ߣߌ߲߬ ߘߊߡߌ߬ߣߊ߬ ߘߊ߫ ߋߙߐߔߎ߬ ߟߋ߬߸ ߡߍ߲ ߘߊߡߌ߬ߣߊ߬ ߘߊ߫ ߞߊ߬ߙߌ߬ߝߐ ߂߈ ߡߊ߬ ߁߉߁߄ ߠߊ߫߸ ߣߴߊ߬ ߓߊ߲߫ ߘߊ߫ ߣߍߣߍߓߊ ߁߁ ߡߊ߬ ߁߉߁߈ ߡߊ߬. ߊ߬ߟߋ ߟߋ߬ ߥߊ߫ ߘߊ߫ ߟߊߓߊ߲߫ ߞߍ߬ߟߍ ߓߍ߯ ߟߊߘߍ߬ߣߍ߲ ߡߊ߬ ߞߐߘߍ߫߹ ߊ߬ ߞߊ߬ ߛߏ߬ߙߌ߬ߡߊ߬ߘߋ߲ ߞߋ߲߬ߥߟߎ߬ ߇߀ ߟߊߟߐ߬ ߊ߬ߟߎ߫ ߛߋ߲߭ ߞߊ߲߸ ߡߍ߲ ߞߋ߲߬ߥߟߎ߬ ߆߀ ߕߘߍ߬ ߦߴߋߙߐߔߎ߬. ߏ߬ ߟߋ ߞߵߊ߬ ߞߍ߫ ߞߍ߬ߟߍ ߓߍ߯ ߘߐ߫ ߓߟߋ߬ߓߟߋ ߣߴߊ߬ ߓߍ߯ ߘߐ߫ ߝߘߏ߬ߓߊ߬ߡߊ ߝߟߐߝߟߐ ߘߌ߫߸ ߡߍ߲ ߡߊߟߐ߲ߣߍ߲߫ ߡߐ߰ߦߊ ߓߟߏ߫ ߘߐ߬ߝߐ ߞߎ߲߬ߕߊ߮ ߘߐ߫. ߊ߬ ߦߋ߫ ߝߐߢߐ߲߯ߞߐ߫ ߟߎ߫ ߘߐ߫߸ ߡߍ߲ ߠߎ߬ ߝߊ߰ߟߌ ߓߏ߲߬ߓߊ߬ ߞߏߖߎ߯ߦߊ߫߸ ߞߍ߬ߟߍ ߏ߬ ߡߍ߲ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߡߐ߱ ߞߋ߲߬ߥߟߎ߬ ߁߆ ߝߊ߰߸ ߡߍ߲ ߠߎ߬ ߘߐ߫ ߞߋ߲߬ߥߟߎ ߞߐ߬ߣߐ߲߬ߘߐ ߕߘߍ߬ ߦߋ߫ ߣߊ߲߬ߕߌ߮ ߘߌ߫߸ ߞߵߊ߬ ߕߐ߬ ߞߋ߲߬ߥߟߎ߬ ߥߐߙߐ߲ߥߌ߬ߟߊ ߟߎ߬ ߞߍ߫ ߣߊ߲߬ߕߊ߲ ߠߎ߬ ߘߌ߫, ߊ߬ ߣߌ߫ ߞߊ߬ ߞߋ߲߬ߥߟߎ߫ ߂߀ ߖߐߞߌ߫. ߞߏ߬ߣߌ߲߬ ߛߌߟߛߊߟߌ ߣߌ߫ ߁߉߁߈ ߡߏߙߊ (ߛߊ߬ߛߊ) ߟߊ߫ ߝߊ߰ߟߌ߬ߣߐ ߛߋ߲߬ ߕߴߏ߬ ߘߐ߫߸ ߏ߬ ߟߎ߬ ߡߍ߲ ߠߎ߬ ߝߊ߰ߓߊ߰ߕߐ ߦߙߌߞߊ ߘߌ߫ ߛߋ߫ ߛߋ߫ ߟߊ߫ ߡߐ߱ ߞߋ߲߬ߥߟߎ߬ ߅߀ ߤߊ߲߯ ߁߀߀ ߘߐ߫.
ߢߌ߲߬ߢߐ߲߮ ߠߎ߬ ߞߵߊ߬ߟߎ߫ ߞߊ߬ߓߊ߫ ߘߏ߲߬ ߞߊ߬ ߊߟߏߡߊ߲ ߠߎ߬ ߟߊ߫ ߞߍߒߞߊ߲ߠߌ߲ ߏ߬ ߕߎ߲߬ߕߎ߲߫ ߕߋ߬ߟߋ߫ ߁߀߀ ߞߘߐ߫߸ ߞߊ߬ ߓߋ߬ߒ߬ߞߊ߬ߣߌ߲ ߕߎ߲߰ߣߍ߲߬ߢߐ߲߰ߠߊ ߘߏ߫ ߟߎ߫ ߕߎ߲߰ ߏ߬ ߟߊ߫߸ ߊߟߏߡߊ߲ߘߎ߯ ߕߎ߲߬ ߕߍ߫ ߡߍ߲ ߠߎ߬ ߖߋ߬ߓߌ߬ ߟߊ߫. ߓߎߟߑߜ߭ߊߙߌ߫ ߟߋ߬ ߞߍ߫ ߘߊ߫ ߕߊ߲ߓߊ߲ߠߞߊ ߝߊ߲߬ߞߊ߬ ߝߟߐ ߘߌ߫ ߡߍ߲ ߞߊ߬ ߞߟߍ߬ߟߊ߬ߟߐ ߞߟߊ߬ߣߐ߬ߦߊ߫߸ ߛߊߟߏߣߌߞ ߞߟߍ߬ߟߊ߬ߟߐ ߛߋ߲߬ߝߍ߫ ߕߎߟߊߝߌ߲ ߂߉ ߡߊ߬ ߁߉߁߈ ߠߊ߫. ߏߕߏߡߊ߲߫ ߡߊ߲߬ߛߊ߬ߟߊ ߞߊ߬ ߕߏ߲ ߓߌ߬ߟߊ߬ ߞߏ߲ߓߌߕߌ߮ ߕߟߋ߬ ߃߀ ߡߊ߬߸ ߞߊ߬ ߡߎߘߑߙߏߛ ߞߟߍ߬ߟߊ߬ߟߐ ߞߟߊ߬ߣߐ߬ߦߊ߬. ߏߕߙߌߛ߭-ߤߐ߲ߜ߭ߙߌ߫ ߘߌ߬ߢߍ߬ ߘߊ߫ ߞߊ߬ ߝ߭ߌߟߊ ߜ߭ߌߎߛߑߕߌ߫ ߞߟߍ߬ߟߊ߬ߟߐ ߞߟߊ߬ߣߐ߬ߦߊ߬. ߛߋ ߞߍ ߞߐ ߘߐ߫ ߊߟߏߡߊ߲ߘߎ߯ ߢߌ߲߭ ߠߎ߬ ߟߊ߫߸ ߊ߬ߟߎ߬ ߟߊ߫ ߛߏ߬ߙߌ߬ߡߊ߬ߘߋ߲ ߠߎ߬ ߞߵߊ߬ߟߎ߬ ߕߊ߫ ߥߎ߬ߦߊ߲߬ߞߌ߬ߟߌ ߞߍ߫ ߊ߬ߟߎ߫ ߓߊ߲߭ ߠߋ߬ ߘߌ߫ ߞߍ߬ߟߍ ߡߊ߬߸ ߞߍߛߍߙ ߥߌߟߑߤߋߟߡ ߞߊ߬ ߞߍ߬ߟߍ ߟߊߟߐ߬ ߞߏ ߝߐ߫ ߣߍߣߍߓߊ ߕߋ߬ߟߋ ߉ ߡߊ߬߸ ߏ߬ ߞߍ ߊߟߏߡߊ߲ߘߎ߯ ߞߊ߬ ߞߟߍ߬ߟߊ߬ߟߐ ߞߟߊ߬ߣߐ߬ߦߊ߬ ߣߍߣߍߓߊ ߕߟߋ߬ ߁߁ ߡߊ߬ ߁߉߁߈ ߠߊ߫߸ ߏ߬ ߟߋ ߞߊ߬ ߘߊ߲߭ߛߌ߰ ߞߍ߬ߟߍ ߟߊ߫.
ߋߙߐߔߎ߬ ߝߊ߲߬ߞߊ߬ߡߊ ߟߎ߬ ߟߊ߫ ߛߌ߬ߣߊ߬ߢߐ߲߰ߦߊ
thumb|ߋߙߐߔߎ߬ ߔߊ߬ߔߘߊ ߁߉߁߄ ߠߊ߫ ߞߊ߬ ߓߍ߲߬ ߛߌ߰ߝߊߘߌ ߟߎ߬ ߡߊ߬. ߥߙߎߣߍߦߊߟߌ ߢߌ߬ߣߌ߲߬ߞߊ߬ߟߌ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߋߙߐߔߎ߬ ߡߊ߲߬ߕߏ߲ ߠߎ߬ ߟߊ߫ ߛߟߊߕߌ߯ߦߊߟߌ ߣߌ߫ ߓߎ߲ߓߎ߲ߞߊ߲ߞߋߦߊ ߞߊ߬ ߓߍ߲߬ ߥߙߎߣߍߦߊߟߌ ߘߊ߲ߘߊ߫ ߢߊ ߡߊ߬. ߓߍߙߑߟߍ߲߫ ߜߊ߬ߙߊ ߡߍ߲ ߞߍ߫ ߘߊ߫ ߁߈߈߅ ߟߊ߫߸ ߏ߬ ߟߋ ߞߴߊߝߙߌߞߌ߬ ߘߐߝߘߊߟߌ ߟߊߣߐ߰ߦߊ߬ ߋߙߐߔߎ߬ ߝߊ߲߬ߞߊ߬ߡߊ ߟߎ߬ ߕߍ߫. ߊߝߙߌߞߌ߬ ߕߊ߲߬ߓߊ߲ ߕߣߐ߬ߡߊ߸ ߞߏ߲ߜ߭ߏ, ߏ߬ ߟߊߓߌ߬ߟߊ߬ ߘߊ߫ ߓߍߟߑߗ߭ߌߞ ߡߊ߲߬ߛߊ߬ߞߍ߫ ߟߋߏߔߏߟ ߂߲ ߢߍ߫߸ ߞߏ߬ߣߵߏ߬ ߣߊ߬ ߘߊ߫ ߞߍ߫ ߋߙߐߔߎ߬ ߝߊ߲߬ߞߊ߬ߡߊ ߘߏ߫ ߟߎ߫ ߟߊ߫ ߛߌ߬ߣߊ߬ߢߐ߲߰ߦߊ߬ ߦߙߐ ߘߌ߫߸ ߦߏ߫ ߝߊ߬ߙߊ߲߬ߛߌ߫߸ ߓߙߌߕߊ߲ߓߊ߫߸ ߊ߬ ߣߴߊߟߏߡߊ߲ߘߎ߯߸ ߤߊ߲߯ ߞߊ߬ ߊߝߙߌߞߌ߬ ߕߊ߲ߓߊ ߡߊߣߐ߬. ߞߏ߬ߣߌ߲߬ ߥߙߎߣߍߦߟߊ ߓߐߣߍ߲ߢߐ߲߰ߡߊ ߟߎ߬ ߝߊ߲߬ߓߊ ߛߌ߫ ߕߎ߲߬ ߕߴߊ߬ ߝߍ߬ ߞߵߊ߬ߟߎ߫ ߟߊ߫ ߥߙߎߣߍ ߟߎ߬ ߟߊߥߊ߬ߙߊ ߟߊߟߐ߬߸ ߏ߬ ߟߋ ߥߘߊ߫ ߟߊߓߊ߲߫ ߜߐ߬ߛߐ߲߬ߞߐ ߟߊߘߏ߲߬ ߡߊ߬ ߋߙߐߔߎ߬ ߞߎߓߋߟߊ ߕߍ߫. ߜߐ߬ߛߐ߲߬ߞߐ ߘߏ߲߬ ߘߊ߫ ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߫ ߕߍ߫ ߋߗ߭ߌߔߑߕߌ߬߸ ߊ߬ ߣߌ߫ ߊ߬ ߜߋ߲ߜߋ߲߫ ߛߎߘߊ߲߫߸ ߝߊߛ߭ߏߘߊ߫ ߞߏߖߊ߮ ߛߋ߲߬ߝߍ߫ ߁߈߉߈ ߠߊ߫߸ ߏ߬ ߞߐ߫ ߜߐ߬ߛߐ߲߬ߞߐ ߘߏ߲߬ ߘߊ߫ ߝߊ߬ߙߊ߲߬ߛߌ߬ ߣߴߌߕߊߟߌ߫ ߕߍ߫ ߕߎߣߛߌ߫߸ ߁߈߈߁ ߠߊ߫߸ ߏ߬ ߟߋ ߥߘߊ߫ ߟߊߓߊ߲߫ ߌߕߊߟߌ߫ ߟߊ߫ ߘߏ߲߬ߠߌ߲ ߡߊ߬ ߛߊ߬ߓߊ߫ ߓߍ߲߬ߣߍ߲ ߘߐ߫. ߊߟߏߡߊ߲ߘߎ߯ ߣߌ߫ ߝߊ߬ߙߊ߲߬ߛߌ߬ ߟߎ߫ ߕߊ߫ ߜߐ߬ߛߐ߲߬ߞߐ ߥߟߌ߬ ߘߊ߫ ߡߊ߬ߙߐߞߎ߬ ߁߉߀߅ ߟߊ߫. ߊߟߏߡߊ߲ߘߎ߯ ߘߟߊߘߍ߱ ߘߊߡߌ߬ߣߊ߬ ߘߊ߫ ߞߊ߬ߦߌ߯ ߁߈߇߁ ߠߊ߫ ߞߵߊ߬ ߟߐ߬ߘߎ߮ ߡߊߛߐ߬ߘߐ߲߬ ߦߟߍ߬ߘߐ߬ߞߍ߬ ߘߊ߲ߘߐ߫ ߞߘߐ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊ߬ߘߎ߮ ߘߐ߫߸ ߋߙߐߔߎ߬ ߕߟߋ߬ߓߋ ߕߐ߭ ߟߎ߬ ߡߊ߬ ߘߍ߲߰ߦߊ߬ߟߌ ߕߐ߬ߢߐ߲߬ߣߍ߲ ߠߊ߫. ߊߟߏߡߊ߲ߘߎ߯ ߢߊ ߜߊ߲ߜߊ߲ߣߍ߲߫ ߕߘߍ߬ ߦߋ߫ ߞߐ߰ߖߌ߬ ߞߐ߬ߡߊ߬ߟߊ ߘߐ߫ ߊ߬ ߣߴߊߝߙߌߞߌ߬߸ ߞߴߊ߬ ߞߊߞߊ߲߫ ߞߊ߬ ߓߐ߬ߓߐ߬ ߝߟߐߡߊ ߟߎ߬ ߛߐ߬ߘߐ߲߬ ߘߊߛߎ ߟߊ߫ ߦߋ߲߬ ߠߋ߬߸ ߊ߬ ߣߌ߫ ߞߵߏ߬ ߟߎ߫ ߘߍ߲߰ߦߊ߬ߣߍ߲ ߠߊߕߊ߲߬ߜߊ߬ߟߌ߬ߡߊ߫ ߦߋ߲߬. ߥߊߕߌ ߏ߬ ߞߴߊ߬ ߕߘߍ߬ ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߬ ߣߌ߫ ߓߍߟߑߗ߭ߌߞ ߟߎ߬ ߦߋ߫ ߊߝߙߌߞߌ߬ ߘߐߝߘߊ ߞߊ߲߬ ߊ߬ߟߎ߫ ߢߐ߲߯ߕߍ߫.ߊߖ߭ߌ߫ ߝߣߊ߫ ߦߴߋߙߐߔߎ߬ ߟߊ߫ ߘߐ߬ߝߘߊ߬ߟߌ ߞߘߐ߫ ߢߊ߫ ߞߋߟߋ߲ ߏ߬ ߡߊ߬. ߏ߬ ߞߵߊ߬ ߕߘߍ߬ ߊߟߏߡߊ߲ߘߎ߯ ߦߋ߫ ߕߌ߲߬ߞߎ߲߬ߘߎ߲߬ ߜߍߟߍ߲ ߠߎ߬ ߘߐ߫߸ ߦߏ߫ ߞߊߡߋߙߎ߲ߣ߸ ߣߊߡߓߌ߫߸ ߕߊ߲ߜ߭ߊߣߌߞߊ߫߸ ߊ߬ ߣߌ߫ ߕߜ߭ߏ߫߸ ߊ߬ߟߎ߬ ߕߴߛߋ߫ ߕߌ߲߬ߞߎߘߎ߲ ߣߌ߬ߣߌ߬ߣߍ߲ ߛߐ߬ߘߐ߲߬ ߠߊ߫ ߞߐ߲ߛߐ߲ߧߊߟߌ ߞߊ߲ߡߊ߬. ߊߟߏߡߊ߲ߘߎ߯ ߞߵߏ߬ ߟߋ ߦߋ߫ ߕߋߟߋ߲ߓߊߟߌߦߊ ߘߌ߫߸ ߓߴߊ߬ ߟߊ߫ ߝߊ߲ߓߏ߲ ߠߎ߬ ߦߋ߫ ߕߊ߬ߡߌ߲߬ ߠߊ߫ ߘߐߥߙߊ߬ ߟߊ߫߸ ߊ߬ ߦߋ߫ ߤߊߡߌ߲߫ ߠߊ߫ ߞߴߏ߬ ߦߋ߫ ߋߙߐߔߎ߬ ߝߊ߲߬ߞߊ߬ߡߊ ߘߏ ߟߎ߬ ߟߊ߫ ߖߘߍ߬ߞߏߒߕߋ߬ߦߊ ߘߊߞߘߐ߫. ߓߊ ߥߙߎߣߍ߫ ߖߡߊ߬ߡߊ ߝߋ߲߫ ߕߴߊ߬ߟߋ߬ ߓߟߏ߫߸ ߜ߭ߎ߳ߦߏߡ ߂߲ ߞߵߊ߬ ߦߌ߬ߘߊ߬ ߞߏ߫ ߞߊ߬ ߡߊ߬ߙߐߞߎ߬ ߡߌ߬ߘߊ߬߸ ߞߍ߬ߟߍ ߏ߬ ߕߐ߯ߟߊ߫ ߘߴߊ߬ߟߎ߬ ߓߟߏ߫ ߟߋ߬ ߞߏ߫ ߥߋߟߑߕ ߓߘߍ߬ߓߘߍ߬ߟߌ. ߞߍ߬ߟߍ ߏ߬ ߘߏ߲߬ ߘߊ߫ ߝߊ߬ߙߊ߲߬ߛߌ߬ ߣߴߊߟߏߡߊ߲ߘߎ߯ ߟߋ߬ ߕߍ߫߸ ߁߉߀߅ ߕߊ ߞߍ߫ ߘߊ߫ ߕߊ߲ߗ߭ߍߙ ߟߋ߬ ߊ߬ ߣߌ߫ ߁߉߁߁ ߕߊ ߞߍ߫ ߘߊ߫ ߋߜ߭ߊߘߌߙ ߟߋ߬߸ ߏ߬ ߟߋ ߥߘߊ߫ ߟߊߓߊ߲߫ ߕߍߓߊ߮ߦߊ ߘߐ߫ ߝߐߢߐ߲߯ߞߐ߫ ߛߌߦߊߡߊ߲ ߡߊ߬. ߊߟߏߡߊ߲ߘߎ߯ ߘߝߐ߬ߦߊ߬ߟߊ߫ ߝߑߙߌߕߖ߭ ߝߌߛߑߛ߭ߍߙ ߕߊ߫ ߝߐߟߌ߫ ߘߐ߫߸ ߞߏ߫ ߟߌ߬ߤߟߊ ߏ߬ ߟߋ ߦߋ߫ ߞߍ߬ߟߍ ߥߌ߬ߟߌ ߞߎ߲߭ ߖߍ߬ߘߍߖߍ߬ߘߍ ߘߌ߫. ߁߉߀߅ ߞߵߊ߬ ߕߘߍ߬ ߟߋ߬߸ ߝߊߦߌߘߊ߫ ߜߐ߬ߛߐ߲߬ߞߐ ߕߎ߲߬ ߓߘߊ߫ ߞߍ߫ ߡߊ߬ߕߊ߲߬ߞߊ߬ߓߊߟߌ ߘߌ߫ ߝߊ߬ߙߊ߲߬ߛߌ߬ ߣߴߊߟߏߡߊ߲ߘߎ߯ ߕߍ߫. ߞߏ߬ߣߵߏ߬ ߓߍ߯ ߣߴߊ߬ ߕߊ߫߸ ߞߐ߲ߛߐ߲ߧߊߟߌ ߘߐ߫ ߛߌ߬ߣߊ߬ߢߐ߲߰ߦߊ ߡߍ߲ ߘߏ߲߬ ߘߊ߫ ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߬ ߟߎ߬ ߕߍ߫ ߊߝߙߌߞߌ߬߸ ߏ߬ ߡߊ߫ ߞߐߝߟߌ߬ ߞߟߍ߬ ߛߌ߫ ߟߊ߫ ߞߊ߬ߝߏ߫ ߝߌ߬ߟߊ ߟߎ߬ ߕߍ߫ ߞߊ߬ߞߎߘߊ ߥߎ߬ߛߎ ߏ߬ ߟߊ߫߸ ߏ߬ ߟߋ ߞߵߊ߬ ߦߌ߬ߘߊ߬ ߞߏ߫ ߞߏ߫ ߖߊ߯ߓߊ߫ ߞߟߍ߫ ߝߟߐߡߊ (ߞߟߍ߬ ߓߊ) ߥߘߊ߫ ߞߍ߫ ߛߟߊߕߌ߯ߦߊߟߌ ߟߎ߬ ߟߋ߬ ߓߟߏ߫. ߊ߬ ߝߘߏ߬ߓߊ߬ ߝߐߟߌ ߘߐ߫߸ ߞߐ߲ߛߐ߲ߧߊߟߌ ߘߐ߫ ߛߌ߬ߣߊ߬ߦߊ ߘߐߛߌ߰ ߘߊ߫ ߕߍ߯ߓߍ߲ ߠߋ߬ ߟߊ߫.
ߘߎߢߊ߫ ߁߉߁߄ ߠߡߊ
ߓߍߙߑߟߍ߲߫ ߜߊ߬ߙߊ ߞߐߦߌߘߊߓߊ߮ ߟߎ߬ (߁߈߈߄ ߠߊ߫)߸ ߋߙߐߔߎ߬ ߝߊ߲߬ߞߊ߬ߡߊ ߟߎ߬ ߞߵߊ߬ߟߎ߬ ߢߐ߲߮ߦߋ߫ ߡߍ߲ ߛߋ߲߬ߝߍ߬. ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߏ߲߬ߖߟߎ߬ߡߊ߬ߟߌ ߤߊߡߌ߲ ߝߣߊ߫ ߕߎ߲߬ ߓߘߊ߫ ߥߙߊ߬. ߓߍ߯ ߕߘߍ߬ ߦߴߊ߬ ߕߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߊߛߓߊ߬ߕߌ߫ ߞߊ߲߬ ߕߋ߲߬ ߝߛߊߦߌ߫߸ ߞߏ߬ߣߌ߲߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐ߫ ߛߌ߬ߣߊ߬ߢߐ߲߰ߦߊ ߕߘߍ߬ ߦߋ߫ ߕߊ߬ߡߌ߲߬ ߠߊ߫ ߥߙߊ߬ ߟߊ߫ ߝߊ߬ߙߊ߲߬ߛߌ߬ ߣߴߊߟߏߡߊ߲ߘߎ߯ ߕߍ߫ ߁߉߁߂ ߟߊ߫. ߊߟߏߡߊ߲ߘߎ߯ ߝߊ߲ߓߏ߲ ߝߊ߲߬ߞߊ ߟߊ߫ ߥߊ߬ߙߊ ߞߊ߬ ߋߙߐߔߎ߬ ߞߊ߬ߝߏ ߟߎ߬ ߤߊߡߌ߲߫߸ ߓߊ ߊߟߏߡߊ߲ߘߎ߯ ߥߟߏߒߘߐ ߟߎ߬ ߓߘߊ߫ ߝߊ߬ߙߊ߲߬ߛߌ߬ ߣߌ߫ ߓߙߌߕߊ߲ߓߊ߫ ߟߎ߫ ߟߊ߫ ߟߐ߯ߝߍ ߟߎ߬ ߟߝߊ߫. ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐ߫ ߛߌ߬ߣߊ߬ߢߐ߲߰ߦߊ ߏ߬ ߟߋ ߞߵߊ߬ ߕߊ߫ ߞߍ߫ ߞߊ߬ߝߏ ߝߌ߬ߟߊ ߕߍ ߥߎߦߋ߲ ߡߊߞߊ߬ߝߏ ߘߐ߫߸ ߊ߬ ߞߊ߬ ߓߟߏߕߍ߯ߟߌ ߟߊߣߐ߰ߦߊ߫. ߡߍ߲ ߟߕߐ߬ ߦߴߊߟߏߡߊ߲ߘߎ߯ ߡߊ߬߸ ߏ߬ ߕߘߍ߬ ߦߋ߫ ߤߊߡߌ߲߫ ߠߊ߫ ߌ߬ߙߌ߬ߛߌ߬ ߟߊ߫ ߘߎ߰ߞߟߏ ߣߴߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߥߊ߬ߙߊ ߛߋ߲߬ߠߊ߬ߞߊߟߌߦߊ ߟߊ߫߸ ߊ߬ ߞߵߊ߬ ߖߌ߰ ߡߍ߲ ߘߐ߫ ߞߏ߫ ߊ߬ߟߋ߬ ߕߍ߫ ߣߊ߬ ߛߋ߫ ߟߴߊ߬ ߞߟߏߜߟߍ߬ߦߊ߬ ߟߴߏ߬ ߞߘߐ߫ ߦߊ߬ߣߌ߲߫ ߛߊ߲߬ ߘߡߊߘߡߊ߫߸ ߏ߬ ߘߐ߫ ߝߏ߫ ߞߊ߬ ߝߙߍ߬ ߞߍ߫ ߞߊ߬ ߜߐ߬ߛߐ߲߬ߞߐ ߘߏ߫ ߕߍ߲ߞߍߙߍ߲߫ ߦߊ߬ߣߴߊ߬ ߕߎ߬ߡߊ ߕߊ߬ߡߌ߲߬ ߕߍ߫. ߥߊ߯ߕߌ ߏ߬ ߟߊ߫ ߋߙߐߔߎ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߎ߬ ߘߏ߲߬ߢߐ߲߰ߘߐ ߕߎ߲߬ ߓߘߊ߫ ߥߙߊ߬ ߘߍ߲߰ߦߊ߬ߟߌ ߣߌ߫ ߣߊ߲߬ߝߟߏ߬ߦߊ߬ߟߌ ߘߌ߲߬ߞߌߙߊ ߟߎ߬ ߘߐ߫߸ ߡߍ߲ ߕߎ߲߬ ߓߘߊ߫ ߞߍ߫ ߖߐ߮ ߟߐ߬ߞߎ ߛߊߓߎ ߘߏ߫ ߘߌ߫. ߥߊ߯ߕߌ ߏ߬ ߝߊ߲ߓߏ߲ ߠߎ߬ ߟߊߞߊ߭ ߕߘߍ߬ ߦߋ߫ ߣߍ߰ߦߊ߬ߟߌ ߟߋ߬ ߘߌ߫߸ ߟߊߒߡߊ߫ ߘߐ߫߸ ߊ߬ ߕߎ߲߬ ߕߍ߫ ߡߙߊ߬ߡߊ߬ߝߋ߲߬ ߠߊ߬ߘߊ߲߬ ߘߌ߫ ߝߏ߫ ߣߍ߰ߛߌ߬ߟߊ߬ ߟߊߘߊ߲, ߦߏ߫ ߝߑߙߊ߲ߛߏߥߊ ߞߑߙߎߖ߭ߍߕ ߞߵߊ߬ ߦߌ߬ߘߊ߬ ߢߊ ߡߍ߲. ߝߊ߬ߙߊ߲߬ߛߌ߬ ߣߴߊߟߏߡߊ߲ߘߎ߯ ߟߎ߫ ߟߊ߫ ߖߘߍ߬ߞߏߒߕߋ߬ߦߊ ߟߋ߬ ߣߐ߬ ߦߋ߫ ߞߍ߫ ߟߴߊ߬ ߝߊ߲߬ߞߊ ߟߊߥߙߊ߬ ߟߊ߫ ߕߊߖߟߎߛߙߊ ߡߙߌߦߊ ߞߊ߲߬߸ ߊ߬ߟߎ߬ ߟߊ߫ ߕߌ߲߬ߞߎߘߎ߲ ߣߝߊ߬ߡߊ ߗߌߙߏ߲ߣߍ߲ ߟߊߛߊ߬ߦߌ߬ ߞߏ ߘߴߊ߬ ߡߊ߬߸ ߊߟߑߛߊߛ ߟߏߙߍ߲߫, ߓߊߏ߬ ߡߐ߱ ߕߎ߲߬ ߕߴߛߋ߫ ߟߊ߫ ߟߴߊ߬ ߟߊ߫߸ ߣߌ߫ ߊߟߏߡߊ߲ߘߎ߯ ߟߊ߫ ߞߟߏߜߟߍߦߊߟߌ ߝߊ߲߬ߞߊ ߘߌ߫ ߣߊ߬ ߥߙߊ߬ ߊߟߑߛߊߛ ߟߏߙߍ߲߫߸ ߤߊߞߟߌߣߊ߲ ߏ߬ ߟߋ ߕߎ߬ߜߍ߬ߕߎ߬ߜߍ߬ ߘߊ߫ ߥߊ߯ߕߌ ߟߎ߬ ߣߌ߫ ߢߐ߲߯ ߕߍ߫: ߕߊߖߟߎߛߙߊߟߌ ߡߙߌߣߊ߲߫߸ ߝߊ߬ߙߊ߲߬ߛߌ߬ ߟߊ߫ ߝߛߊ߬ߒ߬ߡߊ߬ߟߌ ߁߈߇߀ ߗߌߙߏ߲ߠߌ߲ ߞߐ߫, ߏ߬ ߟߊߓߎ߬ߘߎ߲߬ߛߊ߬ ߘߊ߫ ߁߈߈߀ ߠߊ߫: ߓߘߍ߬ߓߘߍ߬ߟߌ߬ ߞߙߎߞߊ߫ ߛߌ߫ ߕߎ߲߬ ߕߴߊ߬ ߡߙߌ߫ ߟߊ߫ ߕߌ߲߬ߞߎߘߎ߲ ߣߝߊ߬ߡߊ߬ ߗߌߙߏ߲ߣߍ߲ ߟߊߛߊ߬ߦߌ߬ ߞߏ ߘߐ߫ ߓߙߎߜߊߛߌߟߊ ߟߎ߬ ߟߊ߫ ߞߏߖߊ߮ ߞߐ߫, ߁߉߁߄ ߝߊ߬ߙߊ߲߬ߛߌ ߟߎ߬ ߝߊ߲߬ߓߊ ߓߍ߯ ߢߣߊ߫߸ ߞߏ߫ ߛߌ߲ߞߐ߲ߡߌߣߊ ߕߘߍ߬ ߦߋ߫ ߦߋ߲߬ ߕߋ߲߬ ߝߛߊߦߌ߫߸ ߞߏ߬ߣߵߊ߬ߟߎ߫ ߕߎ߲߬ ߦߴߊ߬ ߖߌ߰ ߟߊ߫ ߘߝߐ߬ ߞߘߐ ߘߐߙߐ߲߫ ߠߋ߬ ߘߌ߫. ߥߊ߯ߕߌ ߏ߬ ߟߊ߫߸ ߝߊ߬ߙߊ߲߬ߛߌ߫ ߕߘߍ߬ ߦߋ߫ ߤߊߡߌ߲߫ ߠߊ߫ ߊߟߏߡߊ߲ߘߎ߯ ߓߐߕߏ߲ ߠߊ߫ ߡߊ߬ߕߍ߬ߙߍ߲߬ߕߍ߬ߙߍ߲߬ߠߌ߲ ߠߊ߫߸ ߞߴߊ߬ ߕߘߍ߬ ߝߊ߬ߙߊ߲߬ߛߌ߫ ߕߊ߫ ߘߎ߰ߞߟߏ ߛߌ߰ߣߍ߲߫ ߕߘߍ߬ ߦߋ߫ ߟߋ߬ ߖߙߌ߫߹ ߏ߬ ߝߣߊ߫ ߞߍߕߐ߫ ߕߘߍ߬ ߦߋ߫ ߜߐ߬ߛߐ߲߬ߞߐ߬ ߞߏ ߡߙߌߦߊ ߟߊߘߏ߲߬ ߠߊ߫ ߊߟߏߡߊ߲ ߘߏ߫ ߟߎ߫ ߞߎ߲߭ ߘߐ߫. ߞߵߊ߬ ߟߴߊ߬ ߞߊ߲߬߸ ߡߊ߲߬ߛߊ߬ߞߍ ߜ߭ߎ߳ߦߏߡ ߂߲ ߣߌ߬ߣߌ߬ߣߍ߲߬ ߓߊ ߟߋ߬ ߕߘߍ߬ ߦߋ߫ ߔߑߙߎߛߌ߫ ߛߏ߬ߝߊ ߟߎ߬ ߕߍߡߊ߬߸ ߏ߬ ߞߊ߬ ߡߊ߲߬ߛߊ߬ߟߊ ߓߊ߲ߓߊ߲ߠߌ߲ ߠߊߘߍ߲߬ߞߣߍ߬ߦߊ߬߸ ߊ߬ߟߎ߬ ߓߍ߯ ߞߎ߲߬ ߞߘߐߘߏ߲߬ߣߍ߲߫ ߕߘߍ߬ ߦߴߊߟߏߡߊ߲ߘߎ߯ ߟߊ߫ ߛߎߘߊ߲ߠߌ߲ ߠߎ߬ ߟߋ߬ ߟߊ߫ ߝߊ߯ߘߐߞߍ߫ ߁߉߲ ߕߟߊ ߟߊ߫߸ ߡߍ߲ ߞߵߊߟߏߡߊ߲ߘߎ߯ ߘߟߊߘߍ߰ߟߌ ߝߊ߲߬ߞߊߘߏ߲߬ ߏߕߙߌߛ߭ ߣߌ߫ ߝߊ߬ߙߊ߲߬ߛߌ߬ ߟߎ߬ ߞߘߐ߫. ߡߊ߲߬ߛߊ߬ߟߊ ߢߣߊ߫߸ ߞߏ߫ ߣߌ߫ ߞߍ߬ߟߍ ߥߟߊ߫ ߜߐ߬ߛߐ߲߬ߞߐ ߘߏ߫ ߥߟߌ߬ ߘߊ߫ ߓߊߟߑߞߊ߲ ߠߊ߫߸ ߞߴߏ߬ ߘߌ߫ ߞߍ߫ ߛߊߓߎ߫ ߘߌ߫ ߞߵߊ߬ ߢߌ߲߬ ߖߡߊߣߊ߫ ߏߕߙߌߛ߭ ߟߊ߫ ߘߎ߰ߞߟߏ߬ ߞߏ ߝߙߋߞߋ ߝߎߟߋ߲߫.ߊߟߏߡߊ߲ߘߎ߯ ߘߝߐ߬ߦߊ߬ߟߊ߫ ߝߑߙߌߕߖ߭ ߝߌߛߑߛ߭ߍߙ ߕߊ߫ ߝߐߟߌ߫ ߘߐ߫߸ ߞߏ߫ ߣߌ߫ ߜߐ߬ߛߐ߲߬ߞߐ ߘߏ߫ ߛߋ߫ ߘߊ߫ ߥߟߌ߬ ߟߊ߫ ߓߊߟߑߞߊ߲ ߠߊ߫߸ ߞߴߏ߬ ߛߋ߫ ߓߋ߬ߒ߬ߞߊ߬ߣߌ߲ ߠߊߣߐ߰ߦߊ߬ ߟߊ߫ ߝߊ߬ߙߊ߲߬ߛߌ߫ ߞߊ߲߬߸ ߊ߬ ߣߴߊߟߏߡߊ߲ߘߎ߯ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߡߍ߲ ߢߐ߲߱ ߕߎ߲߬ ߕߍ߫ ߘߎߢߊ߫ ߘߐ߫ ߥߊ߯ߕߌ ߏ߬ ߟߊ߫߸ ߡߙߊ߬ߡߊ߬ߝߋ߲߬ ߢߐ߲߰ߦߋ߬ߓߊߟߌ ߟߎ߬ ߘߏ߲߬ ߝߣߊ߫ ߦߴߊ߬ ߓߟߏ߫߸ ߊ߬ ߦߋ߫ ߢߌߣߌ߲߫ ߠߊ߫ ߡߍ߲ ߠߎ߬ ߟߊߓߊ߯ߙߊ߫ ߞߏ ߡߊ߬ ߥߊ߯ߕߌ ߏ߬ ߟߊ߫.
ߝߊ߲߬ߝߘߊ߬ߧߊ ߣߌ߫ ߡߙߊ߬ߡߊ߬ߝߋ߲߬ ߠߊ߬ߘߊ߲ ߜߊ߬ߛߊ
ߦߌߟߡߊ ߝߊߙߊ߲ߝߊ߮ߛߌ:߸ ߸ ߊ߬ ߣߌ߫ ߁߉߀߅ ߣߌ߫ ߁߉߁߃ ߕߍ߫߸ ߸ ߊ߬ ߣߌ߫. thumb|ߞߍ߬ߟߍ ߞߍ߫ ߢߊ ߡߍ߲ ߘߐߓߍ߲߬ߣߍ߲߫ ߕߘߍ߬ ߦߋ߫ [[ߊߟߏߡߊ߲ߘߎ߯ ߘߊ߯ߘߐ ߓߟߏ߫ (ߛ߭ߌߟߌߋߝߑߕߌ߲߫߸ ߊ߬ ߁߉߀߅ ߦߌߟߡߊ ߘߐ߫) ߊ߬ ߣߌ߫ ߝߊ߬ߙߊ߲߬ߛߌ߬ ߕߊ (ߌߞߛ ߝ߭ߋ߭.ߌ.ߌ XVII ߁߉߁߃ ߟߊ߫).]]
ߛߙߊߗ߭ߋߝ߭ߏ߫ ߝߊ߰ߟߌ
thumb|[[ߜ߭ߊߝ߭ߙߌߟߏ ߔߑߙߍ߲ߛߌߔ ߟߊ߫ ߞߕߌ ߛߙߊߗ߭ߋߝ߭ߏ߫]] ߦߌߟߡߊ ߝߊߙߊ߲ߝߊ߯ߛߌߣߍ߲: ߸. ߓߘߍ߬ߓߘߍ߬ߟߌ ߡߊ߬ߘߏ߲߬ߢߐ߲߰ߠߊ ߥߊ߬ߦߊ ߣߌ߫ ߞߍ߬ߟߍ ߞߟߍ߬ߕߍ߰ߟߊ߲ ߞߍ߫ ߘߊ߫ ߏߕߙߌߛ߭-ߤߐ߲ߜ߭ߙߌ߫ ߡߊ߲߬ߛߊ߬ߦߊ ߗߍߕߊߓߊ߮ (ߊߙߑߛ߭ߌߘߎߞ) ߝߑߙߊ߲ߛߏߥߊ ߝߍߙߑߘߌߣߊ߲ߘ ߝߊ߰ߟߌ ߟߋ߬ ߘߌ߫߸ ߊ߬ ߣߴߊ߬ ߣߊ߬ߡߌ߬ߢߐ߲߯ ߡߏߙߑߜ߭ߣߊߕߌߞ ߛߏߝߌ ߛ߭ߏߕߍߞ߸ ߤߏߤߍ߲ߓߍߙߜ߭ ߡߐ߬ߟߐ߲߬ߕߌ߮, ߛߍߙߑߓߌ߫ ߞߊ߬ߙߊ߲߬ߣߊ߬ߘߋ߲ ߝߊ߬ߛߏ߬ߟߊ߲߬ߘߌ []ߜ߭ߊߝ߭ߙߌߟߏ ߔߑߙߍ߲ߛߌߔ]] ߓߟߏ߫ ߞߊ߬ ߓߐ߫ ߓߏߛߑߣߌ߫߸ ߛߙߊߗ߭ߋߝ߭ߏ߫ ߛߏ ߞߣߐ߫ ߥߊ߬ߛߌ߬ߥߙߊ ߂߈ ߡߊ߬ ߁߉߁߄ ߠߊ߫. ߏߕߙߌߛ߭ ߞߎ߲߬ߠߊ߬ߛߌ߮ ߟߎ߬ ߛߌߞߊ߫ ߘߴߏ߬ ߟߋ ߘߐ߫ ߛߊ߫ ߞߏ߫ ߊ߬ߟߎ߫ ߛߌ߰ߢߐ߲߰ ߛߍߙߑߓߌ߫ ߟߋ߬ ߣߐ߬ ߦߴߏ߬ ߘߌ߫. ߏߕߙߌߛ߭-ߤߐ߲ߜ߭ߙߌ߫ ߞߴߊߟߏߡߊ߲ߘߎ߯ ߞߏߟߊ߲ߞߘߐߢߐ߲߯ߦߊ߫ ߏ߬ ߟߋ ߞߏ ߟߊ߫߸ ߞߏ߬ߣߵߊ߬ ߡߊ߫ ߝߋ߲߫ ߝߐ߫ ߌߕߊߟߌ߫ ߦߋ߫. ߊߟߏߡߊ߲ߘߎ߯ ߞߊ߬ ߏߕߙߌߛ߭-ߤߐ߲ߜ߭ߙߌ߫ ߟߊߘߍ߲߬ߞߣߍ߬ߦߊ߫ ߞߊ߬ߙߌ߬ߝߐ ߕߟߋ߬ ߅ ߡߊ߬ ߞߏ߫ ߊ߬ ߘߴߊ߬ߟߎ߫ ߘߍ߬ߡߍ߲߬߸ ߊ߬ ߣߌ߫ ߞߵߊ߬ ߟߊߟߌ߫ ߘߌ߬ߢߍ߬ߓߊߟߌߦߊ ߟߊ߫. ߏߕߙߌߛ߭-ߤߐ߲ߜ߭ߙߌ߫ ߕߘߍ߬ ߦߴߊ߬ ߖߌ߰ ߟߊ߫ ߞߴߊ߬ ߛߋ߫ ߛߍߙߑߓߌ߫ ߞߟߍ߬ ߟߊ߫ ߣߐ߰ߦߊ߫ ߘߐ߫߸ ߊ߬ ߣߌ߫ ߞߊ߬ ߞߍ߫ ߥߟߊ߬ߘߊ ߘߌ߫ ߡߍ߲ ߝߍ߬ߛߏߙߏ߲ߞߏߓߊ߮ ߓߘߊߡߞߊߝߏߓߊ߮ ߟߎ߬ ߡߝߊ߫. ߊ߬ ߞߍ߫ ߘߴߊߟߏߡߊ߲ߘߎ߯ ߡߙߊ߬ߟߌ ߛߊ߲ߘߐߕߊ ߢߣߊ߫߸ ߞߏ߫ ߣߌ߫ ߟߊ߬ߥߛߊ ߛߐ߬ߘߐ߲߬ ߘߊ߫ ߛߍߙߑߓߌ߫ ߞߘߐ߫߸ ߞߏ߫ ߌ߬ߙߌ߬ߛߌ߬ ߣߌ߫ ߝߊ߬ߙߊ߲߬ߛߌ߬ ߟߎ߬ ߕߍ߫ ߣߊ߬ ߞߍ߫ ߟߴߊ߬ ߘߍ߬ߡߍ߲߬ߓߊ߮ ߘߌ߫ ߝߛߍߞߘߎ߫. ߓߘߍ߬ߓߘߍ߬ߟߌ ߏ߬ ߞߟߌ߫ ߘߊ߫ ߟߋ߬ ߞߏ߫ <<ߖߊ߬ߕߋ߬ߓߐ ߖߘߐ߬ߡߊ>> ߏ߬ ߡߊߕߍ߰ ߘߴߊߟߏߡߊ߲ߘߎ߯ ߞߏߕߌ߯ ߝߟߐ ߓߍߕߑߡߊ߲ߣ ߤߏߟߑߥߍߜ߭ ߟߋ߬ ߓߟߏ߫. ߏߕߙߌߛ߭ ߝߣߊ߫ ߕߘߍ߬ ߦߴߊ߬ ߖߌ߰ ߟߊ߫߸ ߞߴߊ߬ ߘߌ߫ ߣߊ߬ ߓߐߒߝߘߎߘߐ ߏ߬ ߕߣߐ߬ߓߐ߫߸ ߞߊ߬ ߛߍߙߑߓߌ߫ ߛߋ߲߬ߓߐ߫ ߓߊߟߑߞߊ߲ ߝߊ߲߬ߞߊ߬ߡߊ߬ߦߊ ߘߐ߫.
ߞߍ߬ߟߍ ߟߊ߬ߥߊ߲߬ߞߊ߬ߟߌ
• ߏߕߙߌߛ߭-ߤߐ߲ߜ߭ߙߌ߫ ߞߵߊ߬ ߟߊߥߊ߲߬ߞߊ߫ ߛߍߙߑߓߌ߫ ߥߊ߬ߛߌ߬ߥߙߊ ߂߈.
• ߊߟߏߡߊ߲ߘߎ߯ ߞߵߊ߬ ߟߊߥߊ߲߬ߞߊ߫ ߌ߬ߙߌ߬ߛߌ߫ ߞߊ߲ߡߊ߬ ߘߓߊ߬߬ߕߊ ߕߟߋ߬ ߁߭ ߡߊ߬ ߲߲
• ߊߟߏߡߊ߲ߘߎ߯ ߞߵߊ߬ ߟߊߥߊ߲߬ߞߊ߫ ߝߊ߬ߙߊ߲߬ߛߌ߬ ߞߊ߲ߡߊ߬ ߘߓߊ߬ߕߊ ߕߋ߬ߟߋ ߃ ߡߊ߬.
• ߡߊ߲߬ߛߊ߬ߟߊ߫ ߘߍ߬ߣߍ߲ ߞߵߊ߬ ߟߊߥߊ߲߬ߞߊ߫ ߊߟߏߡߊ߲ߘߎ߯ ߘߓߊ߬ߕߊ ߕߟߋ߬ ߄ ߡߊ߬.
• ߏߕߙߌߛ߭-ߤߐ߲ߜ߭ߙߌ߫ ߞߵߊ߬ ߟߊߥߊ߲߬ߞߊ߫ ߌ߬ߙߌ߬ߛߌ߫ ߞߊ߲ߡߊ߬ ߘߓߊ߬߬ߕߊ ߕߟߋ߬ ߆ ߡߊ߬.
• ߡߊ߲߲߲߲߬߬ߛߊ߬߬ߟߊ߫ ߘߍ߬߬ߣߍ߲ ߞߵߊ߬ ߟߊߥߊ߲߬ߞߊ߫ ߏߕߙߌߛ߭-ߤߐ߲ߜ߭ߙߌ߫ ߞߊ߲ߡߊ߬.ߘߓߊ߬ߕߊ ߘߓߊ߬ߕߊ ߕߟߋ߬ ߁߃ ߡߊ߬.
• ߣߌߔߐ߲߫ ߞߵߊ߬ ߟߊߥߊ߲߬ߞߊ߫ ߊߟߏߡߊ߲ߘߎ߯ ߞߊ߲ߡߊ߬ ߘߓߊ߬ߕߊ ߂߃ ߡߊ߬.
• ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߫ ߞߵߊ߬ ߟߊߥߊ߲߬ߞߊ߫ ߏߕߏߡߊ߲߫ ߡߊ߲߬ߛߊ߬ߟߊ ߘߊ߲ߡߊ߬ ߣߍߣߍߓߊ ߕߋ߬߬߫ߟߋ߫ ߃. thumb|ߏߕߙߌߛ߭-ߤߐ߲ߜ߭ߙߌ ߞߎ߲߬ߠߊ߬ߛߌ߮ ߟߎ߬ ߞߟߍ ߟߊߥߊ߲߬ߞߊ߫ ߔߙߊߕߌ߫ ߗߋߣߍ߲ ߛߍߙߑߓߌ߫ ߞߎ߲߬ߠߊ߬ߛߌ߮ ߟߎ߬ ߡߊ߬ ߥߊ߬ߛߌ߬ߥߙߊ ߂߈ ߁߉߁߄ ߠߊ߫
ߝߊ߲߬ߞߊ ߡߍ߲ ߠߎ߬ ߕߘߍ߬ ߦߋ߫ ߞߣߍ ߞߊ߲߬
ߦߌߟߡߊ:ߘߐ߬ߝߐ
ߡߊ߬ߟߌ߬ߓߊ
<td align="center" colspan="2" style="border-bottom:3px solid gray;"> ߞߎ߲߬ߧߊ߬ߘߐ: "ߡߌ߬ߙߌ߲߬ߘߌ߬ ߞߋߟߋ߲߫ ߸ ߟߊ߬ߢߌߣߌ߲߫ ߞߋߟߋ߲߫ ߸ ߘߍ߲߬ߞߣߍ߬ߦߊ߬ ߞߋߟߋ߲߫"
ߞߎ߲߬ߘߐ߲ߞߟߌ ߝߘߊ߬ߝߌ߲߬ߠߊ߫ ߦߋ߫ ߊ߬ ߣߴߌߟߋ ߡߊߟߌ߫ ߦߋ߫
<td style="background:#efefef;" align="center" colspan="2">
ߞߎߓߋߘߊ ߓߡߊ߬ߞߐ߫
ߞߎ߲߬ߠߊ߬ߛߌ߰ ߞߊ߲ ߝߊ߬ߙߊ߲߬ߛߌ
ߛߌߦߊ %߂߅ ߓߡߊߣߊ߲ %߁߂ ߛߋߣߎߝߏ %߁߀ ߛߐ߲ߜߏߦ %߉ ߝߎߟߊ %߈ ߛߏߣߌ߲ߞߋ %߆ ߡߊߣߌ߲ߞߊ %߆ ߘߐ߲ߜ߭ߣߐ %߅ ߊߙߊߓߎ %߅ ߓߙߎ߬ߘߊߡߍ %߁߂ ߜߘߍ߫ ߟߎ߫
ߞߊߦߊ ߡߊߟߌߞߊ
ߞߎ߲߬ߠߊ߬ߛߌ߮ •ߞߊ߲ߕߌ߮ •ߞߏߕߌ߯ ߞߌߣߊ ߞߊ߲ߓߍ߲ ߌߓߙߊߤߌߡߊ߬ ߓߎߓߊߞߊ߯ߙ ߞߋߕߊ߬ ߓߎߓߎ߫    ߛߌ߬ߛߋ߬
ߞߕߌߛߋ߲ ߝߊ߬ߛߏ߬ ߜߙߊ
ߘߍ߲ߖߘߍߟߦߊ ߕߎߟߊߝߌ߲ ߕߋ߬ߟߋ߫ ߂߂ ߺ ߁߉߆߀
ߝߊ߲߬ߝߘߊ •ߡߎ߰ߡߍ ߞߎߘߍ߫ ߝ.߁ ߂߄߀ ߁߉߂
ߛߌ߰ߓߊ߮ ߦߙߌߞߊ •ߢߐ߬ߢߐ ߓߙߍ߬ߦߊ ߁߉ ߃߂߉ ߈߄߁(߂߀߁߈)ߟߊ߫ ߁߁.߇ ߞߎߘߍ߫ ߝ. ߘߐ߫
ߡߌ߬ߙߌ߲߬ߘߌ ߛߐ߬ߘߐ߲߬ߝߋ߲ •ߡߎ߰ߡߍ •ߞߎ߲ߕߎߙߎ߲ ߛߐ߬ߘߐ߲߬ߝߋ߲ ߘߟߊ߫ ߥߟߎߡߊ߫ ߄߄.߃߂߉ ߘߟߊ߫ ߂߂߇߁(߂߀߁߈ ߟߊ߫ )
ߝߊ߬ߘߊ߲߬ߞߊ ߝߊߙߊ߲ ߛߍߝߊ
ߕߎ߬ߡߊ߬ ߛߙߍߘߍ +߀(UTC)
ߕߎ߲ߞߊ߲ ߞߟߌߟߌߛߙߋ +߂߂߃
ߓߟߐߟߐߛߙߋ .ml
ߘߎ߰ߞߟߏ
ߡߊ߬ߟߌ߫ ߖߡߊ߬ߣߊ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ߬ ߡߊ߲߬ߘߋ߲߬ ߖߡߊߣߊ ߘߏ߫ ߟߋ߬ ߘߌ߫ ߡߍ߲ ߞߵߊ߬ ߕߐ߮ ߕߊ߬ ߊ߬ߟߎ߬ ߘߐ߫߸ ߊ߬ ߟߊߞߘߎ߬ߣߍ߲߫ ߛߌ߰ߢߐ߲߰ ߖߡߊ߬ߣߊ߬ ߛߌߦߊߡߊ߲߫ ߠߋ߬ ߟߊ߫߸ ߖߋ߬ߟߌ߬ߓߊ߬ߘߎ߯ ߦߴߊ߬ ߕߟߋ߬ߓߐ߫߸ ߛߣߍ߬ߞߊ߯ߟߌ߫ ߦߴߊ߬ ߕߟߋ߬ߓߋ߫߸ ߖߌ߬ߣߍ߫ ߦߴߊ߬ ߕߟߋ߬ߓߐ ߥߙߏ߬ߘߎ߮ ߘߐ߫߸ ߊߟߌߖ߭ߋߙߌ߫ ߣߌ߫ ߡߏߙߊߕߊߣߌ߫ ߦߴߊ߬ ߞߐ߰ߘߎ߮ ߘߐ߫ ߸ ߞߘߏߥߊߙߌ߫ ߣߌ߫ ߓߙߎߞߌߣߊ߫ ߝߊ߬ߛߏ߫ ߦߴߊ߬ ߥߙߏ߬ߘߎ߮ ߘߐ߫. ߊ߬ ߜߎ߲ߞߎ߲ ߡߍ߲ ߞߊ߫ ߖߊ߲߬ ߊ߬ ߝߊ߲߭ ߓߍ߯ ߘߌ߫ ߸ ߏ߬ ߟߋ ߤߐ߲ߓߐߙߌ߫ ߕߐ߲ߘߐ߫ ߘߌ߫߸ ߏ߬ ߦߋ߫ ߜߟߊ߬ߜߟߊ߫ ߁߁߅߅ ߟߋ߬ ߘߌ߫߸ ߝߊ߬ߙߊ߲߬ߛߌ߫ ߟߊ߫ ߖߡߊ߬ߣߊ߬ ߡߊߜߐ߬ߙߐ߲߬ߞߕߐ߬ߣߍ߲߬ ߞߘߐ ߘߏ߫ ߟߋ߬߸ ߊ߬ ߕߐ߯ ߕߘߍ߬ ߟߋ߬ ߏ߬ ߞߎ߲߬ߕߊ߮ ߞߘߐ߫ ߞߏ߫ ߝߊ߬ߙߊ߲߬ߛߌ߫ ߛߎ߬ߘߊ߲߫߸ ߊ߬ ߣߊ߬ ߘߊ߫ ߞߍ߫ ߘߍ߲ߒߖߘߍߟߊ ߘߌ߫ ߁߉߆߀ ߟߊ߫ ߞߊ߬ ߓߡߊ߬ߞߐ߫ ߞߍ߫ ߊ߬ ߞߎߓߋߘߊ ߘߌ߫߸ ߡߐ߬ ߁߉ ߃߂߉ ߈߄߁  ߕߘߍ߬ ߊ߬ ߞߣߐ߫ ߂߀߁߈ ߟߊ߫.
ߘߐ߬ߝߐ
ߡߊ߬ߟߌ߫ ߦߋ߫ ߖߡߊ߬ߣߊ߫ ߓߣߊ߬ߦߊ߬ߣߍ߲߬ߓߊ߫ ߟߋ߬ ߘߌ߫ ߘߐ߬ߝߐ ߕߊ߫ ߓߟߏߡߊ߬ .ߓߍ߯ ߡߍ߲ ߞߊ߬ߟߊߡߊ߬ ߝߊߦߌߘߊ߫߸ ߝߊ߲߰ߡߟߊ߬ ߟߏ߯ߟߎ߫ ߞߊ߬ߣߌ߲߫ ߥߟߊ߫ ߡߊ߲߬ߛߟߊ߬ ߟߏ߯ߟߎ߫߸ ߡߍ߲ ߠߎ߫ ߕߎ߲߰ ߘߊ߫ ߢߐ߲߮ ߠߊ߫ ߘߐ߬ߝߐ ߞߎ߲߬ߕߊ߮ ߘߐ߫ ߝߙߍߕߍߕߍ߫߸ ߦߏ߫ ߢ߭ߊ߬ߣߊ߫ ߡߊ߲߬ߛߊ߬ߟߊ ߥߟߊ߫ ߥߊ߰ߘߎ߬߸ ߡߊ߲߬ߘߋ߲߫ ߡߊ߲߬ߛߊ߬ߟߊ߸ ߛߐ߲ߢ߭ߊߢߌ߫ ߡߊ߲߬ߛߊ߬ߟߊ߸ ߛߋߜ߭ߎ߫ ߓߡߊߣߊ߲߫ ߡߊ߲ߛߟߊ߸ ߊ߬ ߣߌ߫ ߡߊߛߌߣߊ߫ ߝߌߟߊ߫ ߡߊ߲ߛߟߊ.
ߝߊ߬ߙߊ߲߬ߛߌ ߟߊ߫ ߞߍ߬ߟߍ ߥߓߊ߬ ߞߍ ߞߏߛߐ߲߬ ߁߈߈߃ ߟߊ߫߸ ߡߊ߬ߟߌ߫ ߣߊ߬ ߘߊ߫ ߗߌߙߏ߲߫ ߝߊ߬ߙߊ߲߬ߛߌ߬ ߟߊ߫ ߡߊ߬ߜߐ߬ߙߐ߲߬ߞߕߐ߬ߟߌ ߖߐ߭ ߟߊ߫ ߛߎ߬ߘߊ߲߬ ߝߊ߬ߙߊ߲߬ߛߌ߬ ߕߐ߮ ߘߌ߫. ߞߏ߲ߞߏߘߓߌ ߕߟߋ߬ ߄ ߺ ߁߉߅߉ ߟߊ߫߸ ߛߣߍ߬ߞߊ߯ߟߌ߫ ߣߌ߫ ߝߊ߬ߙߊ߲߬ߛߌ߫ ߛߎ߬ߘߊ߲߬ ߞߊ߬ߝߏ߬ ߘߊ߫ ߢߐ߲߮ ߞߊ߲߬ ߞߊ߬ ߞߍ߫ ߡߊ߬ߟߌ߫ ߞߙߎߝߊ ߘߌ߫߸ ߏ߬ ߡߍ߲ ߞߵߊ߬ ߟߊ߫ ߘߍ߲ߖߘߍߟߦߊ ߛߐ߬ߘߐ߲߬ ߥߊ߬ߛߌߥߊ߬ߙߊ ߕߋ߬ߟߋ߫ ߂߀ ߺ ߁߉߆߀ ߟߊ߫. ߝߏ߫ ߞߊߙߏ߫ ߝߌ߬ߟߊ߫ ߖߊ߬ߣߍ߲߬ ߞߐ߫ ߣߌ߫ ߛߣߍ߬ߞߊ߯ߟߌ ߣߊ߬ ߘߴߊ߬ ߛߋ߲߬ߓߐ߫ ߞߙߎߝߊ ߏ߬ ߘߐ߫ ߞߵߊ߬ ߟߊ߫ ߘߍ߲ߖߘߍߟߦߊ ߟߊߥߊ߲߬ߞߊ߫.
ߝߊ߬ߙߊ߲߬ߛߌ߫ ߛߎ߬ߘߊ߲߬ ߝߣߊ߫ ߞߵߏ߬ ߟߋ ߞߍ߫ ߊ߬ ߟߊ߫ ߘߍ߲ߖߘߍߟߦߊ ߟߊߥߊ߲߬ߞߊ߲ ߘߌ߫ ߕߎߟߊߝߌ߲ ߕߋ߬ߟߋ߫ ߂߂ ߺ ߁߉߆߀ ߟߊ߫ ߡߏߘߌߓߐ߬ ߞߋߕߊ߬ ߟߊ߫ ߢߍߓߊ߯ߦߊ߫ ߢߌߡߊ ߛߘߊ߫ ߘߐ߫߸ ߞߵߏ߬ ߞߍ߫ ߊ߬ ߝߛߊ߬ߣߍ߲ ߘߌ߫ ߡߊ߲߬ߘߋ߲߬ ߞߘߐ߬ߓߊ ߊߙߊߓߎ߫ ߘߐߛߙߋ߫ ߕߐ߮ ߡߊߟߌ߫ ߡߊ߬ ߖߡߊ߬ߣߊ ߕߐ߯ ߞߏ ߘߐ߫߸ ߞߵߏ߬ ߞߍ߫ ߊ߬ ߘߎ߲߬ߘߎ߬ߡߊ߬ ߕߐ߮ ߘߌ߫ ߡߎ߬ߕߎ߲߬ ߞߎߘߊߌ߫.
߁߉߆߈ ߠߊ߫߸ ߞߊ߬ߝߏ߬ ߖߊߛߏ߲ ߞߍ߫ ߘߊ߫ ߡߏߘߌߓߐ߬ ߞߋߕߊ߬ ߟߊ߫ ߣߊ߲߬ߕߌ߰ ߞߙߎ ߘߏ߫ ߓߟߏ߫ ߡߎߛߊ߫ ߕߙߊߥߙߋ߫ ߟߊ߫ ߢߍߓߊ߯ߦߊ ߟߊ߫߸ ߏ߬ ߡߍ߲ ߣߊ߬ߣߍ߲߬ ߞߍ߫ ߟߊ߫ ߖߊߟߌߞߦߊߟߊ ߓߟߋ߬ߓߟߋ ߘߌ߫. ߞߟߍ߬ߕߌ߯ ߊߡߊߘߎ߫ ߕߎߡߊߣߌ߫ ߕߎ߬ߙߋ߬ ߝߣߊ߫ ߟߋ߬ ߞߊ߬ ߞߊ߬ߝߏ߬ ߖߊߛߏ߲ ߞߍ߫ ߊ߬ߟߋ߬ ߟߊ߫ ߁߉߉߁ ߠߊ߫߸ ߞߵߏ߬ ߞߍ߫ ߕߟߋ߬ߝߌ߬ߟߊ߬ߣߍ߲߬ ߡߙߊ ߖߎ߬ߕߍ߰ߣߍ߲ ߘߌ߫ ߓߍ߯ߦߊ ߖߎ߬ߓߌ߬ߟߊ߬ ߞߊ߲ߡߊ߬ ߖߡߊ߬ߣߊ ߞߣߐ߫ ߖߡߊ߬ߣߊ߬ߘߋ߲ ߠߊ߫ ߢߣߊߕߊߟߌ ߛߌߟߊ ߝߍ߬߸ ߞߊ߬ ߊߟߌߝߊ߫ ߎߡߊߙߎ߫ ߞߎ߬ߣߊ߬ߙߋ߬ ߛߎߥߊ߲ߘߌ߫ ߏ߬ ߘߐ߫ ߁߉߉߂ ߟߊ߫߸ ߞߣߵߊ߬ ߛߎߥߊ߲ߘߌ߫ ߁߉߉߇ ߝߣߊ߫ ߟߊ߫ ߕߎ߲߯ߣߌ߫
.߂߀߀߂ ߟߋ߬ ߟߊ߫߸ ߊߡߊߘߎ߫ ߕߎߡߊߣߌ߲߫ ߕߎ߬ߙߋ߬ ߡߍ߲ ߞߵߊ߬ ߛߋ߲߬ߓߐ߫ ߣߊ߲߬ߕߌ߰ߦߊ ߘߐ߫ ߊ߬ ߖߘߍ߬ ߓߐ߫ ߞߊ߲ߡߊ߬ ߞߊ߲ߕߌ߯ߦߊ ߞߐ߫߸ ߏ߬ ߛߎߥߊ߲ߘߌ߫ ߘߊ߫ ߡߊ߬ߟߌ߫ ߞߊ߲ߕߌ߯ߦߊ ߟߊ߫ ߞߎߘߊߞߍ߫ ߂߀߀߇ ߟߊ߫߸ ߏ߰ ߕߏ߫ ߘߊ߫ ߖߡߊ߬ߣߊ ߞߎ߲߬ߠߊ߬ ߤߊ߲߯ ߞߐߘߐ߲߫ ߝߍ߫ ߞߟߍ ߥߌ߬ߟߌ. ߢߍߡߌߘߊ߫ ߊߡߊߘߎ߫ ߤߊ߯ߦߊ߫ ߛߊ߬ߣߞߏ߬ ߝߣߊ߫ ߞߊ߬ ߞߊ߬ߝߏ߬ ߖߊߛߏ߲ ߞߍ߫ ߊ.ߕ.ߕ ߟߊ߫ ߞߊ߬ ߞߊߙߏ߫ ߘߊ߲ߘߐ߫ ߕߏ߫ ߊ߬ ߟߊ߫ ߟߐ߬ߒ߬ߗߋ߬ߟߊ ߓߊ߲ ߠߊ߫ ߂߀߁߂ ߟߊ߫. ߞߐߘߐ߲ߝߍ߫ ߞߟߍ ߡߊ߫ ߓߊ߲߫ ߸ ߌߓߎߙߊߤߌߡ ߓߎߓߞߊߙ ߞߋߕߊ߬ ߣߊ߬ ߘߊ߫ ߛߎߥߊ߲ߘߌ߫ ߞߵߊ߬ ߞߍ߫ ߞߊ߲ߕߌ߮ ߘߌ߫ ߂߀߁߃ ߟߊ߫
ߓߘߍ߬ߓߘߍ߬ߟߌ
ߡߊ߬ߟߌ ߦߋ߫ ߞߊ߲ߓߍ߲ ߠߋ߬ ߘߌ߫ ߞߎߡߊߞߍߓߏ߲߫ ߞߋߟߋ߲ߡߊ ߦߋ߫ ߡߍ߲ ߓߟߏ߫ ،ߟߥߊ߬ߟߌ߬ߟߌ ߛߋߓߊ߯ߦߊ ߦߋ߫ ߞߊ߲ߕߌ߮ ߟߋ߬ ߓߟߏ߫ ߸ ߊ߬ ߣߴߊ߬ ߟߊ߫ ߞߎ߲߬ߠߊ߬ߛߌ߮ ߞߎ߬ߙߎ߲ߘߎ߬ߦߊ ߛߋߓߊ߯ߦߊ ߦߋ߫ ߝߊ߬ߛߏ߬ ߜߙߊ ߟߋ߬ ߓߟߏ߫ ، ߞߕߌ߫ ߝߊ߲ߞߊ ߓߍ߯ ߘߐ߫ ߢߍߕߊ ߟߋ߬ ߛߊ߲ߘߐ߫ ߞߕߌߖߌ߲ ߘߌ߫، ߡߊ߬ߟߌ ߞߊ߲ߕߌ߮ ߟߋ߬ ߡߊ߬ߟߌ߬ߞߊ ߟߎ߬ ߟߊ߫ ߖߡߊ߬ߣߊ ߘߊ߲߬ߞߙߐ߬ߓߊ ߘߌ߫ ߞߊ߬ߓߌ߯ ߊ߬ ߘߍ߲ߖߘߍߟߦߊ߫ ߕߎߡߊ ߞߊ߬ ߓߐ߫ ߝߊ߬ߙߊ߲߬ߛߌ߫ ߝߍ߬ ߁߉߆߀ ߟߊ߫
ߊߡߊߘߎ߫ ߕߎ߬ߡߊ߬ߣߌ߲߫ ߕߎ߬ߙߋ߬ ߛߎߥߊ߲ߘߌ߫ ߘߊ߫ ߛߊ߲߬ ߟߏ߯ߟߎ߫ ߞߎ߲߬ߕߊ߰ ߜߘߍ߫ ߞߊ߲ߡߊ߬ ߕߎ߲߯.
ߞߊ߲
ߕߎ߬ߢߊ߬ߝߐߟߌ ߘߐ߫ ߡߊ߬ߟߌ߬ ߞߊ߲ ߧߋ߫ ߁߀ ߠߋ߬ ߘߌ߫ ߕߊ߲߬:
ߒߞߏ : ߘߎߢߊ߫ ߞߣߐ߫ ߡߐ߱ ߅߀ ߀߀߀ ߀߀߀ ߟߋ߬ ߦߴߊ߬ ߝߐ߫ ߟߊ߫ ߸ ߒߞߏ ߝߐߓߊ߮ ߦߋ߫ ߖߡߊ߬ߣߊ ߉ ߟߋ߬ ߞߣߐ߫ ، ߡߊ߬ߟߌ߫ ߟߋ߬ ߒߞߏߝߐߟߊ ߞߊ߫ ߛߌߦߊ߫ ߘߎߢߊ߫ ߓߍ߯ ߕߊ ߘߌ߫ ، ߒߞߏ ߦߋ߫ ߞߊ߲ߓߏߟߏ߲ߓߊ ߣߊ߯ߣߌ߲߫ ߡߍ߲ ߘߌ߫  (ߡߊ߬ߣߋ߲߬ߞߊ ߣߌ߫ ߓߡߊߣߊ߲ ߣߌ߫ ߖߎ߬ߟߊ ߣߌ߫ ߡߊ߲߬ߘߋ߲߬ߞߏ) ، ߏ߬ ߓߍ߰ ߝߐߓߊ߮ ߦߋ߫ ߡߊ߬ߟߌ߫ ߞߣߐ߫ ، ߣߊ߬ߛߙߊ ߟߎ߬ ߦߋ߫ ߒߞߏ ߟߋ ߞߟߌ߫ ߟߊ߫ ߞߏ߫ ߡߊ߲߬ߘߋ߲߫ ߞߊ߲ "ߟߊ߲ߜ߭ ߡߊ߲ߘߍ߲ߜ߭" ߒߞߏ ߝߐߓߊ߮ ߞߊ߫ ߛߌߦߊ߫ ߊߝߙߌߞ ߕߟߋ߬ߓߋ ߖߡߊ߬ߣߊ ߈ ߢߌ߲߬ ߠߎ߫ ߟߋ߬ ߞߣߐ߫ ߞߏߛߓߍ߫ :
ߖߊ߲߬ߕߏ߬ߒ߬ߘߐ:
ߡߊ߲߬ߘߋ߲߫ ߘߎ߮ ߣߌ߫ ߡߊ߲߬ߘߋ߲߫ ߞߊ߲ ߝߐߦߙߐ ߕߍ߫ ߞߋߟߋ߲߫ ߘߌ߫ ߘߋ߬ ، ߡߊ߲߬ߘߋ߲߫ ߘߎ߮ ߦߋ߫ ߖߡߊ߬ߣߊ߬ ߉ ߢߌ߲߬ ߠߎ߫ ߟߋ߬ ߘߌ߫ ߓߌ߬ ߝߐߟߌ ߘߐ߫ ߕߊ߲߬:
ߞߏ߬ߣߌ߲߬ ߖߡߊ߬ߣߊ߬߬ ߛߓߊ߬ ߜߘߍ߫ ߦߋ߫ ߦߋ߲߬ ، ߡߊ߲߬ߘߋ߲߬ ߘߎ߮ ߛߏߓߊ ߘߏ߫ ߟߎ߬ ߦߴߏ߬ ߟߎ߫ ߘߐ߫ ߣߊߟߌ߬ߡߎ߲߫ ߣߌߗ߭ߍߙ ߣߌ߫ ߗߊߘ ߣߌ߫ ߓߌߛߊߥߏ߫ ߘߌ߫ ، ߏ߬ ߟߋ ߞߊ߬ ߡߊ߲߬ߘߋ߲߬ ߡߙߊ߬ߘߎ߮ ߥߟߊ߫ ߡߊ߲߬ߘߋ߲߬ ߞߍ߫ ߖߡߊ߬ߣߊ߬ ߁߂ ߘߌ߫ ߓߌ߬ߝߐߟߌ ߘߐ߫ ߕߊ߲߬:
ߞߏ߬ߣߌ߲߬ ߡߊ߲߬ߘߋ߲߫ ߝߘߏ߬ߓߊ߬ߞߊ߲ ߧߋ߫ ߒߞߏ ߡߍ߲ ߘߌ߫ ، ߏ߬ ߝߐߓߊ߮ ߡߊ߫ ߛߌߦߊ߫ ߦߙߐ ߢߌ߲߬ ߠߎ߫ ߓߍ߯ ߘߐ߫ ߓߌ߬ ߵ ߏ߬ ߞߐ߫ ߝߣߊ߫ ߸ ߒߞߏߝߐߟߊ ߘߏ߫ ߟߎ߫ ߦߋ߫ ߞߣߍ ߘߏ߫ ߟߎ߫ ߞߊ߲߬ ߦߏ߫ ߜ߭ߊ߯ߣߊ߫ ߵ ߞߏ߬ߣߌ߲߬ ߘߐ߬ߝߐ ߕߊ ߢߊߝߐ ߘߐ߫ ߡߊ߲߬ߘߋ߲߬ ߝߊ߲ߞߊ ߡߊ߫ ߛߋ߫ ߜ߭ߊ߯ߣߊ ߞߣߐ߫ ، ߡߊ߲߬ߘߋ߲߬ߞߊ߬ ߓߐ߲ߛߐ߲ ߘߏ߫ ߟߎ߫ ߟߋ߬ ߥߊ߫ ߘߊ߫ ߡߊ߲߬ߘߋ߲߬ߞߊ߲ (ߒߞߏ) ߘߌ߫ ߦߋ߲߬ ߞߐߟߊ߫.
߂)-ߡߊ߬ߟߌ߫ ߞߊ߲߫ ߝߌߟߊߣߊ߲ ߦߋ߫ ߔߏߟߊߙ  ߟߋ߬ ߘߌ߫ :
ߊ߬ ߦߋ߫ ߝߐ߫ ߟߊ߫ ߘߎߢߊ߫ ߖߡߊ߬ߣߊ ߁߇ ߟߋ߬ ߞߣߐ߫ ، ߡߊ߬ߟߌ߫ ߦߋ߫ ߣߊ߯ߣߌ߲ߣߊ߲ ߠߋ ߘߌ߫ ߝߐߓߊ߯ ߛߌߦߊߦߊ ߞߊ߲ߡߊ ߞߣߐ߫ ߕߊ߲߬:
ߡߊ߬ߟߌ߫ ߞߊ߲߫ ߛߓߊߣߊ߲ ߦߋ߫ ߛߏ߬ߣߌ߲߬ߒ߬ߞߊ߲ ߠߋ߬ ߘߌ߫ :
ߊ߬ ߦߋ߫ ߝߐ߫ ߟߊ߫ ߖߡߊ߬ߣߊ߬ ߥߏ߯ߙߐ߫ (߆) ߟߋ߬ ߞߣߐ߫ ߊߝߙߌߞ ߕߟߋ߬ߓߋ ߘߐ߫.
ߡߊ߬ߟߌ߫ ߞߊ߲߫ ߣߊ߯ߣߌ߲ߣߊ߲ ߧߋ߫ ߛߐ߲߬ߢ߭ߊ߬ߢߌ ߟߋ߬ ߘߌ߫:
ߘߏ߫ ߟߎ߬ ߞߊ߲ ߛߐߢ߱ߊߦߌ߲ ߠߋ ߡߊ߬ ߞߏ߫ ߞߙߐߓߐߙߐߞߊ߲ ، ߊ߬ ߦߋ߫ ߝߐ߫ ߟߊ߫ ߖߡߊ߬ߣߊ߬ ߟߏ߯ߟߎ߫ (߅) ߟߋ߬ ߘߐ߫ ߕߊ߲߬:
ߡߊ߬ߟߌ߫ ߞߊ߲߫ ߟߏ߯ߟߎߣߊ߲ ߧߋ߫ ߛߋߣߊߝߐ ߥߟߊ߫ ߡߌߦߊ߲ߞߊ ߟߋ߬ ߘߌ߫ :
ߘߏ߫ ߟߎ߬ ߞߊ߲߫ ߞߏ߫ ߡߊߡߙߊ ، ߊ߬ ߦߋ߫ ߝߐ߫ ߟߊ߫ ߊߝߙߌߞ ߖߡߊ߬ߣߊ߬ ߄ ߟߋ߬ ߘߐ߫ ߕߊ߲߬:
ߡߊ߬ߟߌ߫ ߞߊ߲߫ ߥߐ߯ߙߐߣߊ߲ ߧߋ߫ ߘߐ߬ߜ߭ߐ ߟߋ߬ ߘߌ߫ :
ߊ߬ ߦߋ߫ ߝߐ߫ ߟߴߊߝߙߌߞ ߖߡߊ߬ߣߊ ߝߌ߬ߟߊ߫ ߟߋ߬ ߘߐ߫ ߕߊ߲߬:
ߡߊ߬ߟߌ߫ ߞߊ߲߫ ߥߟߏߝߌߟߊߣߊ߲ ߦߋ߫ ߓߐ߬ߓߐ ߟߋ߬ ߘߌ߫ :
ߘߏ߫ ߟߎ߬ ߞߊ߲߫ ߞߏ߫ ߓߎ߬ߥߊ ، ߊ߬ ߦߋ߫ ߝߐ߫ ߟߴߊߝߙߌߞ ߖߡߊ߬ߣߊ ߝߌ߬ߟߊ߫ ߟߋ߬ ߘߐ߫ ߕߊ߲߬:
ߡߊ߬ߟߌ߫ ߞߊ߲߫ ߛߋ߯ߞߌ߲ߣߊ߲ ߦߋ߫ ߓߏ߬ߛߏ ߟߋ߬ ߘߌ߫ :
ߊ߬ ߦߋ߫ ߝߐ߫ ߟߊ߫ ߖߡߊ߬ߣߊ߬ ߞߋߟߋ߲߫ ߠߋ ߘߐ߫ ߊߝߙߌߞ
ߡߊ߬ߟߌ߫ ߞߊ߲ ߞߐ߬ߣߐ߲߬ߕߐ߲߬ߣߊ߲ ߦߋ߫ ߕߡߊߛߍߞ ߟߋ߬ ߘߌ߫ :
ߊ߬ ߦߋ߫ ߝߐ߫ ߟߊߝߙߌߞ ߖߡߊ߬ߣߊ߬ ߟߏ߯ߟߎ߫ ߟߋ߬ ߞߣߐ߫ ߕߊ߲߬:
ߡߊ߬ߟߌ߫ ߞߊ߲߫ ߁߀߲ ߦߋ߫ ߤߛߊߣߌߦߊ ߟߋ߬ ߘߌ߫:
ߏ߬ ߦߋ߫ ߜߟߏ߬ߝߌ߲߬ߞߊ߲ ߘߏ߫ ߟߎ߫ ߓߛߊ߬ߣߍ߲ ߠߋ߬ ߘߌ߫ ߊߙߊߓߎߞߊ߲ ߝߎߛߤߊ ߢߊߝߍ߬ ، ߊ߬ ߞߎߡߊߘߋ߲ ߝߊ߲߬ߓߊ ߦߋ߫ ߊߙߊߓߎߞߊ߲ ߠߋ߬ ߘߌ߫ ، ߏ߬ ߘߐ߫ ߕߎ߬ߢߊ߬ߝߐߟߌ ߘߐ߫ ߊߙߊߓߎߞߊ߲ ߞߊ߲ߓߏߟߏ߲ ߘߏ߫ ߟߋ߬  ، ߊ߬ ߦߋ߫ ߝߐ߫ ߟߴߊߝߙߌߞ ߖߡߊ߬ߣߊ߬ ߟߏ߯ߟߎ߫ ߟߋ߬ ߘߐ߫ ߕߊ߲߬:
ߝߐߟߌ
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߡߊ߬ߟߌ ߦߌߟߡߊ:ߊߝߙߌߞߌ߬
ߡߎߛߊ߫ ߘߊ߬ߘߌߛ ߞߡߊ߬ߙߊ߫ ߫
ߢߍߡߌߘߊ ߡߎߛߊ߫ ߘߊ߬ߘߌߛ ߞߡߊ߬ߙߊ ߛߐ߬ߘߐ߲߬ ߘߊ߫ (ߓߌ߲ߠߊߥߎߟߋ߲ ߕߟߋ߬ ߁߭ ߁߉߆߄) ߠߊ߫߸ ߊ߬ ߦߋ߫ ߖߌ߬ߣߍ ߣߊ߲߬ߕߌ߰ ߛߏ߬ߝߊ߬ߞߎ߲߬ ߞߘߐ ߘߏ߫ ߟߋ߬ ߘߌ߫߸ ߊ߬ ߞߍ߫ ߘߊ߫ ߖߌ߬ߣߍ߬ ߞߊ߲ߓߍ߲ ߞߊ߲ߕߌ߮ ߘߌ߫߸ ߥߙߎߞߌ ߣߌ߫ ߓߍ߯ߦߊ ߟߊ߬ߟߌ߰ߟߌ ߝߊ߬ߛߏ߬ߟߊ߬ߞߊ ߛߘߊ߫ ߘߐ߫ (ߥ ߓ ߟ ߝ)߸ ߏ߬ ߟߎ߬ ߡߍ߲ ߠߎ߬ ߞߊ߬ ߝߊ߲߬ߞߊ ߕߊ߬ ߞߊ߬ߝߏ߬ ߖߊߛߏ߲ ߘߏ߫ ߘߐ߫ ߞߟߍ߬ߕߌ߮ ߖߊ߯ߟߌߞߟߊ ߟߊ߲߬ߛߣߊ߬ ߞߐ߲ߕߍ߬ ߟߊ߫ ߛߊ߬ߦߊ ߣߐ߬ߞߟߊߡߊ߲ ߘߐ߫߸ ߞߏߟߌ߲ߞߏߟߌ߲ ߂߃ ߂߀߀߈ ߠߊ߫. ߊ߬ ߓߐ߫ ߘߴߊ߬ ߟߐ߬ߘߎ߮ ߘߐ߫߸ ߊ߬ ߡߊߝߏ߬ߘߏ ߞߐ߫ ߊ߬ ߝߊ߰ߓߊ߮ ߊߓߎߓߊߞߊߙ ߕߎ߲ߓߊ߬ ߖߊ߬ߞߌ߬ߕߋ ߓߟߏ߫߸ ߞߏߟߌ߲ߞߏߟߌ߲ ߃ ߡߊ߬ ߂߀߀߉ ߟߊ߫.
ߞߊ߬ߝߏ߬ ߖߊߛߏ߲
alt=|left|thumb|ߘߊ߬ߘߌߛ ߕߟߋ ߣߊ߲߲߬ߕߌ߮ ߟߎ߬ߝߊ߬ߛߏ߬ ߜߙߊ ߞߊ߲ߕߌ߯ ߊߓߎߓߊߞߊߙ ߛߐ߲ߔߊߙߋ߫ ߞߵߊ߬ ߟߊߥߊ߲߬ߞߊ߫ ߝߊ߬ߛߏ ߖߌ߬ߦߊ߬ߞߊ߲ ߠߊ߫߸ ߞߏߟߌ߲ߞߏߟߌ߲ ߂߃ ߕߎ߬ߡߊ߬ߙߋ߲߬ ߝߟߐ ߟߊ߫߸ ߞߏ߫ ߞߊ߲ߕߌ߮ ߟߊ߲߬ߛߣߊ߬ ߞߐ߲ߕߍ߬ ߓߘߊ߫ ߛߊ߬ ߞߏߟߌ߲ߞߏߟߌ߲ ߂߂ ߡߊ߬. ߞߊ߬ ߓߍ߲߬ ߛߌ߰ߞߊ߲ ߠߊ߫ ߘߐ߬ߛߌ߰ߟߌ ߡߊ߬߸ ߝߊ߬ߛߏ߬ ߜߙߊ ߞߊ߲ߕߌ߮ ߕߎ߲߬ ߞߊ ߞߊ߲߫ ߕߘߍ߬ ߞߊ߬ ߞߊ߲ߕߌ߯ߘߊ ߞߎ߲߬ߠߊߛߌ߰߸ ߞߎߟߊߞߏ߫ ߣߵߊ߬ ߓߍ߲߬ ߘߊ߫ ߝߊ߲߬ߞߊ ߟߊ߫ ߝߏ߲߬ߖߏ ߡߊ߬߸ ߞߊ߬ ߛߎߥߊ߲ߘߟߌ ߘߏ߫ ߛߌ߲߬ߝߏ߲߬ߧߊ߫ ߕߟߋ߬ ߆߀ ߟߊ߫. ߛߐ߲߬ߔߊ߬ߙߋ߬ ߟߊ߫ ߛߊ߲߬ߞߟߊ߬ߕߋ ߦߋ߫ ߕߎ߬ߡߊ߬ߙߋ߲߫ ߆ ߘߝߊ߫ ߟߊ߫ ߕߎ߬ߡߊ ߡߍ߲߸  ߞߊ߬ߝߏ߬ ߖߊߛߏ߲ ߘߏ߫ ߟߊߥߊ߲߬ߞߊ߫ ߘߊ߫ ߝߊ߬ߛߏ ߖߌ߬ߦߊ߬ߞߊ߲ ߠߊ߫. ߟߊ߬ߥߊ߲߬ߞߊ߬ߟߌ ߏ߬ ߘߐߛߊߙߌ߫ ߘߊ߫ ߘߊ߬ߘߌߛ ߟߋ߬ ߓߟߏ߫ ߥ ߓ ߟ ߝ ߕߐ߯ ߘߐ߫߸ ߞߏ߫ ߞߎ߲߬ߠߊ߬ߛߌ߮ ߣߌ߫ ߘߋ߬ߙߌ߬ߘߊ ߟߎ߬ ߓߍ߯ ߓߘߊ߫ ߟߊߓߋ߬. ߘߊ߲߬ߕߍ߰ߟߌ ߏ߬ ߞߵߊ߬ ߝߐ߫ ߕߎ߲߯ ߞߏ߫ ߛߌ߰ߞߊ߲ ߓߘߊ߫ ߟߊߘߎ߲߫߸ ߊ߬ ߣߌ߫ ߓߘߍ߬ߓߘߍ߬ߟߌ ߣߌ߫ ߕߐ߰ߕߐ߰ߟߌ ߕߏ߰ߝߏ ߟߎ߬. ߖߌ߬ߣߍ ߝߊ߬ߛߏ߬ߟߊ߬ߞߊ ߥߎߢߊ߲ߓߍ߲ ߞߊ߬ ߕߋ߬ߟߋ߲ ߓߊ߲߫ ߊߓߎߓߊߞߊߙ ߘߋ߲߬ߓߊ߫ ߞߡߊ߬ߙߊ߬ ߟߊ߫ ߘߐ߲߬ߞߟߌ߬ ߖߌ߬ߣߍ ߣߊ߲߬ߕߌ߮ ߟߎ߬ (ߊߙߑߡߋ ߜ߭ߎ߳ߣߍߦߍ߲ߣ) ߟߊ ߞߊ߲߫ ߜߍ߲߫߹
ߕߎߟߊߝߌ߲ ߂߈ ߘߊ߲߬ߠߊ߬ߕߊߡߌ߲
ߞߐߘߏ߲ߓߊ߮ ߟߎ߬ ߟߊ߫ ߞߙߎߞߊ ߟߎ߬ ߛߌ߲߬ߝߏ߲ ߠߎ߬ ߞߊ߬ ߔߊߞߌߛߦߊ ߘߏ߫ ߞߍ߫ ߞߐߣߊߞߙߌ߫ ߞߊߡߊ߲ ߕߎߟߊߝߌ߲ ߂߈ ߠߊ߫߸ ߞߊ߬ ߡߎߛߊ߫ ߘߊ߬ߘߌߛ ߞߡߊ߬ߙߊ ߟߊ߫ ߓߙߐߕߐߟߌ ߡߊߢߌ߬ߣߌ߲߬ߞߊ߫. ߣߊ߲߬ߕߌ߮ ߕߏߟߏ߲߫ ߛߌߦߊߡߊ߲߫ ߠߎ߫ ߟߋ߬ ߕߘߍ߬ ߘߊ߫ ߕߌߢߌߟߌ ߣߌ߲߬ ߘߐ߫߸ ߞߏ߬ߣߌ߲߬ ߕߐ߲߬ߞߘߎ߬ߣߍ߲߬ ߥߎ߬ߟߋ߲߬ߕߌ߮ ߡߍ߲ ߠߎ߬ ߢߍߡߌ߬ߣߊ߬ ߕߘߍ߬ ߊߓߎߓߊߞߊߙ ߕߎ߲ߓߊ߬ ߖߊ߬ߞߌ߬ߕߋ ߓߟߏ߫߸ ߏ߬ ߟߎ߫ ߟߋ߬ ߖߊ߯ߟߌߞߦߊ߫ ߞߏ ߟߎ߬ ߞߍ߫, ߞߊ߬ ߡߐ߱ ߟߎ߬ ߛߐ߰ ߡߎ߬ߙߎ ߟߎ߬ ߟߊ߫߸ ߕߊ߲߬ߓߊ߬ߡߙߎ ߟߎ߬ ߟߊ߫߸ ߞߊ߬ ߓߋ߬ ߡߏ߬ߛߏ ߟߎ߬ ߞߊ߲߬߸ ߡߊ߬ߕߏ߲ ߘߍ߬ߣߍ߲ ߕߊ߫ ߝߐߟߌ߫ ߘߐ߫߸ ߞߴߊ߬ߟߎ߫ ߞߊ߬ ߣߊ߲߬ߕߊ߲ ߡߐ߰ ߁߅߇ ߖߊ߬ߕߋ߫ ߝߊ߰߸ ߊ߬ ߣߌ߫ ߞߊ߬ ߡߐ߰ ߁߂߀߀ ߜߘߍ߫ ߟߎ߫ ߖߐߞߌ߫, ߊ߬ߟߎ߬ ߛߋ߫ ߘߊ߫ ߓߏ߬ߙߌ߬ߓߊ߰ߕߐ߬ ߛߌߦߊߡߊ߲߫ ߠߋ߬ ߡߊ߬ ߝߏ߲߬ߘߏ ߞߊ߲߬.
ߡߊ߲߬ߕߏ߬ߕߍ ߛߌ߲߬ߝߏ߲߬ߧߊ߬ߟߌ ߣߌ߫ ߡߐ߱ ߤߊߞߍ ߡߊߞߊ߲ߞߊ߲ߓߊ߮ ߟߎ߬ ߥߟߌ߬ߣߍ߲ ߦߙߊ߬ߞߌ߬ߟߌ ߟߊ߫߸ ߖߌ߬ߣߍ ߞߎ߲߬ߠߊ߬ߛߌ߮ ߖߘߍ߬ ߡߊߞߊ߲ߞߊ߲ߕߐ ߞߵߏ߬ ߖߋ߬ߓߌ߫ ߟߋ߬߸ ߞߏ߫ ߡߐ߰ ߅߆ ߟߋ߬ ߝߊ߰ ߘߊ߫߸ ߊ߬ ߣߌ߫ ߞߴߏ߬ ߝߊ߲߬ߓߊ ߘߐߘߐ߲߬ ߘߊ߫ ߔߊߞߌߛߦߊߟߊ ߟߎ߬ ߓߏ߬ߙߌ߬ߕߐ߬ߟߊ ߟߋ߬ ߓߟߏ߫. ߜߋߟߋ߲ߜߋߟߋ߲߫ ߠߊ߫ ߖߌ߬ߦߊ߬ߓߍ ߡߍ߲ ߠߎ߬ ߟߊߦߟߍ߬ ߘߊ߫ ߓߟߐߟߐ ߟߎ߬ ߞߊ߲߬ ߖߊ߲߬ߖߏ߲ ߣߐ߬ߞߟߊߡߊ߲ ߘߐ߫߸ ߏ߬ ߟߎ߬ ߦߙߊ߬ߞߌ߬ ߘߊ߫ ߞߏ߫ ߘߊ߬ߘߌߛ ߟߊ߫ ߣߊ߲߬ߕߌ߮ ߟߎ߬ ߟߋ߬ ߓߋ߬ ߘߊ߫ ߡߛߏ߬ ߛߌߦߊߡߊ߲߫ ߠߎ߫ ߞߊ߲߬. ߡߛߏ߬ ߘߡߊߘߡߊ߫ ߥߟߌ߬ ߘߊ߫ ߓߋ߬ߒ߬ߞߊ߬ߣߌ߲ ߏ߬ ߛߌ߬ߣߊ߬ߦߊ ߟߊ߫߸ ߞߏ߬ߣߵߊ߬ߟߎ߬ ߕߙߐ߫ ߘߊ߫ ߞߊ߬ ߓߍ߲߬ ߖߡߊ߬ߣߊ ߟߊ߫ ߗߍ߬ߣߌ߬ߡߛߏ߬ߦߊ ߓߋ߬ߒ߬ߞߊ߬ߣߌ߲ ߝߐ߲߬ ߞߘߐ ߡߊ߬. ߘߊ߲ߘߊߟߊ ߓߐߕߏ߲ߒߕߊ ߠߎ߬ ߞߴߊ߬ ߡߊߕߍ߰߸ ߞߏ߫ ߊ߬ߟߎ ߞߊ߬ ߜߏ߬ߙߏ߲߬ߜߊߙߊ߲ ߣߌ߲߬ ߓߋ߬ߒ߬ߞߊ߲߬ߓߊ߰ߕߐ ߟߎ߬ ߦߙߌߞߊ ߟߋ߬ ߘߊ߲ߘߊ߫. ߛߙߋ ߟߎ߬ ߛߌߦߊߡߊ߲߫ ߕߊ߫ ߝߐߟߌ߫ ߘߐ߫߸ ߞߏ߫ ߓߋ߬ߒ߬ߞߊ߬ߣߌ߲ ߏ߬ ߟߎ߬ ߛߌߦߊߡߊ߲߫ ߞߍ߫ ߘߊ߫ ߝߍߙߍ߲ߓߏ߲ߘߏ߲ ߠߎ߬ ߣߌ߫ ߘߏ߯ߘߏ ߟߋ߬ ߞߣߐ߫. ߓߋ߬ ߞߍ߫ ߘߊ߫ ߘߏ߫ ߟߎ߫ ߞߊ߲߬߸ ߞߊ߬ ߓߊ߲߫ ߞߊ߬ ߡߏ߬ߙߌ߬ߝߊ ߟߊߘߏ߲߬ ߊ߬ߟߎ߬ ߓߍ߬ߥߏ ߟߊ߫߸ ߞߵߊ߬ ߜߊ߬ߛߌ߬. ߡߊ߲߬ߕߏ߬ߕߍ ߞߏߟߊߕߐ߲ ߞߕߌߓߏ߲ ߓߘߊ߫ ߝߛߍ߬ߝߛߍ߬ߟߌ ߞߴߊ߬ ߞߊ߲߬߸ ߊ߬ ߣߴߊ߬ߟߎ߫ ߞߵߊ߬ ߝߐ߫ ߞߏ߫ ߘߊ߬ߘߌߛ ߦߋ߫ ߓߙߐߕߐ߫.
ߣߌ߲߬ ߞߎߡߊ ߘߌߣߊ߬ ߝߊߙߊ߲ߝߊ߯ߛߌ߫ ߞߐߟߊ߬.
ߞߊ߬ ߓߍ߲߬ ߕߌߢߍߟߌ ߏ߬ ߖߋ߬ߓߌ ߡߊ߬߸ ߕߟߋ߬ߓߋ ߊߝߙߌߞߌ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߬ߘߊ ߟߎ߬ ߞߊ߬ ߞߟߍ߬ߟߊ߲  ߟߊ߬ߞߋ߲߬ߛߎ߲߬ߠߌ߲ ߟߊ߫ ߖߌ߬ߣߍ߫ ߞߊ߲߫. ߊߝߙߌߞߌ߬ ߘߍ߭ ߣߌ߫ ߋߙߐߔߎ߬ ߘߍ߭ ߟߎ߬ ߣߌ߫ ߞߊ߬ߝߏ߫ ߘߍ߬ߣߍ߲ ߠߎ߬ ߞߊ߬ ߡߎߛߊ߫ ߘߊ߬ߘߌߛ ߞߡߊ߬ߙߊ ߣߌ߫ ߣߊ߲߬ߕߌ߰ ߄߁ ߜߘߍ߫ ߟߎ߫ ߓߌ߲߬ߓߊߏ߫߸ ߂߀߀߉ ߞߏ߲ߓߌߕߌ߮ ߟߊߓߊ߲ ߠߊ߫. ߊߝߙߌߞߌ߬ ߘߍ߭ ߞߊ߬ ߕߊ߯ߡߊ ߟߊߕߐ߲߫ ߡߐ߰ ߄߂ ߏ߬ ߟߎ߫ ߡߊ߬߸ ߊ߬ ߣߌ߫ ߞߵߊ߬ߟߎ߬ ߟߊ߫ ߜߍߓߏ߲ ߖߊ߬ߕߋ߬ߘߊ ߟߎ߬ ߘߊ ߛߌ߰ ߊ߬ ߟߊ߫. ߋߙߐߔߎ߬ ߘߍ߭ ߝߣߊ߫ ߞߵߏ߬ ߢߐ߲߭ ߠߋ߬ ߞߍ߫߸ ߞߏ߬ߣߌ߲߬ ߞߊ߬ߝߏ ߘߍ߬ߣߍ߲ ߘߊ߲߬ ߘߊ߫ ߕߊ߯ߡߊ߫ ߟߊߕߐ߲ ߓߌ߲߬ߓߊߏ ߟߋ߬ ߡߊ߬ ߕߋ߲߬. ߊߝߙߌߞߌ߬ ߘߍ߭ ߟߊ߫ ߟߊ߬ߞߊ߲߬ߘߊ߬ߟߌ ߣߌ߫ ߖߐ߮ ߕߐ߲ߕߌ߮ ߞߵߊ߬ ߦߌ߬ߘߊ߬߸ ߞߏ߫ ߞߏߟߊߕߐ߲ ߡߍ߲ ߛߎߡߊ߲ߣߍ߲߫ ߣߊ߲߬ߕߌ߮ ߟߎ߬ ߡߊ߬߸ ߞߴߏ߬ ߣߊ߬ ߖߊ߬ߥߏ ߟߋ߬ ߛߐ߬ߘߐ߲߬ ߠߊ߫߸ ߊ߬ ߣߌ߫ ߞߊ߬ ߣߊ߲߬ߕߊ߲ ߟߎ߬ ߟߊ߫ ߢߣߊߡߦߊ ߘߐߜߍ߬ߘߍ߲߬.
ߊ߬ ߝߊ߰ߞߏ ߘߐ߬ߛߎ߬ߡߊ߲߬ߠߌ߲
ߊߓߎߓߊߞߊߙ ߕߎ߲ߓߊ߬ ߖߊ߬ߞߌ߬ߕߋ ߡߍ߲ ߕߘߍ߬ ߦߋ߫ ߘߊ߬ߘߌߛ ߝߊ߬ߘߌ ߞߣߐ߬ߜߍ߲߬ߓߊ߮ ߘߌ߫߸ ߏ߬ ߞߊ߬ ߡߎ߮ ߟߊߥߟߌ߬ ߡߎߛߊ߫ ߘߊ߬ߘߌߛ ߟߊ߫߸ ߞߏߟߌ߲ߞߏߟߌ߲ ߃ ߡߊ߬ ߂߀߀߉ ߟߊ߫. ߞߏ߬ߣߌ߲߬ ߞߎ߲߬ߣߊ߬ߛߌ߮ ߟߊ߫ ߓߋߟߋ߲ߠߊ߫ (ߌߘߙߌߛߊ߬ ߛߙߋ߬ߝߎ) ߞߵߊ߬ ߦߌ߬ߘߊ߬߸ ߞߏ߫ ߞߌ߬ߛߍ ߝߏ߬ߣߴߊ߬ ߟߊ߫ ߟߋ߬ ߕߋ߲߬߸ ߞߵߊ߬ ߖߐߞߌ߫ ߣߍ߲߯ߞߍ߫߸ ߞߏ߬ߣߌ߲߬ ߞߐߟߊ߬߸ ߣߊ߲߬ߕߌ߰ ߞߎ߲ߕߌ߮ ߟߎ߬ ߞߵߊ߬ ߝߐ߫ ߞߏ߫ ߞߌ߬ߛߍ߬ ߞߋߟߋ߲߫ ߓߌ߬ߟߊ ߞߐ ߘߐ߫ ߡߎߛߊ߫ ߘߊ߬ߘߌߛ ߞߎ߲߭ ߘߐ߫߸ ߞߴߊ߬ ߕߍ߫ ߝߊ߬ߘߌ߬ ߢߌ߬ߡߊ߬ ߘߐ߫. ߘߊ߬ߘߌߛ ߟߊߓߏ߬ߙߌ߬ߓߊ߮ ߣߴߊ߬ ߝߊ߬ߘߌ ߞߣߐ߬ߜߍ߲߬ߓߊ߮ ߟߎ߬ ߓߍ߯ ߝߊ߰ ߘߊ߫ ߟߋ߬. ߝߐ߰ߓߍ߬ ߞߊ߲ߞߋ ߣߌߥߦ ߦߐߙߞ ߕߊ߯ߌߡ ߞߵߊ߬ ߝߐ߫ ߞߏߟߌ߲ߞߏߟߌ߲ ߕߟߋ߬ ߄ ߡߊ߬߸ ߞߏ߫ ߘߊ߬ߘߌߛ ߓߘߊ߫ ߟߥߊ߫ ߡߊ߬ߙߐߞߎ߬ ߊ߬ ߘߊ߲ߘߊ߫ ߞߊ߲ߡߊ߬߸ ߞߵߊ߬ ߕߘߍ߬ ߞߎ߲߬ߣߊ߬ߛߌ߮ ߕߴߊ߬ ߝߍ߬ ߞߵߏ߬ ߡߍ߲߸ ߏ߬ ߟߎ߬ ߘߊߘߐ߫ ߘߐ߲ߞߟߌ ߕߘߍ߬ ߦߋ߫ ߡߍ߲ ߘߌ߫߸ ߞߏ߫ ߊ߬ ߞߏ ߡߊ߲ߜߍ߬ߟߍ߲߬.
ߏ߬ ߞߍ߸ ߛߋߞߎߓߊ ߞߏ߬ߣߊ߬ߕߋ ߣߊ߬ߣߍ߲ ߞߊ߬ ߓߐ߫ ߕߊ߯ߡߊ ߘߐ߫ ߟߌߓߊ߲߫߸ ߏ߬ ߛߌ߰ ߘߊ߫ ߖߡߊ߬ߣߊ ߞߎ߲߬ߣߊ߬߸ ߕߎ߲ߓߊ߬ ߖߊ߬ߞߌ߬ߕߋ ߞߵߊ߬ ߓߏ߬ߙߌ߬ ߞߊ߬ ߕߎߣߎ߲߫ ߖߋߥߎ߲߫߹ ߝߏ߫ ߞߐߛߊ߲߮ ߣߌ߲߬ ߠߊ߫߸ ߣߴߊ߬ ߣߘߊ߬ ߦߋ߫ ߛߣߍ߬ߜ߭ߊ߯ߟߌ߫ ߞߎߓߋߘߊ ߟߊ߫ ߘߊ߬ߞߊ߯ߙߎ߫.
ߘߊ߬ߘߌߛ ߞߡߊ߬ߙߊ ߟߊߘߏ߲߬ ߘߊ߫ ߛߊ߲ߡߊߞߎߟߎ߲ ߘߏ߫ ߞߣߐ߫߸ ߞߊ߬ ߥߴߊ߬ ߘߌ߫ ߓߙߎߞߌߣߊ߫ ߝߊ߬ߛߏ߬߸ ߓߌ߲ߠߊߥߎߟߋ߲ ߁߂ ߂߀߁߀ ߠߊ߫. ߛߋߞߎߓߊ ߞߏ߬ߣߊ߬ߕߋ ߣߌ߫ ߣߊ߲߬ߕߌ߮ ߘߏ߫ ߟߎ߫ ߥߊ߫ ߘߴߊ߬ ߕߍ߬ߘߍ߫ ߦߋ߲߬߸ ߛߋߞߎߓߊ ߣߌ߫ ߘߊ߬ߘߌߛ ߣߌ߫ ߓߙߎߞߌߣߊ߫ ߝߊ߬ߛߏ߬ ߞߊ߲ߕߌ߯ ߓߌ߬ߟߍߛ ߞߐ߲ߔߊߏߙߋ߫ ߟߎ߫ ߡߐ߰ ߛߊ߬ߓߊ ߞߵߊ߬ߟߎ߬ ߢߐ߲߮ ߦߋ߫߸ ߊ߬ߟߎ߬ ߞߊ߬ ߓߍ߲߬ߡߊ߬ߞߊ߲߬ ߁߂ ߞߟߊ߬ߣߐ߬ߦߊ߫߸ ߡߍ߲ ߘߏ߫ ߦߋ߫ ߖߌ߬ߣߍ߬ ߟߊߛߊ߬ߦߌ ߘߌ߫ ߣߊ߲߬ߕߊ߲߬ ߞߎ߲߬ߣߊ߬ߛߌ߰ߦߊ ߘߐ߫߸ ߞߊߙߏ߫ ߆ ߞߎ߲߬ߕߊ߮ ߞߘߐ߫. ߊ߬ ߣߌ߫ ߞߏ߫ ߣߊ߲߬ߕߌ߮ ߟߎ߬ ߕߍߣߊ߬ ߛߎߥߊ߲ߘߟߌ ߣߊ߬ߕߐ ߣߌ߲߬ ߓߐ߫ ߟߴߊ߬ ߡߊ߬߸ ߊ߬ ߣߌ߫ ߞߏ߫ ߡߎߛߊ߫ ߞߡߊ߬ߙߊ߬ ߦߴߊ߬ ߝߊ߬ߘߌ ߘߐߖߏ߲ ߞߎ߲߬ߕߊ߮ ߞߍ߫ ߖߍ߬ߣߍ߬ ߞߐߞߊ߲߬. ߣߊ߲߬ߕߌ߮ ߟߎ߬ ߞߊ߬ ߗ߭ߊ߲߭ ߡߊ߬ߙߌ ߘߏ߯ߙߋ߫ ߛߎߥߊ߲ߘߌ߫ ߞߴߊ߬ ߞߍ߫ ߥߊ߯ߕߌ߫ ߟߊߢߎ߲ߣߍ߲ ߞߏߕߌ߯ ߝߟߐ ߘߌ߫߸ ߡߍ߲ ߞߍߕߐ߫ ߛߎߥߊ߲ߘߟߌ ߘߏ߫ ߛߌ߲߬ߝߏ߲߬ߧߊ߫ ߟߊ߫ ߞߊߙߏ߫ ߆ ߞߎ߲߬ߕߊ߮ ߞߘߐ߫. ߞߊ߬ߝߏ߫ ߘߍ߬ߣߍ߲ ߠߊ߫ ߥߛߊ߬ߘߊ ߣߌ߫ ߕߍߓߊ߯ߦߟߊ ߘߏ߫ ߞߊ߬ ߞߌ߬ߓߊ߬ߙߏ߬ߦߊ߬ ߡߊ߬ߕߍ߰ߣߍ߲ ߘߏ߫ ߟߥߊ߫߸ ߡߍ߲ ߞߵߊ߬ ߦߌ߬ߘߊ߬ ߞߏ߫߸ ߞߏ߫ ߡߎߛߊ߫ ߞߡߊ߬ߙߊ߬ ߝߊ߬ߘߌ ߦߋ߫ ߘߊߞߎ߲ ߡߍ߲ ߘߐ߫ ߣߌ߲߬߸ ߞߴߊ߬ ߖߊ߰ߡߊ߲߬ ߞߐߛߊߦߌ߲ߠߌ߲ ߠߊ߫ ߛߏ߫. ߞߏ߫ ߝߍ߬ߙߍ ߡߍ߲ ߠߎ߬ ߘߌ߫ ߛߋ߫ ߡߊ߬ߡߙߊ߬ߟߌ ߕߏ߫ ߟߊ߫ ߣߊ߲߬ߕߌ߮ ߟߎ߬ ߓߟߏ߫߸ ߞߴߏ߬ ߟߎ߬ ߘߊߘߐߖߊߥߏ ߓߘߊ߫ ߞߍ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߘߐ߬ߝߐ ߦߌߟߡߊ:ߣߊ߲߬ߕߌ߮ ߦߌߟߡߊ:ߞߊ߲ߕߌ߮ ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߖߌ߬ߣߍ߫ ߞߊ߲ߕߌ߮
߃ߟߊߓߊ߯ߙߟߊ:Wikiourembaya
Exemple à defaut d'infobox à venir
Infobox nous donnera quelque choses qui resemble à ça mais les informations seront dynamiques à partir de wikidata et autres. Toto tire tata tata tire toto tata tirera toto toto tirera tata
ߘߡߊ߬ߟߐ߲
ߟߐ߲ߞߏ ߡߍ߲ ߦߋ߫ ߦߙߌߞߊߘߋ߲ ߣߌ߫ ߝߏ߬ߣߊ߲߬ߦߊ߬ߟߌ ߞߊ߬ߙߊ߲߬ ߠߊ߫ ߦߏ߫ ߞߛߊ߬ߓߌ ߣߌ߫ ߘߎ߰ߛߎߡߊ߲߸ ߊ߬ ߣߌ߫ ߛߏ߯ߙߏߟߌ ߣߌ߫ ߛߓߊ ߟߎ߫ ߞߊ߬ߙߊ߲. ߊ߬ ߞߘߐߢߐ߲߮ ߠߋ߬ ߘߡߊ߬ߦߊ ߘߌ߫. thumb|ߞߊߙߌ߫ ߝߍߙߍ߲ߛߙߌߗ ߊ߬ ߛߌߦߊߡߊ߲ ߘߐ߫ ߊߟߌߡߊ߲߫ ߘߊ߬ߡߊ߲߬ߟߐ߲߬ߠߊ ߝߊ߯ߘߐߞߍ ߕߊ߲߫ ߣߌ߫ ߞߐߣߐ߲ߘߐߣߊ߲ ߠߊ߫ ߸ ߏ߬ ߞߍߣߍ߲߫ ߊߟߌߡߊ߲߫ ߘߡߊߟߐ߲ߠߊ߫ ߞߊߙߟ ߝߑߙߌߘߙߌߛ߭ ߟߋ߬ ߘߌ߫ ߸ ߡߍ߲ ߞߊ߬ ߡߊ߬ߜߍ߲߬ ߦߙߌߞߊ߫ ߞߍ߫ ߘߊߞߎ߲ ߠߎ߬ ߘߐ߫ ߸ ߦߏ߫ ߞߛߊ߬ߓߌ߬ߦߊ ߸ ߛߍ߲߬ߛߍ߲߬ߠߌ߲ ߸ ߢߊ߲ߞߊ߲ߦߊ߫ ߢߐ߲߯ߕߐߦߊ ߸ ߊ߬ ߣߌ߫ ߟߐ߬ߖߟߎ߬ߡߊ ߦߟߌߦߊ ߸ ߊ߬ ߣߌ߫ ߦߙߌߞߊߟߌ ߣߌ߫ ߖߊ߬ߕߋ߬ߛߎ߬ߓߐ ߦߟߌߦߊ.
ߕߙߏ߬ߞߏ߬ߟߊ߬ߞߊ
ߡߍ߲ ߟߊ߲߬ߓߋ߬ߣߍ߲߫ ߕߙߏ߬ߞߏ߬ߦߊ ߟߊ߫
ߟߐ߲ߣߌ߲ߦߊߘߐߦߊ
ߟߐ߲ߞߏ ߓߏߟߏ߲ ߡߍ߲ ߦߋ߫ ߕߎ߬ߜߎ߬ߕߎ߬ߜߍ߬ߟߌ ߦߟߌߦߊ ߓߟߏߦߊ߫ ߟߊ߫ ߟߐ߲ߣߌ߲ߦߊ ߟߎ߬ ߞߊ߬ߙߊ߲ ߘߐ߫.
ߟߊ߬ߡߌ߬ߣߌ߲߬ߟߐ߲
ߟߐ߲ߞߏߥߙߍߟߞߊ ߡߍ߲ ߦߋ߫ ߡߐ߱ ߥߟߊ߫ ߘߊ߲ߝߋ߲ ߠߎ߫ ߞߊ߬ߙߊ߲߬ ߠߊ߫ ߞߵߊ߬ ߓߍ߲߬ ߊ߬ߟߎ߫ ߓߐ߰ߝߍ ߡߊ߬.
ߞߋ߲ߛߐ߲
ߦߟߌߡߊߛߙߋ ߟߎ߬
ߦߌߟߡߊ:ߛߟߐߡߌ߲ ߦߌߟߡߊ:ߘߌ߯ߣߊ ߘߏ߲߬ߘߊ
ߟߊ߬ߖߌ߬ ߖߌ߯ߓߊ߫ ߞߓߊ߬
ߟߊ߰ߖߌ߬ ߖߌ߯ߓߊ߫ ߞߓߊ߬ ߡߏߦߌ߫ ߘߊ߫ ߁߉߂߆ ߟߋ߬ ߟߊ߫،ߓߊ߲ߞߊߟߊ߲߫ ߞߊ߲ߞߊ߲߫، ߖߌ߬ߣߍ߬ ߞߊ߲ߓߍ߲ thumb| ߟߊ߰ߖߌ߬ ߖߌ߯ߓߊ߫ ߞߓߊ߬ ߁߉߂߆-߂߀߁߆|alt=|leftߊ߬ ߞߍ߫ ߘߊ߫ ߟߐ߲ߞߏߕߌ߮ ߝߏߘߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߘߍ߬ߢߐ߮ ߣߴߊ߬ ߢߌ߲߭ ߖߍ߬ߘߍߖߍ߬ߘߍ ߟߋ߬ ߘߌ߫߸ ߞߊ߬ ߝߏߘߋߦߊ߫ ߞߎ߬ߙߊ߬ߣߊ ߣߌ߫ ߛߙߊ߬ߣߎ߲ ߘߐ߫߸ ߊ߬ ߞߍ߫ ߘߊ߫ '''ߒ. ߢ. ߦ. ߘ''' ߞߊ߲ߕߌ߮ ߘߌ߫ ߁߉߈߈-߁߉߈߉ ߕߍߟߊ ߘߐ߫ ߸ߊ߬  ߞߍ߫ ߘߊ߫ ߒߞߏ߫ ߞߊߙߊ߲ߡߐ߯ ߓߘߍ ߟߋ߬ ߘߌ߫ ߊ߬ ߣߴߊ߬ ߛߍ߰ߘߏ߲߬ߠߊ߬ߓߊ ߸ߏ߬ ߘߐ߫ ߊߟߊߡߊ߬ ߘߌ߬ߢߍ߬ ߘߴߊ߬ ߡߊ߬
ߞߊ߲ߞߊ߲߫ ߖߊ߯ߓߘߊ߫ ߗ߭ߎ߳ߟߌߦߎ߳ߛ ߢߙߋߙߋ߫
ߖߌ߬ߣߍ߫ ߘߏ߲߬ߘߊ
ߟߊ߬ߖߌ߬ ߖߌ߯ߓߊ߫ ߞߓߊ߬
ߟߊ߰ߖߌ߬ ߖߌ߯ߓߊ߫ ߞߓߊ߬ ߣߌ߫ ߘߌ߯ߣߊ
ߊ߬ ߞߍ߫ ߘߊ߫ ߖߘߍ߬ߞߟߏ߬ߓߊ߮ ߟߋ߬ ߘߌ߫ ߡߍ߲ ߞߊ߬ ߛߌ߬ߟߊ߬ߡߊ߬ߦߊ ߞߊ߬ߣߌ߲߬ ߞߏߛߓߍ߫
ߞߊ߲ߞߊ߲߫ ߖߊ߯ߓߘߊ߫ ߗ߭ߎ߳ߟߌߦߎ߳ߛ ߢߙߋߙߋ߫
ߞߊ߲ߞߊ߲߫ ߖߊ߯ߓߘߊ ߗ߭ߎ߳ߟߌߦߎߛ ߢߙߋߙߋ (ߞ.ߖ.ߗ߭.ߢ) ߦߋ߫ ߝߘߏ߬ߓߊ߬ ߖߊ߯ߓߘߊ ߟߋ߬ ߘߌ߫ ߸ ߡߍ߲ ߦߋ߫ ߞߊ߲ߞߊ߲߫ ߸ ߖߌ߬ߣߍ߫ ߘߎ߰ߓߊ ߝߌߟߊߣߊ߲ ߠߊ߫.
ߟߊ߬ߖߌ߬ ߖߌ߯ߓߊ߫ ߞߓߊ߬
ߟߊ߰ߖߌ߬ ߖߌ߯ߓߊ߫ ߞߓߊ߬ ߣߌ߫ ߘߌ߯ߣߊ
ߣߊߡߎ߲ ߛߘߊߟߊ ߟߊ߬ߟߌ߬ߟߌ ߘߊߡߌ߬ߣߊ߬ ߢߊ ߟߊ߰ߖߌ߬ ߖߌ߯ߓߊ߫ ߞߓߊ߬ ߓߟߏ߫:
ߌ ߦߴߊ߬ ߟߐ߲߫ ߓߍ߯ ߣߴߌ ߘߏ߲߬ ߞߎ߲߫ ߠߋ߬ ߒߞߏ ߘߐ߫ ߸ ߟߊ߰ߖߌ߬ ߖߌ߯ߓߊ߫ ߞߓߊ߬ ߞߍ߫ ߘߊ߫ ߡߐ߰ ߟߋ߬ ߘߌ߫ ߸ ߡߍ߲ ߦߙߊ߬ߓߌ߬ ߘߊ߫ ߘߌ߯ߣߊ ߟߊ߫ ߞߏߛߓߍ߫، ߏ߬ ߟߋ ߞߏߛߐ߲߬ ߸ ߊ߬ ߞߵߊ߬ ߓߟߏߡߊߞߊ߬ ߘߌ߯ߣߊ ߞߊ߬ߥߊ߲߬ߘߌ߬ߟߌ ߞߊߡߊ߬ ߕߌ߲ߓߌߘߌ߲ߘߊ ߟߎ߬ ߣߌ߫ ߖߡߊ߬ ߟߊ߬ߘߍ߬ ߦߙߐ ߟߎ߬ ߘߐ߫.
ߟߊ߬ߞߎ߬ߡߊ߬ߕߊ
ߟߊ߬ߞߎ߬ߡߊ߬ߕߊ((ߛߌ߰ߙߊ߬ߕߊ)) ߦߋ߫ ߛߓߍߘߋ߲߫ ߁߉ ߟߋ߬ ߘߌ߫ ߸ ߏ߬ ߛߌ߫ ߕߴߛߋ߫ ߟߊ߫ ߝߋ߲߫ ߝߐ߫ ߟߊ߫ ߸ ߝߏ߫ ߟߊ߬ߞߎ߬߬ߡߊ߬ߟߊ߲ ߘߏ߫ ߓߊ߯ ߓߌ߬ߟߊ߬ ߡߍ߲ ߠߊ߫
ߟߊ߬ߖߌ߬ ߖߌ߯ߓߊ߫ ߞߓߊ߬
ߟߊ߰ߖߌ߬ ߖߌ߯ߓߊ߫ ߞߓߊ߬ ߣߌ߫ ߘߌ߯ߣߊ
ߒ߬ߞߊ߬ ߦߊ߬ߣߴߊ߬ ߦߋ߫ ߛߘߊߟߊߟߌ ߏ߬ ߘߊߡߌ߬ߣߊ߬ ߒߞߏ ߘߐ߫߸ ߕߎ߲߬ߞߎߙߎ߲߫ ߣߌ߫ ߞߛߌ߬ߞߛߊ߫ ߛߌ߫ ߕߘߍ߬ ߕߍ߫ ߊ߬ ߟߊ߫، ߓߊߏ߬ ߸ ߊ߬ ߞߵߊ߬ ߟߐ߲߫ ߞߏ߫ ߊ߬ ߟߊ߫ ߞߎߡߊ߫ ߝߐߕߊ ߓߍ߯ ߓߕߐ߫ ߒߞߏ ߟߍߙߊ ߟߋ߬ ߞߣߐ߫߸
ߡߍ߲ ߓߍ߯ ߕߊ߬ߣߍ߲߫ ߓߐߛߎ߲߫ ߖߐ߲ߖߐ߲߫ ߡߊ߬ ߏ߬ ߛߓߍߦߟߊ ߓߟߏ߫ ߥߟߴߊ߬ ߘߟߊߡߌߘߟߊ ߣߊߟߌ߬ߡߎ߲߬ ߒߞߏ ߛߓߍߛߎ߲ ߛߌ߲ߘߌߓߊ߮ ߘߌ߫، ߘߌ߯ߣߊ ߞߎߡߊ ߘߏ߲߬ ߜߟߍ߬ߡߊ߲߬،ߞߊ߬ߡߊߛߐ߬ߘߐ߲߬߸ ߊ߬ ߕߴߊ߬ ߝߍ߬ ߞߊ߬ ߝߋ߲߫ ߝߐ߫ ߦߙߐ ߘߏ߫ ߟߏ߲ ߘߏ߫߸ ߡߊ߬ߛߐ߬ߛߐ߬ߓߊ߯ ߘߌ߫ ߛߐ߬ߘߐ߲߬ ߡߍ߲ ߠߊ߫ .ߛߊߣߌߛߊߕߍ߫ ߸ ߌߞߏߡߌ߲߬ ߡߊ߲߬ߘߋ߲߫ ߛߊ߲߬ߘߊ ߞߊ߲߫ ߠߋ߬ ߞߏ߫ ( ߛߌߞߊ߫ ߕߍ߫ ߛߊߟߌ߫ ߟߊ߫ ) ߸ ߟߊ߰ߖߌ߬ ߖߌ߯ߓߊ ߞߵߊ߬ ߡߊߛߍ߲߬ߛߍ߲߬ ߞߊ߬ ߕߊ߯ ߞߊ߬ߙߊ߲߬ߡߐ߯ ߛߟߏ߬ߡߣߊ߫ ߕߘߍ߬ ߞߵߊ߬ ߢߌ߬ߣߌ߲߬ߞߊ߬ ߞߏ߫ (( ߞߊ߬ߙߊ߲߬ߡߐ߰ ߒߠߋ ߦߴߊ߬ ߝߍ߬ ߞߊ߬ ߞߊ߬ߥߊ߲߬ߘߌ߬ߟߌ ߘߊߡߌ߬ߣߊ߬ ߒߞߏ ߘߐ߫߸ ߞߐ߬ߣߌ߲߬ ߒ ߛߌߟߊ߲ߣߍ߲߫ ߒ ߞߘߐߓߐ߫ ߞߏ ߟߋ߬ ߟߊ߫ ߞߊ߬ ߓߍ߲߬ ߒ ߠߊ߫ ߞߎߡߊ߫ ߝߐߕߊ ߟߎ߫ ߡߊ߬))، ߏ߬ ߞߍ ߸ ߟߐ߲ߞߏߕߌ߯ ߛߟߏ߬ߡߣߊ߬ ߞߊ߲ߕߍ߫ ߞߵߊ߬ ߖߋ߬ߓߌ߬ ߞߏ߫: (( ߒ ߘߌ߫ ߡߍ߲ ߝߐ߫ ߌ ߦߋ߫ ߞߵߌ ߤߊߞߟߌߟߊߕߍ߰ ߸ ߏ߬ ߟߋ ߒߠߋ ߛߟߏ߬ߡߊ߯ߣߊ߫ ߞߊ߬ ߛߓߍߟߌ ߡߍ߲ ߠߎ߬ ߞߍ߫ ߛߌ߬ߟߡߊ߬ߦߊ߬ ߘߌ߯ߣߊ ߞߊ߲߬߸ ߣߴߌ ߡߴߌ ߕߊ߫ ߟߴߊ߬ ߞߊ߲߬ ߌ ߡߴߌ ߕߊ߫ ߓߐ߫ ߊ߬ ߟߊ߫߸ ߏ߬ ߟߊߞߊ߬ߟߌ߬ ߝߊ߲߭ ߓߍ߯ ߘߐ߫߸ ߌ ߞߊߣߊ߬ ߕߡߊ߬ߦߌ߫ ߝߏߦߌ߬ ߟߊ߫)).
ߞߊ߬ߙߊ߲߬ߡߐ߯ ߛߟߏ߬ߡߊ߯ߣߊ߫ ߟߊ߫ ߡߊ߬ߛߙߊ߬ߟߌ ߏ߬ ߟߋ ߞߐ ߘߐ߫߸ ߟߊ߰ߖߌ߬ ߖߌ߯ߓߊ߫ ߞߊ߬ߓߊ߫ ߖߛߎ߬ߟߊߕߍ߰ ߘߊ߫ ߸ ߊ߬ ߞߵߊ߬ ߓߟߏߡߊߞߊ߬ ߞߊ߬ߥߊ߲߬ߘߌ߬ߟߌ ߞߊߡߊ߬ ߒߞߏ ߛߘߊ߫ ߘߐ߫، ߞߵߊ߬ ߕߊ߬ ߏ߬ ߟߏ߲ ߡߊ߬ ߤߊ߲߯ ߞߣߵߊ߬ ߛߌ߰ ߣߊߡߎ߲ ߛߘߊߟߊ ߟߊߟߐ߭ ߡߵߊ߬ ߓߟߏ߫ ߸ ߊ߬ ߕߘߍ߬ ߞߎ߬ߙߣߊ߬ ߞߊ߲ ߣߌ߫ ߛߙߊ߬ߣߎ߲ ߡߍ߲ ߠߎ߬ ߘߐߞߊ߬ߙߊ߲߬ ߠߊ߫߸ ߏ߬ ߓߍ߯ ߞߍ߫ ߘߊ߫ ߞߎߡߊ߫ ߜߍߣߍ߲߫ ߔߌߦߐߔߌߦߐ ߟߎ߫ ߟߋ߬ ߘߌ߫.
ߟߊ߬ߞߎ߬ߡߊ߬ߕߊ
ߊ߬ߟߎ߬ ߝߟߍ߫ : ߓ ߔ ߕ ߖ ߗ ߘ ߙ ߚ ߛ ߜ ߝ ߞ ߟ ߡ ߢ ߣ ߤ ߥ ߦ ߦߌߟߡߊ:ߛߓߍߛߎ߲ ߦߌߟߡߊ:ߛߌ߰ߙߊ߬ߕߊ ߦߌߟߡߊ:ߞߊ߬ߙߊ߲ ߘߏ߲߬ߘߊ ߦߌߟߡߊ:ߛߓߍߟߌ
ߞߊ߲ߞߊ߲߫ ߖߊ߯ߓߘߊ߫ ߗ߭ߎ߳ߟߌߦߎ߳ߛ ߢߙߋߙߋ߫
ߘߐ߬ߝߐ
ߊ߬ ߛߌ߲ߘߌ߫ ߘߊ߫ ߁߉߆߄ ߠߋ߬ ߟߊ߫ ߴߴߟߞߊ߬ߙߊ߲߬ߠߌ߲ ߞߊ߬ߙߊ߲߬ߕߊߵߵ ߕߐ߮ ߞߘߐ߫. ߊ߬ ߣߊ߬ ߘߊ߫ ߞߍ߫ ߞߊ߲ߞߊ߲߫ ߛߋߒߞߏߟߦߊ߫ ߥߙߍ ߘߋ߬ߙߌ߬ߘߊ ߘߌ߫. ߁߉߈߉ ߟߊ߫ ߸ ߟߊ߬ߕߍ߰ߦߊ ߝߙߍߕߍ ߁߇߅/ߞ.ߞ/ߞ.ߝ.ߞ/߈߉ ߡߍ߲ ߞߟߊ߬ߣߐ߬ߦߊ߬ ߘߊ߫߁߉߈߉ ߕߎߟߊߝߌ߲ ߂߇ ߟߊ߫ ߸ ߊ߬ ߞߍ߫ ߘߊ߫ ߞߊ߲ߞߊ߲߫ ߖߊ߯ߓߘߊ ߗ߭ߎ߳ߟߌߦߎߛ ߢߙߋߙߋ ߘߌ߫. ߊ߬ ߕߐ߯ߟߊߣߍ߲߫ ߕߊ߲ߖ߭ߊߣߌ߫ ߓߘߍ߬ߓߘߍ߬ߟߌ߬ߟߊ ߗ߭ߎߟߌߦߎ߳߳ߛ ߢߙߋߙߋ ߟߋ߬ ߟߊ߫.